
Vă recomandăm ultimele apariţii ale colecţiei „ROZ: 

109. Dormitorul e al meu 

— Janebonander 

Niciun bărbat nu era mai hotărât să rămână burlac decât 
chipeșul și asprul Ross Benedict - și în tot orașul Twin Hearts nu exista 
nicio femeie care să-l facă să se răzgândească. Până într-o seară când, 
întorcându-se acasă... găsește o necunoscută cu păr de foc 
încălzindu-i patul. Și ca şi cum atâta lucru n-ar fi fost destul de 
scandalos, temperamentala intrusă îi cerea lui să plece! 

110. Şotie provizorie 

— Anetteeyre 

La început, nu l-a considerat pe Carlos Reynolds cu adevărat 
atrăgător. Nu s-ar fi măritat cu un bărbat complet necunoscut numai 
fiindcă acesta, întâmplător, avea nevoie de o soție temporară! Totuși, 
când Carlos a riscat să intre în pușcărie pentru ea, Daphne i s-a simţit 
îndatorată. 

Dar să devină doamna Carlos Reynolds era una... să se 
îndrăgostească de chipeşul şi indiferentul ei soț era cu totul altceva... 

111. Văpaia 

— Rose Burghley 

Lui Lacey îi plăcea slujba ei de profesoara de engleză la un liceu 
de fete exclusivist din Elveţia - dar nu avea în niciun caz intenţia să 
urmeze exemplul tinerelor ei eleve, îndrăgostindu-se de medicul şcolii, 
Roger Soames. Lacey şi-a îndreptat sentimentele în altă direcție, și 


anume spre doctorul Ludwig Heist. Însă doctorul Heist putea fi 
interesat de câte o elevă fermecătoare, sau de sofisticata Gerda 
Reisenfeld, dar în niciun caz nu părea s-o remarce pe Lacey! 

Capitolul! 

Era o zi blândă de primăvară la Sydney, dar pentru Mim Tarrant 
- botezată Mimosa, pentru că la naştere avusese un păr ca o spumă 
aurie - ar fi putut la fel de bine să fie cumpăna iernii. 

Nu scena mohorâtă din faţa ei - o stradă industrială anostă, cu 
trotuare sordide, şi un şir de tomberoane murdare înclinate ca niște 
oameni beţi, cu capacele căzute - o întrista, ci propria ei stare de spirit. 
Chiar putea spera să-i reușească figura? continua ea să se îndoiască, şi 
în ceasul al doisprezecelea? 

Timp de câteva momente, o sfidase pe domnișoara Lannock şi 
se oprise din lucru pentru a privi în goi pe fereastra atelierului, 
sperând să vadă în scena deprimantă de afară ceea ce vedea uneori 
când se gândea la comentariile isteţe ale fratelui ei mai mic, Karri, cu 
speranţa de a găsi ceva de basm în labirintul clădirilor dărăpănate și în 
albastrul cerului de deasupra - măcar atâta cât să-i mai vină inima la 
loc. 

Azi, însă, nu reușea. Totul rămânea posomorât şi incolor, fără 
nimic de poveste, iar albastrul cerului nu avea niciun efect. 

„Totuşi”, își spuse ea, „aşa vreau să fie, așa se cuvine. Trebuie să 
am un stimulent, ceva care să mă țină pe picioare, iar calea asta 
neîmbietoare e singura mea speranță - pe lângă Karri, bineînţeles”. 

— Visezi cu ochii deschişi? răsună vocea răutăcioasă a 
domnişoarei Lannock. 

Când domnişoara Lannock vorbea pe tonul acela dulceag, Mim 
intra întotdeauna în gardă. Știa că, la zece minute după orice 
confidenţă pe care i-ar fi putut-o face în disperarea ei, mărturisirea ar 
fi ajuns la urechile mamei sale vitrege. 

— Îmi odihneam doar ochii, răspunse ea. 

— Nu te condamn, dragă, se auzi din nou vocea mieroasă. 

Aşteaptă multe de la tine, nu-i aşa? 

O pauză de efect. 

— Nu te-ai gândit niciodată să pleci de-aici? Și să iei şi băiatul? 

— Să-l iau pe Karri cu mine? Ar fi o nebunie. 

Mim repetase acest răspuns atât de des, încât îl rostea pe cel 


mai firesc ton. 

Văzu dezamăgirea de pe fața domnișoarei Lannock, care dorea 
atât de mult să se vâre pe sub pielea șefei ei, şi-şi ascunse expresia 
aplecându-se sârguincios peste maşina de cusut. 

În clipa următoare, cosea din nou tivuri, fredonând mut în 
ritmul maşinii. 

„Karri şi cu mine vom pleca”, spuneau cuvintele cântecelului 
neauzit. „La noapte, vom pleca de-acasă”. 

La douăzeci şi unu de ani, Mim ştia de cinci ani, de când în viața 
sa intervenise mama ei vitregă, că nu-i mai rămăsese decât să plece. 
Dar Karri fusese prea mic, ea era minoră - şi mai existase şi tata. Slab, 
ineficient, nedemn de încredere, era totuși tatăl ei. Așa că se mulțumise 
să tragă de timp și să-și urzească pe îndelete planurile. 

La cincisprezece ani, când mama ei murise, Mim simţise cu o 
cumplită certitudine că această povară apăsa prea greu pe umerii ei 
tineri. Partea cea mai frumoasă din viaţa ei se sfârşise. Chiar înainte ca 
mama ei să se prăpădească, Mim îi spusese ceva în acest sens, căci știa 
că sfârşitul era aproape. 

TĂIETORUL DE LEMNE 

— Nu, Mim, o asigurase mama ei. Tot ce-i mai frumos abia acum 
urmează. 

Totuşi, mama ei se înșelase. La niciun an după moartea soției 
lui, Gerald Tarrant se recăsătorise. Noua sa soţie se numea Lydia şi era 
genul de mamă vitregă despre care oamenii cred că există numai în 
basme și melodrame - caustică, acidă, opresivă, provocatoare când n-o 
păștea niciun pericol, adeseori crudă. În adolescenţă, Mim îi cunoscuse 
adeseori această cruzime - înfigerea intenționată a câte unui pieptene 
în păr, sau usturimea palmelor ei pe obraji și peste urechi, când Gerald 
nu era în apropiere. Alteori, cruzimile erau mai subtile - o carte 
preferată ruptă, o vază pe care o primise în dar de la mama ei făcută 
țăndări pe jos... Mim nu se plânsese niciodată, căci Lydia găsise încă de 
la început o cale de a pedepsi orice reclamaţii: Karri. Mim nu suporta 
să-şi vadă lovit frăţiorul, în vârstă doar de doi ani când murise mama 
lor și de trei la apariția Lydiei. 

Fuseseră nişte ani de coşmar. Mim fusese retrasă de la colegiu și 
pusă să lucreze în croitoria Lydiei. Nu avea talent, dar era o mână de 
lucru ieftină: Abia acolo înțelesese Mim de ce se căsătorise Lydia cu 
tatăl ei, căci chiar și pentru ochii ei indiferenți - indiferenți fiindcă se 


detașa instinctiv de toată acea situație dezgustătoare - nimeni nu făcea 
risipă de dragoste. 

Lydia era o femeie ambițioasă și dorise să-și fructifice cumva 
extraordinarul talent. Talentul de a croi haine, iar Mim trebuia să 
recunoască cinstit că era extrem de iscusită cu acul și aţa. Ar fi 
admirat-o, dacă n-o detesta. La fel cum ar fi putut să-l antipatizeze şi 
pe tatăl ei, dacă nu l-ar fi iubit. 

— Să ai grijă de tata, îi spusese mama ei, fără ca soțului să-i fi 
spus vreodată: „să ai grijă de copii”. Cât despre micul Karri, el era întru 
totul băiatul lui Mim. 

Lucrând în salonul de croitorie al Lydiei, descoperise că înainte 
de căsătorie aceasta nu avusese niciun ban şi că doar cu un mic 

capital, ar fi putut ajunge departe. lar din ziua cununiei cu 
Gerald Tarrant, ajunsese într-adevăr departe. 

De-atunci, totul fusese dedicat afacerilor. Fiecare tablou pictat și 
vândut de Gerald Tarrant. Taxele școlare ale lui Mim, după retragerea 
de la colegiu. Mai târziu, când îi venise şi lui vremea, Karri se dusese la 
scoală arătând ca un copil sărac. Mim își amintea că în dimineaţa 
aceea, nemaisuportând, alergase la tatăl ei. 

— Tată, trebuie să înceteze o dată, nu-ţi dai seama? 

În sfârşit, Gerald Tarrant îşi venise în fire. 

— O să se termine, Mim, am pregătit ceva. 

Mim îşi amintea că-l privise cu milă pe omul acela slab, nesigur 
de sine, pierdut. 

După aceea, se bucurase că nu-i reproșase cât de nechibzuit 
fusese şi ce suferințe provocase copiilor lui, căci în mai puţin de o 
săptămână Gerald Tarrant murise. 

Abia atunci ieşise la iveală planul lui. Era atât de ridicol, încât 
Mim izbucnise în plâns. 

Capitalul rămas era pentru întreținerea lui Karri - Mim era 
adultă acum, trebuia să-și facă singură un rost în viață - iar banii 
urmau să-i fie plătiți cui avea grijă de el. Tatăl ei, care mereu încurcase 
borcanele, crezuse că proceda foarte abil. Știa că Lydia îl antipatiza pe 
băiat, ca pe toţi copiii. Fără îndoială, credea că i l-ar fi dat în primire 
bucuroasă lui Mim, care atunci ar fi avut la dispoziţie şi banii. 

La citirea testamentului, Lydia răsese. Peste cinci minute, îl 
pălmuise pe Karri la fel cum o bătuse și pe Mim. Acum o putea face fără 


ascunzișuri. Gerald, cu protestele lui moleșite, nu mai era. 

Mim înțelesese o dată pentru totdeauna că trebuia să plece cu 
Karri cât putea de repede. Acum, însă, s-ar fi putut să-i fie mai greu. 
După testamentul prostesc al lui Gerald, Lydia ar fi putut încerca să-l 
țină pe băiat la ea, deşi Mim insista că putea să păstreze banii. Pe lângă 
firea ei caustică şi nedreaptă, Lydia mai era și extrem de meschină. 

Și mai era și vicleană. Mim nu se îndoia că întrebarea 
răutăcioasă a domnișoarei Lannock, „Nu te-ai gândit niciodată să pleci 
de-aici? Și să iei și băiatul?”, fusese pusă la cale de altcineva. Lydia, cu 
mintea numai la bani, stătea tot timpul în alertă. 

Dar și Mim era în alertă, de cinci ani. lar Karri, oricât de puţin 
înţelegea situația, era la rândul lui atent. Mim îl pusese în gardă. 

— Să ştii, Karri, că dacă vreodată par să fiu aspră şi rea cu tine, 
nu vorbesc serios. 

— Ştiu, Mim. Ştiu c-ai s-o faci de ochii ei. 

Era îngrozitor, să înveţe un copil să fie necinstit, dar lui Mimnu-i 
mai păsa. 

— O fac şi ca să nu ghicească planul nostru secret. 

— Să plecăm? 

— Taci! 

— Da, răspunsese Karri, privind-o cu ochii lui cenușii-argintii ca 
arborele din vestul Australiei căruia îi purta numele, căci Gerald 

Tarrant îşi botezase copiii după lucrurile pe care le iubea și le 
picta. 

Am să știu, Mim. 

Apoi adăugase melancolic, atingându-şi involuntar o vânătaie 
cu mâna: 

— Când? 

— Curând. Curând, iubitule. Planul e aproape gata. 

Aşa era. Mim se consultase cu Nick Peters, un tânăr detectiv, 
soțul uneia dintre prietenele ei de la W.E.A. Vorbise cu falsă nepăsare, 
astfel încât Nick nu bănuise ce intenţii serioase avea. Și o scosese bine 
la capăt, graţie cursurilor de artă dramatică de la W.E.A. 

Lydia privise cu sarcasm lecţiile de actorie, dar n-o putuse opri 
pe Mim, pentru că fiica ei vitregă avea acum douăzeci și unu de ani, iar 
lecţiile de la Asociaţia de Educaţie a Muncitorilor erau gratuite. 

— Deşi, n-am văzut în viața mea pe cineva care să aibă mai 


puţin mutră de actriță... comentase batjocoritor Lydia, iar Mim 

ştiuse că avea dreptate. Era prea scundă, prea palidă, prea 
ştearsă pentru scenă, și nu avea har. Dar învățase acolo ceea ce dorise: 
arta de a pune întrebări extrem de importante ca şi cum n-ar fi contat 
- arta prefăcătoriei. Prefăcătoria putea avea o importanţă decisivă în 
viaţa ei. 

Lui Nick, înalt, simpatic și deloc bănuitor, îi spusese într-o 
doară: 

— Am citit despre cazul acela Trenton - cum l-au prins pe 

Trenton după ce l-au căutat atâta într-o suburbie, în joacă, 
mi-am închipuit că m-aș ascunde şi eu. Care ar fi locul cel mai bun, 
Nick? 

— Hmm, delicată întrebare. Unii spun că în oraș - uită-te cum se 
pierde poştaşul în decor - dar eu aș zice... 

— Da...? 

— Cât poţi de departe. Totuși, reține, asta nu-i decât teoria mea. 

— Aşa, Nick...? 

— Cu cât ajungi mai departe, cu atât va trebui să se întindă mai 
mult braţul lung al legii - așa trebuie să priveşti lucrurile. Şi mai există 
şi posibilitatea - redusă, recunosc - ca anunțul tău din ziarul local să 
nu se răspândească în țară. Așa că eu, dacă aș fi pe fugă, m-aș duce cât 
mai departe și acolo m-aș da la fund un timp. 

M-aş face de folos, astfel încât, dacă-aș fi descoperit, oamenii să 
nu vrea totuși să renunţe la mine. Dar trebuie să înţelegi, că eu nu sunt 
un infractor, ci numai un... 

— Un cetățean cinstit într-o pasă proastă. Continuă. 

— După un timp, as porni din nou la drum, reluă Nick, cu 
zâmbetul lui vesel. 

— Înţeleg... Nu mi-ai spus dacă la nord, la sud, la est sau la vest. 

— Estul se exclude, acolo e coasta, și ar trebui să am autorizaţie 
pentru ieșirea din țară. Sudul și vestul ar putea rezolva problema, deşi 
eu, personal, as lua-o spre nord. 

— Spre nord? 

— Pe moment, in Queensland e o lume destul de amestecată, 
zâmbi Nick. Plantaţiile de zahăr, de pildă... «4. 

Mim, însă, începuse dintr-odată să tremure, așa că nu-l mai 
asculta. 

Căci, când îşi depusese cererea la Agenţia de Plasare Castle - 
fără succes, pentru că domnişoara Castle avusese îndoieli văzând o 
tânără care căuta un loc de muncă unde să-și poată lua și fratele mai 
mic - Mim citise pe panoul cu locuri vacante de lângă ușă un anunț 
care parcă ar fi fost inventat de Nick. 

BARLOWS, NORDUL QUEENSLAND-ULUI, CAUTĂ TÂNĂRĂ 
PENTRU COMPANIE ȘI AJUTOR. FĂRĂ OBIECȚII LA COPII. SALARII 
BUNE. 

Aceasta se întâmplase săptămâna trecută. Oare postul mai era 
liber? 

Descoperise că era. 

— Vreți să spuneţi că nu vă deranjează distanța? Barlow e 
departe. 

Domnișoara Castle n-o recunoscuse pe Mim cea din urmă cu o 
săptămână, văzând în locul ei o femeie de vreo treizeci de ani, destul 
de insipidă. Mim își pulverizase părul blond cu cenușiu, într-o toaletă a 
gării. De asemenea, se fardase atent, aşa cum învățase la cursurile de 
machiaj, își aplicase în jurul gurii și al ochilor câteva riduri discrete de 
oboseală. Buzele şi le rujase cu un roz discret, propriu tinereţii mai 
trecute. Arăta ca o mamă tânără și îngrijorată. 

„Sărăcuţa de ea”, își spuse domnişoara Castle... 

— Nu-mi place frigul, îi explică Mim. Mă gândeam să încerc in 
Queensland. Aveţi ceva in Queensland? în nord, eventual? 

Domnișoara Castle ezită un moment. Tânăra părea harnică, dar 
nu prea arăta în stare să țină companie, iar domnişoarei Castle îi 
plăcea să-l mulțumească pe domnul Barlow, care întotdeauna își 
selecționa angajaţii de la Sydney, nu de la Brisbane, convins că după ce 
un candidat făcuse atâta drum avea mai mari 

şanse să se oprească locului. Pe de altă parte, își spuse 
domnișoara Castle, nordul fierbinte al Queenslandului era dificil în 
timpul verii. larna, toată lumea s-ar fi repezit să ocupe postul. 

— Am un băiat, spuse Mim cu curaj. 

— Nicio obiecţie, răspunse domnișoara Castle. Ceva referințe? 

Mim se pregătise din timp. Le convinsese pe colegele ei de la 


W.E.A. să practice un joc de-a referințele. „Alegem orice nume”, 
propusese ea, „dar cu aceleași iniţiale. Eu îți scriu ţie, Julia, iar tu, mie”. 

— „Pentru oricine poate fi interesat: am cunoscut-o pe Marion 

Thomas pe o perioadă de...”, citi domnişoara Castle. 

Apoi puse scrisoarea de referințe pe masă. Încă nu era convinsă, 
deşi nu se îndoia că, dacă dorea o fată ca ajutor și companie, Caroline 
Pettit ar fi preferat fără îndoială una neinteresantă, ca asta. O trimisese 
pe Caroline la Barlow, ca secretară, anul trecut, și ştiuse ce avea în 
minte din momentul când îl cunoştea pe noul ei șef. Până acum, îşi 
spuse domnişoara Castle cu ciudă, figura nu-i ţinuse. 

— Pot primi postul ăsta, vă rog? insistă Mim. Băieţelul meu... 
are pieptul cam sensibil... trebuie să trăiască într-un climat cald. 

Înţelegețţi... 

— Bine, atunci, foarte bine, cedă în sfârșit domnișoara Castle; în 
fond, postul de la Barlow era scos la plasare de trei săptămâni. 

Pentru o femeie cu un copil, taxa ar fi de treizeci de lire sterline. 

Lui Mim îi căzu fața. Economisise numai zece. 

— Totuși, distanţa fiind considerabilă, continuă domnișoara 

Castle, domnul Barlow va plăti în avans biletele, reținându-și 
apoi cheltuiala din leafa dumitale săptămânală, după ce te angajezi 
pentru cel puţin şase luni. 

Acest lucru o cam amarase; urmând sfatul nevinovat al lui Nick. 

Mim voise să se instaleze doar temporar, apoi să-şi continue 
fuga. 

Totuşi, șase luni nu însemna prea mult și, având în vedere că 
trebuia să-și plătească drumul, altfel neputând decât să stea acasă - 
acceptase. 

— De acord, spusese ea. 

Pregătindu-se, își falsificase chiar şi semnăturile. Lydia putea să 
contacteze poliția, iar poliţia s-ar fi interesat la agențiile de plasare, 
examinând registrele. Constatase că, dacă-și ţinea rigide două degete, 
scrisul ei se schimba complet. Se semnase cu numele de Marion 
Thomas, cel pe care i-l atribuise Julia. Trebuia să aibă aceleași iniţiale 
cu cele de pe geantă, căci nu-și putea permite să-și cumpere o valiză. 

— Foarte bine, doamnă Thomas, dacă veniți mâine după-amiază 
tot pe la ora asta, vom avea biletele pentru Binbilli Siding și puteţi 


pleca în aceeași seară. 

Nici că s-ar fi putut mai bine. O dată pe lună, Lydia se ducea la 
„conferința de boarfe”, cum îi spunea ea; pleca direct de la salon, iar 
noaptea rămânea la o prietenă. Dar unde Dumnezeu era Binbilli 
Siding? 

— În nordul Queenslandului, unde este și firma Barlow, desigur, 
răspunse impacientată domnișoara Castle. 

Încă nu era convinsă că făcea bine; domnul Barlow era un om 
atât de elegant, iar femeia asta, pe lângă că arăta destul de anost, nu 
părea nici prea inteligentă. Totuși, Caroline trebuia să se mulțumească 
doar cu atât. 

— Şi mai este şi taxa mea, se răsti ea. 

— O am pregătită. 

Mim îi dădu banii. 

Peste un minut, ieși. 

x kK x 

În după-amiaza aceea, imediat ce atelierul se închidea, urma să 
pornească grăbită spre Agenția Castle - oprindu-se mai întâi pe drum 
ca să se machieze, desigur. Era o problemă în plus, dar după ce scăpa 
din Sydney şi de domnişoara Castle putea să renunțe la orice 
prefăcătorie prostească. 

Mecanic, cusu încă un tiv. „Să-l iau pe Karri cu mine? Ar fi o 
nebunie”, îi spusese ea domnişoarei Lannock, care abia aștepta s-o 
toarne Lydiei; acum, nu-i rămânea decât să raporteze: „E aşa cum ați 
sperat dumneavoastră, dragă doamnă Tarrant, nu are timp pentru 
frate-său, Bestia asta mică și ingrată, iar dacă o-ntinde n-o să-l ia cu el, 
puteți să mă credeți pe cuvânt!” 

Dar domnişoara Lannock se înșela. Mim urma să-l ia pe Karri cu 
ea. in Queensland. În aceeași noapte. 

„Dacă pot să-l întrețin pe Karri, iar slujba e plătită bine şi n-au 
nicio obiecție față de copil, cum scrie în anunţ, totul va fi bine”, îşi 
spunea bucuroasă Mim. 

Începu încă un tiv. Undeva, bătu un ceas. Totul mergea bine, 
peste două ore avea să ia biletele, iar după încă trei ore... 

Uşa dintre salon şi atelier se deschise. 

— Asta-i persoana, spuse răspicat o voce - vocea rece și dură a 


Lydiei. Are aceeași statură şi constituție. Ridică-te! îi ordonă ea lui 
Mim. 

Ascultătoare, Mim se ridică. Numai de complicații nu avea 
nevoie. 

— Ei? 

Lydia se întoarse spre femeia care intrase după ea în atelier - o 
femeie între două vârste, cu ochi ageri. 

— Colorația merge? Ar putea să treacă? 

Amândouă o priveau pe Mim ca şi cum ar fi fost un vițel la 
expoziţie. 

Câteva momente, avu loc o inspecţie atentă. Lui Mim i se ceru 
scurt să se întoarcă și să meargă până în capătul încăperii. Apoi: 

— Cred că merge, declară femeia, măsurând-o cu privirea din 
cap până-n picioare. 

Capitolul 2 

Lydia Tarrant se întoarse spre fiica ei vitregă. 

— a-ţi haina şi du-te cu domnișoara Bellamy. O să-ți explice pe 
drum. 

Apoi adăugă - pentru domnișoara Bellamy, fără îndoială: 

— În seara asta nu e nevoie să mai vii la atelier. 

Între timp, toate trei ajunseseră în salonul pentru clienţi al 
Croitoriei Lydia Tarrant. Era mochetat luxos şi înzestrat cu draperii 
bogate, iar Mim se întrebă ce-și spusese domnișoara Bellamy când 
intrase în atelierul searbăd şi nedecorat din spate. Se mira că mama ei 
vitregă o primise acolo; clienţii erau răsfățați întotdeauna în salonul de 
catifea și pluș. Apoi, domnișoara Bellamy începu să-i explice, iar Mim 
înţelese. Lydia nu-şi irosea niciodată efectele pentru subalterni. lar 
domnișoara Bellamy era doar o subalternă, căci îi spuse lui Mim: - 
lucrezi pentru familia Clinfield. Îi cunoşti, desigur, nu? 

II Eunostea foarte bine, căci de-o lună cosea toate tivurile 
pentru wntăldin casa Clinfield. Lydia fusese în culmea satisfacției 
comanda pentru rochiile domnișoarelor de onoare.: mireasa își 
cumpărase rochia de la Paris îi umbrise 


16 

„Şi. iJirc. KIUN 

— E vorba, de a treia domnişoară de onoare, spuse domnișoara 
Bellamy, grăbindu-se cu Mim spre o mașină care le aștepta. Fata 


în rochie galbenă. Ți-o aminteşti? 

— Eu nu lucrez decât tivurile, răspunse Mim. 

— Era foarte mică, așa ca tine, semăna cu un șoricel. Mult mai 
distinsă, bineînţeles. Trebuie să ţi-o aminteşti, pentru că doamna 

Tarrant te-a folosit la probă a doua şi a treia, fiindcă aveţi 
aceleaşi măsuri. 

— Îmi amintesc, spuse Mim. 

Nu putea suferi clientele care aveau aceleași măsuri cu ea. 
Oricât de monoton era cusutul tivurilor, prefera să lucreze la mașină o 
lună încheiată, decât să stea cinci minute cu rochia în lucru pe ea, în 
timp ce Lydia o împingea, o smucea și o împungea cu ace. O dată, își 
înfipsese în antebraţul ei chiar și foarfecele. „Stai la un loc, proasto!” o 
repezise ea. 

— E o nuntă-curcubeu, continua domnișoara Bellamy. Geraldine 
Clinfield este foarte tânără, iar tineri sunt sensibili la tot felul de 
microbi. 

Pufni cu dispreţ. 

— În ultimul moment, s-a produs ceva neprevăzut. Rochia 
galbenă s-a îmbolnăvit de gripă. 

— Mare păcat, o să se strice efectul de curcubeu, spuse cu 
nepăsare Mim, care se gândea la lucruri mai importante, ca repetiţia 
meticuloasă cu Karri, în aceeaşi seară, înaintea plecării. 

— N-o să se strice, replică domnișoara Bellamy. Tocmai de-asta 
am venit după tine. 

— După mine? 

— Ai aceeași statură şi coloraţie - nu şi aceeași distincţie, se 
repetă ea - dar, cu puțin fard, o să meargă. 

— Dar... 

— Dacă vrei să ştii părerea mea. eşti o fată foarte norocoasă. Va 
fi mai distractiv decât să roboteșşti în atelierul ăla. Şi-n plus, alde 

Clinfield n-au să te lase să pleci cu mâna goală. E; iite că am 
ajuns. 

TĂIETORUL DE LEMNE 

17 

Ţine-te aproape de mine. Cei de la catering şi aprovizionare s-au 
împrăștiat peste tot şi, în îmbulzeala asta, poţi să te pierzi. Şi n-avem 
timp de așa ceva. 

Mim o urmă cât putu de aproape, căci domnişoara Bellamy 


aproape că alerga. Fugind în urma ei, Mim zări nişte holuri spaţioase, 
scări arcuite şi antreuri pardosite cu faianţă, înțelegea de ce fusese 
Lydia atât de încântată să preia comenzile pentru domnișoarele de 
onoare. Mama ei vitregă murea după „crema societăţii”, cum o numea 
ea. 

Pretutindeni forfoteau oameni, ceea ce făcea ca avertismentul 
domnișoarei Bellamy de a se ține pe lângă ea să aibă mult sens. 

— Recepţia se ține pe terasă, gâfâi domnișoara Bellamy, urcând 
treptele câte două, sub o marchiză de mătase roz. Am ajuns. Hai, intră. 

Mim, însă, se opri în ușă, intimidată. 

— Asta-i? strigă o tânără. Ce oroare! 

— Lasă, replică altă voce, mai veselă, cu puţină pudră, o să dea 


bine. 

O a treia voce, mai vârstnică, i se adresă lui Mim pe un ton de 
scuză: 

— Nuss chiar atât de nesuferite pe cât par, domnişoară... 

— Tarrant. 

— Fiica doamnei Tarrant? 

— Fiică vitregă. 


— Intră, fetiţo, n-avem timp de pierdut. Bella ţi-a explicat, 
desigur. Claire s-a îmbolnăvit. E un mare ghinion pentru Gerry, de când 
s-a logodit îşi dorea o nuntă-curcubeu. Dacă ştiam mai din timp, am fi 
putut căuta printre prietenele ei. Ce nesimţire din partea lui Claire, să 
telefoneze tocmai în ultimul moment! Dar noroc că Bella şi-a amintit ce 
a spus mama ta vitregă, că pentru a doua și a treia probă ale rochiei 
galbene are o angajată cu aceleaşi măsuri. 

Posesoarea celei de-a treia voci, în rochie albastră, cu tocă 
albastră, păr uşor albăstrii, era în mod vizibil mama miresei. Zâmbi. 

— Nu trebuie să le iei în seamă pe fete, o încuraja ea. Mereu 
vorbesc așa. Știi cum sunteţi voi, tineretul din ziua de azi. 

— Da... răspunse cam încurcată Mim. 

„Aşa suntem?” se întrebă ea. „N-am de unde să știu. Nu le cunosc 
decât pe Lydia și pe Lannock - și, pentru o oră pe săptămână, pe fetele 
de la W.E.A”. 

— Arăt ca un monstru! se lamenta altă domnişoară de onoare. 

— Păi şi ce, dragă, nu eşti? toarse suav o fată înaltă și brunetă. 

Doamna Clinfield îi zâmbi lui Mim, ridicând din umeri. Apoi se 
întoarse şi strigă: 


— Gerry! 

O fată cu cremă pe față și părul legat într-o eșarfă se apropie. 
Era cea care strigase „Ce oroare!” 

— Ea e mireasa, o prezentă maică-sa. 

Geraldine îi zâmbi vesel lui Mim, prin crema de pe faţă. 

— Acum e rândul tău să zici „ce oroare”! 

O împinse pe Mim în altă cameră, unde o coafeză pieptăna 
capete, iar două fete făceau manichiura și cosmetica. 

— Claire a fost dezamăgită? o întrebă pe mireasă una dintre 
domnișoarele de onoare. 

— Părea distrusă. Voia neapărat să-l cunoască pe Blaise. 

O înghionti pe Mim. 

— Acum e al tău, scumpo, zâmbi ea. 

— Vărul tău e drăguţ? întrebă altă voce. 

— E foarte înalt, foarte chipeș şi foarte bogat. 

— Aaa. Înseamnă că e foaaarte drăguţ...! 

Râseră toate. 

Între timp, Mim ajunsese pe scaunul de toaletă, iar coaforul şi 
manichiurista o atacau în același timp. În oricare alt moment, i-ar fi 
plăcut, totul era atât de diferit de viața pe care o dusese, dar acum nu 
se putea gândi decât la un singur lucru: „Cât o să dureze? Cât de curând 
am să pot scăpa?” 

— Apropo, iubito, cum te cheamă? strigă mireasa. 

— Mimosa. 

Era un nume absurd, dar Mim își dădea seama că putea fi foarte 
convenabil. Când Karri îi spunea „Mim”, acesta ar fi sunat ca unul 
dintre numeroasele diminutive copilărești pentru „mamă”. Dacă s-ar fi 
numit Dorothy, Judith, Lorraine, oricâte repetiţii făcea cu Karri, băiatul 
ar fi putut avea unele scăpări, creând dificultăți. 

— Mimosa. Ei, o să ţi se potrivească rochia! se bucură Geraldine. 

Părul lui Mim era pieptănat, fixat cu gel, pulverizat cu aur până 
nu se mai văzu nimic din culoarea de șoricel. 

Interveni cosmeticiana, dar machiind-o altfel decât la W.E.A. 
Acolo o învățaseră cum să-și schimbe fizionomia, nu cum s-o 
avantajeze. 

— Asta-s eu? exclamă Mim, cu ochii mari. 


— În veci nu te-ai recunoaște, aşa-i? râse magiciana. Datorită 
con turului de ochi, plus alte câteva trucuri. Următoarea la rând, vă 
rog. 

Mim se ridică de pe scaun, iar o altă domnişoară de onoare îi luă 
locul. Mireasa o duse înapoi în prima cameră. 

Mai întâi rochia - o probase, deci știa că i se potrivea - apoi 
câteva flori galbene, ca să se asorteze cu rochia galbenă, părul galben... 
şi pantofii galbeni. 

— Oroare! strigă mireasa la adresa pantofilor. Picioarele lui 

Claire sunt mai mari. 

— Claire ar urî-o pentru asta, chicoti fata înaltă şi brunetă care 
era prima domnişoară de onoare, cea roşie - numai că roșul, observă 
Mim, era de fapt un roz intens. 

Imediat, plăcându-i la nebunie escarpenii fini cum în viaţa ei nu 
mai avusese, Mim spuse: 

— O să-mi ţin degetele de la picioare strânse. 

— E o păpușă, încuviință mireasa. 

— Aşa arată, dădu din cap domnișoara roşie. Și noi, care am zis 

„Oroare”! 

— Ororilor, mai am doar o jumătate de oră, descoperi Geraldine. 
Stai aici, mielusico, și distrează-te. 

Mim rămase privind cum celelalte erau pe rând finisate şi 
veneau să aştepte lângă ea. 

Mireasa ieşi din cremă şi bigudiuri ca un fluture din crisalidă. 
Intrară câţiva fotografi, iar bliţurile fulgerară. Tatăl miresei anunţă că 
erau deja cu zece minute în întârziere şi din nou se auziră strigăte de 
„Oroare!” 

Dar, în cele din urmă, fură împărțite în patru grupuri - 
domnișoarele roşie și portocalie în prima maşină, cea galbenă şi cea 
verde în a doua, cea albastră, cea indigo și cea violetă într-a treia, iar în 
a patra, mireasa și tatăl ei. 

Mim se pomeni cu o poşetuță în mână - o pungă galbenă 
asortată cu costumaţia. Se uită înăuntru și văzu un plic cu inscripţia: 
„Cu mulţumiri, Grace Clinfield”. Era răsplata pe care i-o promisese 
domnișoara Bellamy. Mă rog, zece șilingi, poate o liră sterlină, i-ar fi 


fost de mare folos. 

Se uită neliniștită după un ceas, în timp ce maşina gonea pe 
străzi. Când văzu unul, se relaxa. Mai avea o oră şi jumătate până când 
era așteptată la agenţie. Timp berechet. 

Ajunseră la biserică, unde se aliniară și porniră încet prin naos. 

Cei şapte cavaleri de onoare așteptau pe latura lor, în majoritate 
bărbaţi înalți, dar dominați cu toţii de unul anume. „Al meu”, îşi spuse 
Mim, amintindu-și de cuvintele miresei: „foarte înalt, foarte chipeș şi 
foarte bogat”. 

Era cu siguranţă foarte înalt și brunet - şi, fiind văr cu familia 
Clinfield, probabil foarte bogat, dar Mim nu era convinsă că-l găsea 
prea chipeș, după părerea ei având un chip mai degrabă agreabil și 
onest. 

Mim urmă exemplul domnișoarei de onoare din fața ei și se 
aşeză lângă partenerul său. Ceremonia începu. 

Întrucât aceasta n-o prea interesa, necunoscând mireasa, Mim 
își lăsă atenţia să se abată spre omul de lângă ea. 

Îl privi pe furiș, în timp ce pastorul începea să vorbească. Ştia că 
se numea Blaise. Numele nu i se potrivea. Părea un om prea aspru 
pentru un asemenea nume. Era, fără îndoială, foarte oacheş. Avea 
pielea închisă la culoare, ca lemnul, şi ochii de aceeași culoare. Erau 
nişte ochi extrem de limpezi. 

Mim observă imediat această limpezime. Ochii tatălui ei 
fuseseră neliniștiți, şovăitori. Acești ochi erau atât de direcţi, încât o 
făceau să se simtă mai sigură pe sine. 

Văzu că privirea lui era puțin amuzată, chiar uşor 
disprețuitoare. Deduse că nu se afla în propria lui lume. 

Se întrebă care era lumea lui. Mireasa spusese că era foarte 
bogat şi, fiind văr cu familia Clinfield, putea lucra în același domeniu cu 
ei. O rețea de magazine. Totuşi, nu părea om de afaceri. Stătea într-o 
poziție corectă, dreaptă, dar nu era atent nici la verișoara lui, nici la 
altcineva din suita ei. Mim îi urmări privirea şi văzu că estima ceva - 
lemnul din care era construit altarul. Nu se mişca, dar era clar că ochii 
lui îl studiau şi-l evaluau. Evident - era un tăietonde lemne. 

Ca atrasă de un magnet, privirea lui se întoarse spre Mim. Păru 
să-i descifreze constatarea şi-şi înclină imperceptibil capul brunet, în 


semn de confirmare. Nemulțumită de sine însăşi, Mim privi din nou 
drept înainte. 

— lubiţi enoriași, ne-am adunat aici... 

N-avea niciun rost. Nu-și putu stăpâni o nouă privire scurtă spre 
el. 

Acum zâmbea, calm, discret, dar nu ironic ca înainte, ci parcă 
solicitând un zâmbet de răspuns. 

— „în fața lui Dumnezeu, și înaintea acestei congregații... 

Blaise continua s-o privească pe Mim, în așteptare, iar ea, 
împotriva propriei voințe, zâmbi la rândul ei. 

Slujba continua, dar Mim pierduse şiail cuvintelor. Fu surprinsă 
când domnişoara de onoare din spatele ei, cea verde, o împinse ușor 
înainte, spre sacristie. Ceremonia se terminase, iar pastorul scotea 
registrul pentru semnături. 

Din sacristie se auzeau râsete și. voci. Erau prea mulți oameni. 
Puţine mirese avea câte șapte domnișoare de onoare cu șapte cavaleri. 
Mim, care nu dorea să se amestece, se retrase spre ușa de la ieșire. 

Partenerul ei îi zâmbi din nou, la fel de prietenos ca în timpul 
slujbei. Recunoscătoare, Mim se întrebă dacă nu cumva i se spusese că 
venise în locul altei fete, iar el, fiind un om amabil, se hotărâse să-i 
uşureze situația. Dar părea să nu ştie. 

— Culoarea mea e cea galbenă, spuse el. Atât mi s-a spus. E clar 
că tu n-ai nevoie să ți se spună nimic, înţelegi și singură. 

Mim roşi. 

— S-a văzut atât de clar? 

— Nu, dar s-a văzut clar ce făceam eu. 

N-avea niciun rost să-l contrazică. 

— Estimai lemnul din altar, spuse ea. 

— Drept pentru care m-ai etichetat ca fiind un tăietor de lemne, 
într-adevăr, asta sunt. 

— Îmi pare rău, murmură Mim. 

— Că sunt tăietor de lemne? 

— Că am fost indiscretă. 

— N-ai fost indiscretă deloc. la stai, se pare că au pornit. Trebuie 
să ne păstrăm locurile, sau poate fi un curcubeu neregulat? întrebă el, 
cu acelaşi zâmbet amuzat și puțin dispreţuitor. 


— Nu mă prea pricep la nunți... 

— Nici eu. În niciun caz la o nuntă ca asta. 

— Şi totuşi, eşti cavaler de onoare? 

— Nu eu am ales. 

— Aşa cred, dădu Mim din cap, amintindu-și că era vărul 
miresei, deci probabil nu putuse să refuze. 

— Nu ţi-am reținut numele. 

< - Nici nu ţi l-am spus. 

Mim nu avea intenţia să cedeze Ce rost ar fi avut, dacă peste o 
jumătate de oră urma să plece? 

Blaise aşteptă un moment, apoi ridică din umeri, zâmbind. 

— Te voi numi Lână-de-Aur, ţi se potriveşte. 

Mim tresări uşor. Ce intuiţie avea...! 

— Foarte bine, Blaise. 

Fu rândul lui să tresară. 

— Cum naiba ştii...? A, da, desigur... 

Orice explicaţie fu zădărnicită de constatarea nemulțumită a 
miresei: 

— Oroare, galbenul nu-i aici! 

— Să mergem, o chemă el. 

Dar Mim întârzia, căci îi ieşise un pantof din picior. Uitase să-şi 
țină degetele strânse. 

— Un pantof prea mare! exclamă el nevenindu-i să creadă. 
Parc-aș fi la mine acasă. 

— Femeile de-acolo poartă pantofi mari? 

— Sunt foarte puţine, dar e un loc unde trebuie să ai încălțări 
comode, că altfel... 

— Că altfel...? 

— Altfel, nu mai umbli deloc. Hai, Lână-de-Aur, vino sub haina 
mea, trebuie să coborâm printr-o avalanșă de conferi 

Totuşi, nu scăpară de confeti - nici de petalele ţie trandafir și ele 
boabele de orez. 

În maşină, Mim se aranja, apoi începu să-i culeagă și lui con-ţi 
tile şi petalele de pe haine. 

— Mulţumesc, zâmbi Blaise. 

Tăcură câteva momente, apoi Blaise îndrăzni să-i arunce o 


privire piezișă. 

— Înţeleg că acum trebuie să apărem la recepţia asta? 

Mim se uită repede la el. Nu voia să spună decât că se plictisea, 
ca orice bărbat, de formalitățile mărunte, dar o clipă lui Mim îi sărise 
inima din piept. Preocuparea pentru fratele mai mic îi lăsase prea 
puţin timp pentru distracții în societate și, oricum în situația ei umilă 
nu cunoscuse niciodată un bărbat ca el - un om atât de bogat. 

— Desigur, răspunse ea, întrebându-se cum să dispară cu 
prima ocazie. 

— Am ajuns, anunţă Blaise. 

Marchiza roz răsuna de râsete și pahare ciocnite. 

— Îţi aduc ceva de băut, spuse el. Stai aici. 

Mim stătu pe loc până când Blaise dispăru, apoi se smulse din 
ceața roz şi o luă la fugă spre casă. 

Urcă grăbită scara şi găsi camera unde fusese atinsă cu bagheta 
magică. Se schimbă, dar mai pierdu câtva timp ca să-și caute ceva de 
pus pe cap. Nu avea timp să-și spele părul, şi nu putea să apară la 
agenţie cu culoarea aceea aurie strălucitoare, când era mama 

Încărunţită a unui băiat de opt ani. 

Văzu pe jos eşarfa pe care Geraldine o purtase peste bigudiuri. 
Nu credea că avea să-i simtă lipsa. 

Îi fu uşor să plece. O clipă, se așteptase să-l vadă pe Blaise la 
baza” scării, reproşându-i: „Unde-ai pornit? Ți-am spus să nu te mişti 
din loc”. 

Dar, când ajunse la agenție, constată că domnişoara Castle nu 
era acolo. Biroul era închis. 

— Nu se poate! 

Mim bătu disperată în ușă, până când apăru un îngrijitor. 

— Degeaba, duduie, au plecat. Mâine-i găsiți. 

— Nu se poate, acum am nevoie! 

— Vedeţi și dumneavoastră că nu-s aici. Eu tocmai închideam. 

Trebuie să plecați. 

Fără tragere de inimă, Mim ieşi. Se duse la cel mai apropiat 
telefon public și căută prin carte. 

Încercă la toate numele „Castle”. N-o găsi nicăieri, şi nimeni nu o 
cunoştea. 


Disperată, scoase plicul pe care-l găsise în poşeta de la nuntă. 
Conţinutul era mult mai voluminos decât un mic bacşiș, iar când văzu 
banii, Mim scoase o exclamaţie. Nu erau zece șilingi, aşa cum se 
aşteptase, sau o liră - ci patru bancnote de cinci lire sterline. 

Se gândi la coafeză, la machioră, la manichiuristă, care ar fi avut 
dreptul la atâta. Fără îndoială, doamna Ciinfield încurcase plicurile. 

Douăzeci de lire sterline. Douăzeci! Treizeci, cu cele zece pe care 
reuşise să le economisească. lar domnişoara Castle spusese că biletele 
costau treizeci de lire sterline. 

— Mă întreb cum... dacă...” aş îndrăzni...? 

Putea înapoia familiei Clinfield banii din salariul ei de la Barlow, 
şi pentru o clipă i - se restabili moralul, pentru ca apoi să i se 
prăbușească imediat din nou. Tot furt se chema. N-avea încotro, 
trebuia să amâne plecarea. 

Dar, când ajunse acasă, își dădu seama că nu mai putea amâna. 
Karri o aștepta la ușă, cu faţa luminată de nerăbdare - și o umflătură 
roşie pe care înainte n-o avusese. Marginile începuseră deja să se 
învinețească. 

— lubitule! exclamă Mim. 

— venit acasă după ceva. Noroc c-am-văzut-o, Mim, şi am 
ascuns geanta pentru drum. Numai că... 

Buza începu să-i tremure. 

— Am zgâriat masa și... și m-a... Dar n-am plâns, Mim, fiindcă 
ştiam că e pentru ultima oară. 

Îi văzu expresia de pe faţă. 

— fost ultima oară, Mim, așa-i? 

— Da, iubitule, a fost ultima oară. N-o să ți se mai întâmple 
niciodată. 

Mim îi strânse mâna într-a ei și, împreună, intrară în 
apartament să ia geanta. 

Capitolul 3 

Expresul de Brisbane urma să plece peste două minute, în timp 
ce Mim şi Karri mergeau grăbiţi pe peron. 

În timp ce-l instruia pe Karri, făcea bagajul şi-i scria Lydiei o 
scrisoare. Mim se transformase din nou în femeia de treizeci de ani, 
felicitându-se că-l pregătise pe Karri pentru acel rol. În ultimele 1 


săptămâni, băiatul o văzuse atât de des pe Mim cea de treizeci de ani, 
încât spuse doar atât: 

— A, acum eşti iar acea Mim. 

— Da, dar pentru scurt timp, iubitule. 

Nimeni, îşi spunea Mim, n-ar fi ghicit, după înfățișarea lor 
neinteresantă, ce emoție îi stăpânea, și mai ales fascinația lui Karri 
când văzu trenul. Niciun băiețel nu poate rezista unui tren, şi mai ales 
unui gigant argintiu ca Expresul de Brisbane. 

— Mamăăă, Mim! exclamă el. 

Controlorul le verifică biletele, îi conduse în compartiment și, 
peste o jumătate de minut, se auzi semnalul, iar trenul se puse în 
mișcare. 

Karri stătea pe culoar, cu nasul turtit de geam. Mim regreta că 
nu-i găsise loc la fereastră, dar nu conta. Probabil avea să stea tot 
drumul pe coridor, încercând să se uite pe toate ferestrele de acolo. 

Trenul trecea prin suburbii, lăsând orașul Sydney în urmă, cu 
Lydia și cu toată viața lor dinainte - și cu încă cineva... Pentru prima 
oară de când plecase de la recepție, Mim avu un moment de răgaz ca să 
se gândească la el și să-l regrete. Era un regret sincer, căci acel Blaise 
fusese un om foarte drăguţ. 

Blaise și mai cum? Blaise Clinfield? Nu, numele Clinfield nu 
părea să i se potrivească. 

Karri rămase pe culoar trei ore, până la Newcastle, după care 
picioarele începură să i se înmoaie, ochii i se împăienjeniră, şi reveni în 
compartiment, unde adormi imediat, cu capul pe genunchii lui Mim. 

— Nu e nevoie să stea așa, spuse pasagerul de vizavi - singurul 
care mai era în compartiment, restul locurilor având inscripţia 
„Rezervat” pe ele. Băiatul dumneavoastră se poate culca pe o parte, 
însoțitorii mei se vor urca în tren abia mâine. Intenţionez să mă întorc 
în fumoar, la o partidă de cărți. Nu pot dormi bine în trenuri, de aceea 
nu iau cușetă. Deci, dacă doriţi, va fi loc pentru amândoi. 

Când omul intrase în compartiment, Mim fusese prea 
preocupată de Karri și nu ridicase privirea. Nici acum nu se uită, 
murmurând doar o mulțumire - nu pentru că n-ar fi fost 
recunoscătoare, ci fiindcă era împietrită. S-ar fi putut să se înșele, 
trebuia să se înșele, dar era aproape sigură că recunoscuse glasul, în 


timp ce se gândea la numele rudelor familiei Clinfield, vărul cel bogat 
ocupase locul din fața ei. O singură privire i-ar fi confirmat-o, dar Mim 
nu îndrăznea - nu putea - să se uite la el. 

Auzi ușa compartimentului închizându-se, urmată de paşii care 
se îndepărtau pe coridor - paşi lungi, apăsaţi, aşa cum își amintea că 
umblase tăietorul de lemne. „O, nu, nu, nu!...” își spuse ea. 

Într-un târziu, adormi mângâiată de gândul că, dacă era 
într-adevăr el şi o vedea a doua zi dimineaţă, urma să aibă în față o 
femeie cu totul diferită de fata pe care escortase în ajun. Acesta fu 
ultimul ei gând. 

Se trezi cu numele „Barlow” pe buze. Acest lucru i se păru destul 
de surprinzător, căci nu se gândise prea mult la numele omului la care 
se ducea să se angajeze. Ridică ochii spre suportul pentru bagaje și-și 
dădu seama cum îi venise în minte. Pe eticheta singurei valize de acolo 
era scris numele „Barlow”. După nume părea să fie scrisă o destinaţie, 
dar o ascundeau franjurile unui covor. Probabil Mim reţinuse 
involuntar numele „Beryl” seara, înainte de a adormi. 

Privi în jur şi văzu că fratele ei nu era în compartiment. 
Luându-și buretele de baie și prosopul din geantă, Mim porni pe 
culoar, spre toaletă. Pe la jumătatea drumului, auzi glasul însuflețit al 
lui Karri. 

— Mai spune-mi despre Big Timbers, Blaise. 

Vocea se auzea dintr-un coridor îngust aflat în spatele 
compartimentului de bagaje. Pe bancheta strâmtă stătea așezat un 
bărbat, ţinându-l pe fratele ei pe genunchi. 

De astă dată, Mim nu mai cobori ochii. Știa că nu se putea 
ascunde la nesfârşit. 

Aşadar, nu se înşelase. Glasul era al vărului familiei Clinfield 
care o însoţise în ajun. Orice îndoială îi fusese risipită de acele cuvinte 
rostite cu însuflețire: „Mai spune-mi despre Big Timbers, Blaise”. 

— Sunt stejari mătăsosi, fagi, nuci negri, arțari argintii, cedri 
roşii și obişnuiţii scoarță-de-fier. 

— Scoarță-de-fier sunt arbori de cauciuc, nu-i aşa? 

— Da, Karri, şi cei mai duri eucalipţi din toţi, deși tu, fiule, ai una 
dintre cele mai frumoase granulațţii. 

— Copacul karri, vrei să spui? Nu-l știu. Tata m-a botezat Karri 


fiindcă era pictor. 

— E un copac din vestul Australiei, fiule, şi din el se fac podele 
foarte bune, la fel ca din jarrah. 

Din clipă-n clipă, se temea Mim, fratele ei mai mic, cucerit de 
bărbatul cel prietenos, avea să adauge că pe sora lui o chema Mimosa - 
şi, uite-o Blaise, tocmai a venit! 

Făcu repede un pas înainte, pentru a împiedica o asemenea 
dezvăluire. 

— Aici erai, iubitule! spuse ea. 

— Ele Blaise, îl prezentă Karri. Blaise Barlow. 

Prin urmare, valiza era a lui - lucru firesc, în compartiment încă 
nu venise niciun alt pasager. Era o coincidență ciudată, că întâlnise 
numele Barlow de două ori în aceeași săptămână, dar nu neverosimilă, 
din moment ce nu era un nume chiar atât de ieșit din comun. 

Totuşi, Karri găsea numele „Blaise” destul de rar - rar şi ciudat, 
după cum o şi spuse. 

— Nu, Karri, nu e deloc așa, îl dojeni Mim cam înţepată, este un 
nume englezesc vechi. 

Îi aruncă o privire tăietorului de lemne. 

— Sau, poate, francez? 

Omul își scosese o pipă şi o umplea metodic, apăsând tutunul cu 
un deget ferm, brun ca lemnul. Karri, care nu mai văzuse pe nimeni 
fumând pipă, trăind în lumea de țigări și portțigarete lungi a Lydiei, se 
uita fascinat. 

— Nu știu, spuse tăietorul de lemne, înţelegeţi, nu mă numesc 

Blaise, ci Blaze. B-1-a-z-e. Ceea ce înseamnă flacără, văpaie, 
vâlvătaie... 

Îi surâse lui Mim, cu dinţii strălucindu-i albi pe chipul negricios. 

— Deci tot un nume ciudat, nu-i aşa, Mim? insistă Karri. 

Adevăratul lui nume e Bernard, și zice că-i pot spune Bern sau 

Blaze, cum îmi place, iar mie îmi place „Blaze”. Pentru că în 
tabăra lui de tăietori de lemne - sau țapinari, Mim, cum le spun canadi 
erai, Blaze zice că proprietarul taberei de-ajături își zice ţapinar, dar 
lui Blaze îi place mai mult tăietor de lemne - deci, în tabăra lui de 
tăietori de lemne, care-se numeşte Big Timbers, Blaze aprinde 


întotdeauna mai întâi un foc, ca să nu-i ia foc copacii. Ce ciudat, nu-i 
aşa, să aprinzi focul ca să opreşti focul. 

— E o veche măsură de prevedere, pe care am aplicat-o 
dintotdeauna, îi spuse lui Mim tăietorul de lemne, îi înconjur pe băieții 
mei cu o fâșie de pământ ars... 

Mim îl privi întrebătoare. 

Blaze zâmbi, arătându-și din nou dinţii strălucitori. 

— Copacii, explică el scurt, întotdeauna am făcut-o, şi de-aici mi 
s-a tras reputaţia. 

Îşi vârt pipa în gură şi o aprinse. 

— Şi numele. 

— Blaze! zâmbi radios Karri. 

— Cred, iubitule, că ar fi timpul să te speli, îi spuse Mim pe un 
ton matern. 

— M-am spălat! protestă indignat Karri, întorcându-şi fața 
într-o parte și-n alta, ca să dovedească. M-am spălat cu Blaze. 

— Aha... 

Un moment, lui Mim nu-i trecu prin minte niciun răspuns. 

— Atunci, mă duc să mă spăl și eu. 

— Povesteşte-mi mai departe, Blaze! îl rugă Karri pe tăietorul 
de lemne. Ajunseseși la eucaliptul ăla înalt de trei sute de picioare. Ai 
spus că-l cheamă Tall Feller. 

Răsufiind ușurată, Mim se duse să se spele. 

Când reveni pe coridor, văzu că micul culoar era gol, ceea ce 
însemna că Blaze și Karri se întorseseră în compartiment - unde mai 
apăruseră încă trei bărbați. 

— Jock Fennell, Tim Brothers și Paul Sadler, îi prezentă Blaze 

Barlow. S-au urcat la stația dinainte. Băieți, dumneaei este... 

— Doamna Thomas, spuse Mim cu sufletul la gură, sperând că 
fratele ei nu-și uitase lecţia. 

— Am fost toţi patru colegi la o scoală forestieră din Sydney, îi 
explică Barlow. Ori de câte ori mă întorc din sud, iau trenul, nu avionul, 
îi anunţ şi pe ceilalți și mergem împreună până la 

Brisbane, făcând schimb de însemnări. 

— N-ar fi mai ieftin să vi le trimiteţi prin postă? 


— Preferăm contactul direct, zâmbi Blaze. Oricum, băieţii 
trebuie să se ducă și ei la Marele Fum din când în când. 

— Adică la Brisbane, doamnă Thomas, îi explică Jock Fennell. 

În pădurea noastră, suntem doar la patru ore distanţă de 

Brisbane. 

Cam nervoasă, Mim se întrebă unde era pădurea lui Blaze 
Barlow. Spusese: „Ori de câte ori mă întorc din sud...”, deci era clar că 
locuia în nord. Cât de departe, spre nord? 

— Presupun că aveți foarte multe însemnări de schimbat, spuse 
ea politicoasă. 

— Destule, confirmă al doilea om, Tim Brothers. Lemnu-i lemn 
pretutindeni, dar administrarea lui e diferită, la latitudini atât de 
îndepărtate. 

— Cât... cât de îndepărtate? 

— Aproape o mie de mile distanţă, vorbi şi Paul Sadler. Trei 
dintre noi, am rămas în New South Wales, doamnă Thomas, dar Blaze 
aci de față a ars drumul până-n nordul îndepărtat. 

În nordul îndepărtat - în nordul Queenslandului, unde locuia 
acel Barlow la care se ducea să se angajeze. O, nu, protestă inima lui 
Mim, acest Barlow nu putea să meargă tot acolo. 

— Nu l-am prea ars, spuse tărăgănat Blaze Barlow. Nu uita c-am 
apărut abia al doilea în scena cherestelei. Și ani de zile am fost tot al 
doilea. 

— Întrebarea e: el te lasă să uiţi? 

Blaze Barlow îşi aprinse din nou pipa. Pufăi din ea un moment, 
apoi o scoase din gură. 

— Nu, răspunse el. 

— Deci, discordia continuă? întrebă cu compasiune Jock. 

— O să continue atâta vreme cât el rămâne la aceeași atitudine. 
Dar să nu vorbim despre problemele mele personale, ci despre cele 
comune, pe care sperăm să le remediem, în legătură cu acel weevil cu 
care aveai dificultăţi, Tim - care mai e situaţia? 

Mim îl auzi pe Tim descriind situaţia, îl auzi pe Paul vorbind 
despre un nou joagăr mecanic, îl auzi și pe Jock. Dar cel mai tare își 
auzea bătăile inimii. 


Cum avea să reacționeze viitorul ei şef, dacă acest om îl întâlnea 
întâmplător într-o zi şi, la fel de întâmplător, îi dezvăluia faptul că 
noua lui ajutoare avea două fețe - aceea a unei tinere cu un frate, și 
aceea a unei mame cu un fiu? Căci, chiar dacă pe ea n-o recunoștea, 
avea să-l recunoască pe Karri. Erau deja prieteni buni. 

Schimbarea înfățișării ei putea declanşa o anchetă. Ancheta 
putea ajunge până la Lydia. Un moment, Mim se gândi la toate lucrurile 
care se puteau întâmpla, și păli. 

Apoi îşi aminti cât de întins era Queenslandul, cât de-departe 
s-ar fi aflat o tabără de cherestegii de o plantație de zahăr - plantaţia 
de zahăr spre care se îndrepta ea - cât de... 

— Mi-e foame, Mim, îi întrerupse Karri șirul gândurilor, 
întorcându-se dinspre fereastră. 

— Sigur că da, iubitule, am ceva de mâncare în geantă. 

— Ce-i asta? interveni Blaze Barlow. Micul dejun la pachet? O, 
nu...! 

— Dar... 

— Vom lua cu toţii micul dejun la vagonul restaurant. De fapt, 
am şi rezervat masa. 

— Masa? Dar... 

— Sunteţi invitaţii mei. Sau ai lui Jock, ai lui Tim ori ai lui Paul, 
dacă au vândut mai mulți buşteni decât mine în trimestrul ăsta. Cum e, 
băieți? Vom compara încasările, iar câştigătorul achită consumațţia. 

Aceste cuvinte păreau ciudate din partea unui om bogat, dar 
poate că Blaze Barlow prefera să rămână pe picior de egalitate cu 
prietenii lui. 

Mim încercă să protesteze, însă Karri, cu ochii cât farfuriile, 
pornise deja spre vagonul restaurant. Fără îndoială, examinase încă 
dinainte tot trenul. 

— Pot să beau un cacao, Blaze? Lydia zice că-i o risipă fără rost, 
când este ceai gata făcut, deşi Mim spune că pentru un copil cacao e 
mai bun. 

— Poţi să bei mai mult decât unul, fiule - două cești, dacă vrei. 

Şi cine-i Lydia? 

Atraşi ca de un magnet, ochii lui Karri se îndreptară spre Mim. 

— Două ceşti ar merge de minune, Blaze, ocoli el răspunsul. 


— Două cești de cacao, comandă Blaze chelneriţei, cinci cafele, 
fructe, şuncă, ouă - toate cele... 

Se întoarse spre Paul. 

— Cum te-ai descurcat cu lăstarii ăia de lemn-de-talc? 

Conversaţia revenise la subiectul cherestelei. 

Mim își lăsă gândurile să se abată spre acel Barlow unde urma 
să 

se angajeze, întrebându-se cum era viața pe o plantație de 
zahăr şi ce o aştepta acolo. Apoi îi auzi pe bărbaţi râzând și reveni în 
prezent. 

— Cam netipic pentru tine, nu-i așa, Blaze, îl tachina amical Tim, 
să fii cavaler de onoare pentru altcineva? 

Mim se îndreptă de spate. 

— Netipic, cum spui, fu Barlow de acord. Totuși, s-a dovedit a fi 
un ocol destul de plăcut. 

— Ceea ce nu poate însemna decât un singur lucru, deduse Paul 
pe un ton complice. Era brunetă sau blondă? 

Îşi scosese țigările și le oferea celor din jurul mesei. Mim clătină 
din cap. Blaze Barlow refuză şi el, scoțându-şi nelipsita pipă. 

— Ei? întrebă Jock, râzând. Răspunde la-ntrebare, omule. 
Blondă sau brunetă? 

Urmă o pauză - oare mai lungă decât ar fi fost firesc să fie? Mim 
n-ar fi putut spune nici moartă. 

Apoi, tăietorul de lemne răspunse tărăgănat: 

— Domnişoara avea păr auriu. 

Capitolul 4 

Putea să-și fi dat seama? Doamna Jones, de la apartamentul doi, 
nu-și dăduse seama. Domnișoara Castle se lăsase păcălită, şi șoferul de 
autobuz, şi casierița de la gară, şi controlorul care-i condusese la 
locurile lor, şi-atunci cum ar fi putut să ghicească acest om? Nimic nu 
sugera că ar fi ştiut, răspunsul lui nu ascunsese nimic concret, numai 
pauza păruse cam prea lungă, iar aceasta putea să fi fost doar o 
plăsmuire a imaginației ei. 

Karri citea cu voce tare denumirile gărilor prin care treceau, dar 
Mim nu vedea decât niște litere învălmășite. 

— Banyabba, citi Karri. Îmi place cum sună, la fel ca Binbilli a 
noastră. 

Un moment, Blaze ridică privirea. 


— Taci, Karri, îi şopti Mim la ureche fratelui ei. 

— E-n regulă, zâmbi radios Karri. Cu Blaze, nu contează. 

Mim prefera să nu riște. Ca să prevină alte palavre periculoase, 
scoase jocul „Șerpi şi scări”. 

Jucară înverșunat până la Risc, apoi Karri, ca întotdeauna, 
termină partida urcând pe şerpi și coborând pe scări. 

— Aşa e, aprobă Blaze Barlow, întrerupându-se pentru câteva 
momente din conversaţia despre cherestea. Șerpii nu sunt întotdeauna 
duşmani, aşa cum îi credem, fiule. 

— Ce mai face Cecil? îl întrebă Tim pe Blaze. 

Îi făcu lui Mim cu ochiul: 

— Ele şarpele de casă de la Big Timbers. 

— Face bine, mulțumesc, dădu din cap Blaze, deşi nu la Cecil mă 
gândeam. 

Întoarse capul spre Karri, serios. 

— A fost odată un Copperhead mic, iar mama lui i-a spus: „Să nu 
treci niciodată pe lângă tufişurile mari, fiindcă acolo locuiesc oamenii 
cu bețe lungi şi grele”. Dar micul Copperhead voia să vadă lumea, așa 
să s-a dus. 

Făcu un gest de neputinţă. 

— Şi-aşa s-a sfârşit povestea. 

— A murit, Blaze? 

— Da, fiule. Și majoritatea şerpilor sunt aşa, nu vor decât să 
arunce o privire. Puţini caută intenționat să te atace. 

— Cred că ar fi mai bine să joci din nou jocul ăsta așa cum 
trebuie, o sfătui Jock pe Mim, altfel Inimă-de-aur aci de față o să-i vâre 
băiatului în cap tot felul de idei sucite. 

— Mă rog, toți sunt făpturile lui Dumnezeu, spuse Blaze, 
amintindu-i lui Mim cum numise copacii „băieţii” lui. Cum îi putuse fi 
teamă de el? 

Tim se uită la humele unei staţii. 

— În jumătate de oră ajungem la Brisbane, anunţă el. 

Mim începu să adune lucrurile, recunoscătoare pentru prezența 
celorlalți trei bărbați. Cu ei, nu conversau decât pe teme generale, şi 
încă nu era sigură în legătură cu pauza pe care i se păruse c-o sesizase. 

Când ajunseră în sfârșit la ultima stație, Mim reuși să scape mai 


uşor decât îndrăznise să spere, în aglomeraţia călătorilor, ea şi Karri 
ieşiră din gară, în Brisbane. 

Karri, cu ochii mari la vederea nenumăratelor poduri, părea să fi 
uitat de prietenul lui. Timp de aproape o oră, nu-și dădu seama că-l 
lăsase în urmă pe tăietorul de lemne. 

Deodată, se opri în loc. 

— Mim, unde-i Blaze? 

— Cu prietenii lui, desigur, iubitule, îl privi drept în ochi. 

— Karri, îi spuse ea serios, te rog să fii rezonabil. Nu noi suntem 
prietenii lui. 

— Dar al meu este. 

Băiatul nu mai adăugă nimic, dar Mim observă că buza de jos îi 
tremura, iar mâna pe care nu i-o ținea într-a ei i se ridică la ochi. 

— Iubitule, te rog, nu plânge. 

— Nu plâng, Mim, doar... doar m-am şters la ochi cu mâneca. 

Dragul de el! Numai de-ar fi putut să fie şi ea la fel de tare și 
curajoasă ca fratele ei! însă n-ar fi fost recomandabil să încurajeze acea 
prietenie. Când fugise de la Lydia, trebuise să fie cât mai prudentă, iar 
Mim considera ca încă mai era necesar. Și-l alungă din minte pe Blaze 
Barlow și strânse mâna lui Karri într-a ei. 

— Vom trece prin grădini, Karri, o să fie distractiv. Aici trăiesc 
tot felul de plante care nu cresc în Sydney. Li se spune plante tropicale. 

Karri se mai înveseli, deşi încă mai avea o expresie nesigură. 
Mim simţea şi ea aceeași incertitudine. Nimic nu e mai neliniștitor 
decât un oraș străin, chiar dacă ziua este însorită, caldă și veselă. 

Ajunseră la gară mult prea devreme, pe peron încă nu era 
nimeni, dar când casa se deschise, Mim fu bucuroasă că veniseră din 
timp. Curând, însă, cunoscu un moment de panică. Trenul nu avea 
compartimente, ci numai cușete. 

— Noroc că nu suntem în sezon, bombăni casierul, 
consultându-și diagrama. larna, n-aţi fi avut nicio şansă. Când pornesc 
spre nord tăietorii de trestie-de-zahăr, nu mai rămâne un loc liber. 

— Acolo mergem și noi, spuse Karri. La o plantație de 
trestie-de-zahăr. 

— Pe bilet nu scrie aşa, răspunse casierul, dându-le tichetele. 

Gara asta e în zona forestieră. Următorul, vă rog. 


Mim și Karri plecară de la casă, și o femeie le luă locul. 

— Cf înseamnă zonă forestieră, Mim? întrebă Karri. 

Mim preferă să nu-i explice. Nu-i plăcea deloc golul pe care 
începea să-l simtă în stomac. Noroc că trenul tocmai sosea la peron. 

— Bundaberg, Rockhampton, Townsville, toate staţiile până la 

Cairns, anunţă vocea din megafon. 

Cât mai departe de Lydia, își spuse Mim, încercând să-și facă 
puţin curaj, îl luă pe Karri de mână şi se urcă în vagon. 

Acolo, însă, o aşteptau alte probleme. Cele două locuri erau în 
cușete diferite. 

— Dar fratele meu... începu ea. 

— Regret, domnişoară, va trebui să stea cu un domn, iar 
dumneavoastră cu o doamnă. 

— Dar... 

— Îmi pare rău, domnişoară. 

— E doar un băieţel...! protestă Mim. 

— Regulamentul, domnişoară. 

— Dar nu-l pot lăsa singur! 

— Regret, dar aşa spune regulamentul. 

— Nu vrea să vină cu mine? întrebă un glas pe care-l cunoşteau 
prea bine. 

Deși crezuse că nu voia să-l mai vadă, dintr-odată Mim se 
pomeni plângând la pieptul lui lat. 

Karri plângea şi el, fără să se mai ascundă - dar de fericire. 

— E Blaze, Blaze! chiuia el. 

În sfârşit, Mim se desprinse de la pieptul lui Blaze, 
întrebându-se cât din machiaj îi şterseseră lacrimile. Dar în acel 
moment nu-i mai prea păsa. Nu simţea decât o imensă și minunată 
uşurare. 

— M-ai tras în piept la Brisbane, spuse Blaze Barlow, luându-i 
geanta și punând-o în cușeta lui. Dar nu mi-am făcut griji, fiindcă ştiam 
că urma să te găsesc în seara asta. 

— De unde ai ştiut? Trenul e foarte lung. 

— Am ştiut, fu singurul lui răspuns. 

Apoi se întoarse spre Karri. 

— Mă tem că va trebui să dormi în patul de sus, fiule, pe mine 


mă doare piciorul. 

Ştia instinctiv ce le place copiilor, își spuse Karri, şi se mai 
pricepea şi să le ofere cu tact. 

— O, Blaze! exclamă Karri. 

x k * 

Trenul pornise. La fel ca în seara trecută, străbătea suburbiile 
orașului. Mim nu vedea prin ferestre altceva decât şiruri de străzi 
luminate. 

Li se aduse ca/ea, şi o farfurie cu pâine prăjită. Mim cuprinse 
ceașca în mână, parcă pentru a se mângâia cu căldura ei, apoi acceptă 
cu recunoștință încă una, după care, ridicând ochii spre Nick, roşi 
vinovată și puse ceașca jos. 

— Hai, ia-o, îi zâmbi el. 

Mim se simţi datoare să-i explice. 

— Înţelegi, eram cu Karri... începu ea nesigură. Și nu... n-am 
vrut să-l duc într-o cafenea... vreau să zic, un copil... 

Blaze ridică o mână mare şi bronzată. 

— Nu te repezi. Ai spus „eram cu Karri”. la să ne oprim puţin 
aici... 

Mim împinse cafeaua într-o parte. N-o mai voia, nu voia decât să 
scape. 

— N-am făcut nimic rău! izbucni ea. 

— Sunt sigur. Pe de altă parte, ridică scurt Blaze privirea, peste 
pipa pe care şi-o aprindea, ești sigură că e bine ce faci? 

— Nu te înţeleg. 

— Sentimentul e reciproc. 

Termină de aprins pipa, dar nu şi-o puse în gură. 

— Ce-ar fi să ne explicăm amândoi, ca să nu mai existe nicio 
neînțelegere? 

— Nu am nimic de spus. Îi... îl duc pe băiat în nord. Am o slujbă 
care mă aşteaptă acolo. 

— Mă rog, pentru început tot e bine. Și eu mă duc în nord. 

Înapoi la tabăra mea de cherestegii. Te rog să-ţi bei cafeaua. 

Mim sorbi, cu privirea în jos. Când ridică ochii, văzu că Blaze 
încă se mai uita la ea. 

Avea ochii de un căprui maroniu ca lemnul, la fel ca părul şi 


pielea bronzată. Oare cât de mult puteau să vadă acei ochi? se întrebă 
ea. 

Ca și cum i-ar fi citit gândurile, Blaze spuse alene: 

— Din locul unde cresc copacii mei, văd peste un platou drept 
până la Oceanul Pacific. Marea calitate a unor ochi este aceea de a privi 
la distanță, așa se spune... 

Trase din pipă, apoi încheie calm. 

— Am o vedere foarte pătrunzătoare. 

— Foarte bine... mormăi neclar Mim. 

— Dar nu la fel de bine a fost ieri la recepție când, 
întorcându-mă la fata pe care o escortasem, am descoperit că 
dispăruse. 

Ce să facă? Să pară surprinsă? Să simuleze că nu înțelegea? Să se 
arate înțelegătoare? 

— Unde Dumnezeu te-ai dus? întrebă Blaze. 

După un timp, adăugă cu reproș: 

— Nu e nevoie să-mi spui, totuși. Am aflat că erai tot o 
înlocuitoare. 

dMim nu-l mai asculta, minunându-se doar de perspicacitatea 
lui. 

— Dacă eşti nedumerită, urmă el calm, şi te întrebi cum te-am 
recunoscut, află că pentru mine a fost la fel de vizibil ca deosebirea 
dintre un lemn de cicoare şi un arbore de cauciuc pătat. 

Mim ridică bărbia. 

— N-aş şti să le deosebesc. 

Pe neașteptate, Blaze zâmbi. 

— Ai să înveți, îi promise el. 

— Pe o plantație de zahăr? 

Drept răspuns, Blaze îi luă tichetul de rezervare a locului, pe 
care Mim și-l pusese lângă ceașca de cafea, alături de poşetă, îi aruncă 
o privire, apoi îl puse la loc. 

— De ce neapărat zahăr? 

— Acolo, în nord, sunt o mulțime de plantaţii. 

— De bumbac, şi de orez, şi de fructe tropicale, în floarea soare 
lui... Şi turiști, și cherestea, și mai multe alte activități, comentă el pe 


un ton sec. 

— Pe hartă, insistă copilăreşte Mim, lângă Binbilli, scrie zahăr? 

Karri mi-a arătat. 

— Dacă se uita la Binbilli Siding, ar fi văzut cherestea, replică 
Blaze. 

— Dar pe panoul de la agenţie scria tot zahăr... 

Lăsă fraza neterminată. Abia acum își aminti că nu era scris 
decât „BARLOWS, NORDUL QUEENSLAND-ULUI, CAUTĂ...” 

— Cunoşti Binbilli Siding? 

— Ai fi şi cazul. 

— Şi... şi... 

Nu se putea îndura s-o spună. O spuse Blaze în locul ei. 

— Acolo locuiesc. 

Locuia la Binbilli Siding și se numea Barlow. Nu putea însemna 
decât un singur lucru. Mim rămase cu gura căscată, încă înainte de a 
începe să lucreze pentru el - dacă avea să mai înceapă, după cele 
întâmplate - se afla într-o situaţie tulbure. Mai devreme sau mai târziu 
- iar cuvintele lui: „la fel de vizibil ca deosebirea dintre un lemn de 
cicoare şi un arbore de cauciuc pătat” dădeau de înțeles că avea să se 
întâmple destul de devreme - trebuia să-i explice de ce-şi schimbase 
fizionomia. Cum ar fi îndrăznit să-i spună adevărul? 

Dar exista un adevăr pe care trebuia să-l recunoască, dacă Blaze 
nu-l știa deja. Așa că mărturisi. 

— Sunt angajata dumneavoastră, domnule Barlow. 

Blaze trase din pipă un minut încheiat. Apoi spuse: 

— Nu a mea. 

— Adică... Da, înţeleg... 

Faţa lui Mim se crispase. 

— Nu mă doriţi... acum, după ce... 

— Nu te-am dorit niciodată. 

Dintr-odată, zâmbetul acela neașteptat lumină iar chipul lui 
Blaze. 

— N-o lua în sens personal. Vreau să spun, niciodată n-am avut 
nevoie de o angajată nouă. 

— Dar pe panoul de la agenţie scria... 

— Ce scria? 


— „Barlow's caută”. 

— Aha, dădu el din cap, da, acum înţeleg. 

— Şeful de echipă a trimis cererea? 

— Nu am niciun şef de echipă - în sens oficial, vreau să spun. 

Las asta în seama lui Barlow's. 

Mim îl privi nedumerită. 

— Barlow şi Barlow's, continuă el. Hotarele noastre se ating, dar 
ne desparte o lume întreagă. 

— Nu înţeleg. 

Blaze îşi îndesă tutunul în pipă și o aprinse din nou. 

— M-ai auzit spunând, în Expresul de Brisbane, că noi patru - 
Jock, Tim, Paul și cu subsemnatul, am terminat împreună școala 
forestieră și am pornit să ne facem un rost. 

— Îmi amintesc. 

— Aveam Concesiuni ale Coroanei, înţelegi ce ar putea fi astea? 

— Cred, îndrăzni Mim, că sunt loturi de teren al 

Commonwealth-ului care se dau în arendă ca să le lucraţi și să 
îmbunătăţiţi, iar dacă n-o faceţi, puteţi fi penalizaţi. 

— Vorbeşti ca şi cum ai avea tu însăţi o concesiune, zâmbi 

Blaze. Desigur, mai sunt și alte prevederi, în domeniul 
cherestelei - cel puţin. Una dintre ele conţine o secțiune pentru lemnul 
de esență moale, de care Australia duce lipsă, cultivat exclusiv pentru 
uzul guvernului. Se folosesc copaci de prăsilă selecționați, din care se 
cresc puieţi speciali, iar un inspector înseamnă regulat anumiţi copaci 
care trebuie să fie rezervaţi pentru traversele de cale ferată, și alte 
detalii. Dar, în linii mari, e o concesiune bună şi generoasă. 

— Şi-atunci...? 

Blaze făcu o pauză, privindu-și un moment pipa. 

— Greşeala pe care am făcut-o eu a constat în alegerea locului. 

— Nu e bun? 

— E perfect, in Queensland cresc cei mai buni copaci din 

Australia. Din păcate, acolo mai e încă cineva. Blaise Barlow. 

— Dumneata te numești Blaze Barlow. 

— Adică, „Flacără”, îi aminti el. Pe el îl cheamă chiar Blaise, deși 
acolo își spune mai mult Barlow's. 

— De ce? 


— Fiindcă e rege, răspunse scurt tăietorul de lemne. 

— El a venit acolo primul, își aminti Mim un fragment din con 
versaţia auzită în expres. 

— Cu mulţi ani în urmă. Bunicul lui era acolo. Și străbunicul lui, 
din câte știu. 

Blaze făcu încă o pauză. 

— Mă urăşte de moarte. 

— Blaise... 

Mim reflectă la acest nume, apoi ridică privirea. 

— Blaise se numea omul care ar fi trebuit să mă escorteze la 
nuntă, vărul Clinfield cel bogat. 

— Blaise Barlow este vărul Clinfield cel bogat. 

— Dar nu înţeleg... Vreau să zic, tocmai ai spus că te urăște, și 
totuşi i-ai ţinut locul la nuntă. 

— Uită-te la mine, îi ceru tăietorul de lemne. Am eu față de 
nuntaș? 

— Nu, dar... 

— Barlow se aştepta, ştia cum m-aș fi perpelit tot timpul. Are o 
minte de-a dreptul diabolică. 

— Şi l-ai lăsat să-ţi facă asta? 

Mim îl privea cu ochi mari. 

— Te temi de el, sau ce? 

— Nu mă tem, dar întâmplător sunt într-o poziţie 
dezavantajoasă. 

— Dezavantajoasă? 

— Hotarele noastre se ating, ţi-am spus. Încă de la început am 
avut necazuri din cauza asta, eu nu-mi cunoşteam pământurile la fel de 
bine cum şi le cunoaşte el pe ale lui. Nu încă. 

Mim încă nu înţelegea. 

— Aşa că te pedepseşte? 

Blaze Barlow îşi adună umerii. 

— Într-un fel. 

— Tot nu te urmăresc. Eşti un om în toată firea. 

— Şi el la fel - ca și marea majoritate a populaţiei de sex mas 
culin din nord. Acum înţelegi? 

— Nu. 


— Uite cum e. Pentru că trăim într-un stat al tuturor 
posibilităților, majoritatea populaţiei migratoare masculină, virilă, 
între douăzeci şi treizeci de ani, a venit în nord. Acum e o adunătură și, 
deşi prinde bine pentru viitor, pe moment situaţia e destul de delicată. 
Pe scurt, noi, localnicii, trebuie să stabilim un sistem. Mai pe șleau 
spus, într-un climat fierbinte, unde şi populaţia are sângele fierbinte, 
nu ne rezolvăm gâlcevile cu pumnii. 

— Atunci, cum vi le rezolvaţi? Trimițându-vă duşmanii la nunţi? 

Întrebă ironic Mim. 

Blaze Barlow răspunse fără undă de ironie: 

— Cel care are puterea dă tonul. Cel dezavantajat se supune. 

— Parcă ar fi o ceartă între copii. 

— E între bărbaţi - bărbați care ştiu unde poate duce 
temperamentul, la latitudinea de nouăsprezece grade. 

— Dar o nuntă...! protestă Mim. 

— Ştia că aveam drum la Sydney. Fără îndoială, s-a gândit că, 
dacă mă îmbrac într-un costum de maimuţoi, suntem chit. 

— Chit pentru ce? 

— Defrișasem copacii dintr-o vale a lui. Fără intenţie. Crezusem 
că erau ai mei. 

— Nu puteai să-l despăgubești? 

— Sincer, nu, și la fel de sincer, nici el n-ar fi vrut banii, are 
destui, îi aruncă o privire complice. 

— Nu de-asta te duci și tu acolo? 

Indignată, Mim răspunse: 

— Nici nu-l cunosc. 

— Dar ai auzit de el. 

— N-am auzit nimic! insistă ea, şi mai indignată. 

Blaze ridică din umeri. 

— Majoritatea candidatelor se gândesc la asta, deși până acum a 
reuşit să scape de însurătoare. 

Geamul se aburise. Mim îl şterse cu degetul, pentru a vedea 
afară nişte ocoluri de vite. 

— Cât de mult îl antipatizezi, comentă ea, și numai fiindcă 
trebuie să dansezi după cum îţi cântă el. 


— De data asta nu, îi reaminti el. Fugiseși, aşa că n-am mai avut 
cu cine dansa. Ceea ce, cred, înseamnă că acum e rândul tău. 

Mim rămase cu privirea pe porțiunea ștearsă de pe geam. 
Străzile luminate se împuţinaseră. 

— Da, spuse Blaze Barlow, citindu-i din nou gândurile, lumea e 
mică. Până şi în tren am primit locuri în acelaşi compartiment. 

— Eşti sigur că nu tu ai aranjat asta? 

— Încă nu văzusem puietul cel de soi ales, spuse el, iar pentru 
fata de la nuntă n-aş fi făcut-o. Foarte drăguță, recunosc, dar nu pe 
gustul meu. 

— Şi care e gustul tău? 

Blaze o privi iar drept în ochi. 

— Am să-ți spun când te voi vedea aşa cum ești. 

— Mă vezi acum. 

N-o contrazise, ci doar se rezemă de spătar, întrebând: 

— Cum arăţi în realitate, Mim? 

Lui Mim îi venea să ţipe de frustrare, ştiind că Blaze avea tot 
dreptul s-o chestioneze, din moment ce-i depistase șiretlicul. 

— Cu siguranță, nu intenționai să continui prefăcătoria, nu? 
continuă el. Pe căldura de la noi, ar fi fost extrem de incomod. 

— Nu am de gând să continui. 

— De ce ai adoptat-o, la început? 

— Nu pot să-ţi spun şi, oricum, prefer să nu vorbesc despre asta. 

— Ai tot dreptul. 

Blaze îşi bătu pipa de latul palmei. 

— Dar numai atâta timp cât mă asiguri că băiatul nu va avea de 
suferit. Ți-am spus, e un puiet de soi ales. 

— Pentru el o fac, replică Mim, pe un ton defensiv. 

— Ce anume? Fugi? 

7 Da. 

În sfârşit, fără tragere de inimă, o spusese. Blaze o privea lung, 
aşteptând și alte amănunte. 

— Eşti încăpățânată, conchise el, când văzu că nu mai continua, 
dar la fel sunt şi unii dintre copacii mei, şi totuşi de obicei au lemn bun. 
În regulă, pentru moment am terminat cu întrebările. E clar că-l iubeşti 
pe puiet, ceea ce-mi ajunge, înșelătoria nu-mi place. 

Faptul că-l pui pe copil să mintă. 


— Nu fac asta. 

— Mim? 

— E numele meu adevărat. Prescurtare de la Mimosa. 

— Deci, n-am fost prea departe de adevăr cu Lâna-de-Aur, 
așa-i? 

Chiar ai păr auriu? 

— Nu, blond-şoarece. Tatăl meu era pictor. 

— Da, mi-a spus Karri. 

Blaze îi aruncă scurt o privire piezişă. 

— Poate considerai că mediul artistic e nepotrivit pentru 
educaţia copilului? 

— Continui să mă iscodeşti, şi mi-ai promis că n-ai s-o faci. Nu, 
nu cred asta și, oricum, tatăl meu a murit. 

— Îmi pare rău. Și mama? 

— A murit acum câţiva ani. 

— Atunci, de cine fugi? Cine e Lydia? 

— Cred că ai nu numai vederea, ci și auzul foarte bun. Și 
memoria, comentă iritată Mim. 

— Da, Lydia strâmbă din nas la cacao, când ceaiul e gata făcut, 
nu-i aşa? Cine e? Maştera cea rea? 

Obrajii lui Mim se înroşiră ca focul, își mușcă buza 
tremurătoare. 

— Îţi dau cuvântul meu, îi aminti el simplu. Nu e nevoie să mai 
spui nimic, Mim. Și-acum, du-te şi culcă-te puţin, dar dacă dimineață 
vrei să dormi mai mult, fă bine și spală-ți acum părul, alt fel tovarășei 
tale de călătorie i se va părea cam suspect. 

Nu mai adăugă nimic, iar Mim îi fu recunoscătoare, în fond, şi ea, 
în locul ei, ar fi privit cu suspiciune toată acea mascaradă. 

Când ieşi de la spălător, Mim îl întâlni pe culoar şi-i simţi atât de 
intens privirea, încât se opri, alarmată. 

— Karri? întrebă ea. 

— Doarme ca un fluture în cocon. 

— M-ai speriat... te uitai atât de intens la mine... 

— Voiam să văd cu ochii mei - și nu e șoarece, ci ghindă, îmi 
plac foarte mult stejarii, probabil dintr-o dorință de a atinge 
inaccesibilul, în Australia nu creştem decât stejar-de-mătase, caree cu 


totul altceva. 

Îi văzu expresia nedumerită şi zâmbi cald. 

— Blond-ghindă, explică el, nu „blond-șoarece”. 

Capitolul 5 

Era într-adevăr Calea Strălucirii Soarelui, așa cum spunea 
reclama, reflectă Mim a doua zi dimineaţă, când deschise ochii. Era 
abia cinci dimineaţa, dar cerul strălucea deja, iar norii matinali erau 
auriţi de soare. 

Se sculă şi se îmbrăcă, atentă să nu-şi deranjeze tovarășa de 
călătorie. Când se întoarse de la spălător, îi întâlni pe Blaze şi Karri. 
Fratele ei sărea în sus de emoție. 

— Luăm micul dejun cu prima serie, îi spuse el lui Mim, şi e mai 
bine așa, zice Blaze, pentru că o să ne rămână timp ca să facem loc 
pentru plăcinta cu mere de la Rosedale. 

— La Rosedale trebuie să aibă plăcinte cu mere, dădu din cap 
tăietorul de lemne, serios. Fără ele, călătoria în nord nu mai are niciun 
farmec. 

— Atunci mă tem că nici noi n-avem niciun farmec, replică ferm 

Mim. Am mâncare în geantă. 

Karri se îndepărtase pe coridor, ca să exploreze celălalt capăt al 
trenului. 

— Vrei să spui că stai prost cu banii? întrebă Blaze Barlow în 
stilul său direct, cu care Mim începuse să se obișnuiască. 

Roșind, Mim nu-i răspunse. 

— Trebuie să fie o simplă meschinărie, pentru că, orice s-ar 
spune despre el, King Barlow numai zgârcit nu e. Ți-ar fi făcut cadou 
biletele. 

— Nu le-am primit. 

Vorbise fără să gândească. Mai bine şi-ar fi mușcat limba. 

— Vrei să spui că nu ţi-a avansat nimic, nici măcar biletele? 

— Ba da, dar... 

Degeaba, acum trebuia să-i spună. 

— Nunta a durat mai mult decât crezusem. Când am ajuns la 
agenție, închisese. 

— Şi a trebuit să cumperi biletele din banii tăi? 

7 Da. 

Îi spusese destul, nu era nevoie să adauge că putuse fugi numai 
datorită confuziei cu plicul. 


— Sărăcuţa de tine, o compătimi Blaze, nici nu mă mir că încerci 
să faci economii. Veţi fi invitaţii mei, desigur. Nu mai face mutra asta, 
poţi să-mi dai banii înapoi din primul salariu. 

N-avea niciun rost să discute, mai ales acum, când Karri se 
întorsese şi-i povestea încântat cum aflase de la Blaze că pe Sunlander 
se servea întotdeauna ananas la micul dejun. Neconsolată, Mim își 
spuse că, după ce-şi achita toate datoriile, n-avea să-i mai rămână mare 
lucru din primul salariu. 

Se auzi semnalul, şi porniră prompt spre vagonul restaurant. 

— Chiar ai vorbit serios despre plăcintele alea cu ananas, 
comentă Mim. 

— Mai serios mă gândesc la altceva, replică tăietorul de lemne. 

La slujba asta a ta... l-ai telegrafia! lui Barlow's că vii? 

— Nu, de ce? 

Un timp, Blaze nu spuse nimic, îl ajuta pe Karri cu o felie de 
ananas. Făcea totul atât de firesc, încât Mim se întrebă dacă avea 
familie. 

— Nu te-ai gândit, întrebă el într-un târziu, că absenţa ta de la 
agenție, când trebuia să-ți iei biletele, ar fi putut însemna că te 
răzgândiseşi? 

— Nu, nu m-am gândit... adică... 

Lăsă fraza neterminată. Dintr-odată, începuse să se gândească. 

— Dar domnișoara Castle trebuie să fi ştiut că, dacă mă răzgân 
deam, aş fi contramandat, murmură ea. 

— Aşa crezi. Eu, în locul ei, mi-aş fi spus doar atât: „Altă 
neserioasă...” Tu nu? 

48 

DIANA CLIPERTON 

— Nu... sau, cel puţin... 

Nici de astă dată nu duse fraza până la capăt. 

— Problema e, spuse Blaze Barlow, că Barlow's nu e acum acolo, 
altfel ai fi încurcat-o la semnal, îi plac fetele tinere și blonde. 

— Am douăzeci și unu de ani şi păr şoricel. 

— Ghindă, o corectă el. 

Mim trecu mai departe. 

— Cum adică, nu-i acolo? 

— S-a dus pentru un timp la casa lui de pe coastă, îl pasionează 
navigația - n-ar renunța la ea pentru nimic în lume. De-asta n-a venit la 


nunta verișoarei lui. 

Ridică din umeri. 

— Şi mi-a pasat sarcina mie. 

— Dar cineva tot trebuie să fie acolo! replică neliniştită Mim. 

— Tocmai asta-i problema, repetă tăietorul de lemne. Caroline 
n-o să te lase să intri. 

— Caroline? 

— Caroline Pettit. A venit acum doi ani și s-a agăţat ca iedera. 

Supervizează lecţiile prin corespondenţă ale copiilor tăietorilor 
de lemne. Barlow's are o mulțime de angajați. 

Îi aruncă lui Mim o privire enigmatică. 

— Ce rol urma să joci? 

— Companie şi ajutor, mormăi Mim. 

— Terţă, mai bine zis, răspunse tărăgănat Blaze Barlow. 

— Ce vrei să spui? 

— E înalt, e brunet, chipeș şi bogat, îi reaminti el. Ce şi-ar putea 
dori mai mult o fată? Caroline nu cere mai mult, iar Barlow e clar c-o 
ştie, aşa că a dat anunț pentru un număr în trei. 

— E obscen ce spui! 

Mim o putea spune, căci Karri, care terminase de mâncat, 
hoinărea spre capătul vagonului. 

— Obscen, dar adevărat. 

— Vrei să spui că, în cazul ăsta, Caroline n-o să mă primească la 
Barlow's? 

— Bag mâna-n foc. Şi nici nu va trebui să te justifici. N-ai luat 
biletele, deci e clar că te-ai răzgândit în legătură cu slujba. 

— Dar voi fi acolo, la faţa locului. Asta nu va dovedi că... 

— Nu dovedește nimic, mai ales când ești o candidată de 
douăzeci şi unu de ani. 

— Nu sunt drăguță. 

— Eşti destul de drăguță în ochii oricărei femei geloase. 

— Obscen! repetă ea. 

— Dar adevărat, nu se lăsă nici Blaze. Ascultă, într-un fel, mie 

Caroline chiar îmi place, vreau să spun că măcar e directă, dar 
ştiu cum îi funcționează mintea, cum ar trebui să lucreze ca să-l prindă 
în cursă pe Bruce. 


— Bruce? 

— În nord, când nu e Barlow, e Bruce. Probabil că Blaise e 
numele lui pentru Sydney. 

— Te-au înverşunat pedepsele, observă Mim. 

— Dar, spre norocul tău, fetițo, nu m-au şi orbit. 

— Spre norocul meu? 

— Altfel, ai fi rămas cu ochii-n soare la nouăsprezece grade 
latitudine. 

— Dar nu va refuza să mă primească. 

— Va refuza, fii sigură, îl vrea pe Blaise. Până acum, n-a avut 
nicio concurentă. Crezi că, după ce n-a reuşit de una singură, e dispusă 
să încerce în prezența competiției? în niciun caz, Mim. 

— Dar... dar trebuie să mă angajez! Nu... nu mă pot întoarce. 

Mim se ridică brusc de la masă și plecă înapoi în cuşeta ei, 
lăsându-l pe Karri cu tăietorul de lemne. 

Nu peste mult, auzi semnalul pentru seria a doua la micul dejun 
şi ştiu că Blaze și Karri aveau să se întoarcă. Privi pe fereastră, 
deznădăjduită. Fără slujbă, fără bani - ce putea să facă? 

— Uite-o pe Mim! exclamă Karri. Urmează Rosedale, Mim, și 
plăcintele cu mere... - Nu fi lacom! îl mustră ea. 

— Nu e lacom, e nerăbdător, o corectă tăietorul de lemne, așa 
cum îmi plac şi mie copacii, dornici să crească și să se înalțe, încercând 
să-i întreacă pe ceilalți. 

— Păcat că nu suntem toți copaci! spuse Mim furioasă. 

— Viaţa ar fi mult mai ușoară, fu Blaze de acord. Aș putea să 
dobor regele - sau, şi mai bine, l-aş însemna pentru traversele de cale 
ferată. 

— Chiar dacă nu practici violenţa, e clar că o ai în minte! îl acuză 
Mim. 

— Nu uita că până acum el a impus sistemul, nu eu. Ascultă, mai 
avem de mers cu trenul ăsta toată ziua, toată noaptea şi toată 
dimineața de mâine. Să nu ne certăm atât de curând. 

— Blaze, ce-i iarba aia mare? îi întrerupse Karri. 

— Trestie, fiule, iar prin părțile astea are cel mai bogat conţinut 
de zahăr din lume. 


Sunlanderul, intră în Rosedale, și toți pasagerii, sau cel puţin aşa 
păru, alergară la bufet. 

— Ti-am spus eu, zâmbi Blaze, care ajunsese acolo printre 
primii şi tocmai se întorcea cu o pungă plină de plăcinte cu mere. Fără 
ele, nu se poate numi călătorie în nord. 

Ziua trecea pe nesimţite - străbăteau mai mult câmpii și șesuri 
de coastă dar ocazional mai apărea și câte o înălțime împădurită. Pe o 
asemenea înălțime, își spuse Mim, se afla și Binbilli Siding. Se uita afară 
curioasă, deși ştia că mai aveau douăzeci și patru de ore de mers, de 
fiecare dată când viteza trenului scădea. Privind-o din celălalt capăt al 
compartimentului, Barlow comentă tărăgănat: 

— Ți-am spus, mai avem ziua de azi, noaptea, și dimineața de 
mâine. 

— Toate sunt prea mari... 

O spusese cu puţină teamă, dându-și seama cât de întinse erau 
spaţiile în statul acela vast. 

Blaze, care o auzise, îi arătă două înălțimi ce se apropiau. 

— Mount Christian şi Mount Convenient, deci nu eşti foarte 
departe de civilizație, Mim. 

Mim reuși să zâmbească vag. 

Alte plantaţii de zahăr, uneori câmpii cu mazăre Cambia, despre 
care Blaze spuse că era cultivată numai ca să fie îngropată cu plugurile, 
spre a furniza azot pentru recolta de zahăr, pe alocuri câte un oraș 
construit pe coastă, aproape la o zvârlitură de băț distantă de insulele 
Marii Bariere de Corali. 

— De pe platou, putem vedea Bariera, spuse tăietorul de lemne, 
dând din cap. 

— Cred că e foarte frumoasă. 

— Ai să vezi. 

Mim își aminti din nou situaţia imposibilă în care se afla. 

— Şi cum am s-o văd, dacă n-am unde să mă duc? 

Se apropia înserarea. Karri, obosit după ziua agitată, privea 
norii care nu mai erau arşi de soare, ci pastelaţi, ca niște perne pentru 
apusul acestuia. 

Blaze Barlow o privi pe Mim drept în ochi. 

— Ai putea să vii cu mine, îi propuse el. 


— Cu tine? 

— De ce te miri? 

Mim stătu un moment pe gânduri. 

— Mi-ai spus că ai o casă mică. 

— În comparaţie cu a lui Barlow, dar cred totuşi că s-ar găsi loc 
pentru încă o persoană și jumătate. 

— Şi o slujbă pentru persoana respectivă, ca să poată întreține 
jumătatea? 

— Cred că da. Într-o tabără de tăietori de lemne se găseşte 
întotdeauna de lucru. 

— Ce fel de muncă? 

— Mă rog, nu companie și ajutor, noi nu avem asemenea posturi 
fanteziste, dar nu ne-ar strica o dirigintă de poştă. 

— Dirigintă de poştă? repetă Mim. 

— Am treizeci de oameni, îi spuse Blaze. Primesc și trimit 
scrisori. E o adevărată corvoadă să sortezi corespondenţa, după o zi de 
tăiat lemne. Şi-n plus... 

— Da? 

— Autoritățile au hotărât să plaseze oficiul postai pe 
proprietatea mea. Dacă Barlow's vrea un timbru, trebuie să vină până 
la Big Timbers, adăugă el, zâmbind răutăcios. 

— Şi vine? 

Zâmbetul i se șterse de pe buze. 

— Până acum, nu, recunoscu Blaze amărât. 

— Mai spune-mi despre oficiul ăsta poștal. 


— Te interesează postul? 

— Nu, dar... 

— E o coşmelie șase pe şase. Munca presupune adunarea 
corespondenţei, trimiterea ei în oraș, vânzarea timbrelor şi 
manevrarea centralei telefonice. 

— Chiar există şi o centrală telefonică? 

— Una mică. Ai să te înveţi repede cu ea. 

— N-am să mă învăţ cu nimic, spuse categoric Mim. 

Oricât ar fi fost de disperată, nu putea să-și asume un asemenea 
risc. Ca să se angajeze la stat, ar fi trebuit să-și dea numele, datele 
personale. Nu avea curaj. 

— O să fie în regulă, o asigură Blaze, cu obiceiul lui deconcer 


tant de a-i ghici gândurile. Oficial, eu sunt dirigintele poștei, aşa că 
numai pe mine mă priveşte pe cine angajez. 

— N-am spus... 

— Nici eu, replică el. 

Mai trecură câteva mile. Lumina asfințitului devenise violacee. 

— Gândește-te, Mim, o îndemnă tăietorul de lemne. 

— Am venit aici ca să mă angajez la Barlow's. 

— Ei, când povestea cu Barlow s-o să pice... 

— Cum poţi spune asta? De unde ştii că o să pice? 

— Când o să pice, reluă el, îl vei avea la dispoziție nu pe 
Barlow's, ci pe Barlow. 

Se înnopta. Karri adormise. Când sună semnalul pentru cină, 
nici nu se clinti. 

— Cred c-am să te pun în pat. fiule, spuse Blaze. 

Aruncă o privire spre Mim. 

— Ce zici, o fi mâncat destule plăcinte cu 4 nere ca să se poată 
lipsi de cină în seara asta? 

— Tu ar trebui să ştii mai bine, răspunse ea cu oarecare 
nemulțumire. De când se urcaseră în Sunlander, Blaze îl luase în 
primire pe fratele ei. 

După ce-l culcă pe Karri, Blaze o întrebă grav dacă avea vreo 
obiecție. 

— Nu vreau să te îndepărtez de el, dar mă gândeam că poate ai 
nevoie de odihnă. 

Pe buze i se repeziră cuvintele: „Ce te face să crezi c-ai putea să 
mă îndepărtezi?” dar în schimb îl întrebă numai atât: 

— Ai ceva împotrivă dacă nici eu nu iau cina? 

— Nu cumva pentru că-mi eşti deja datoare? 

— Nu, pur şi simplu am mâncat şi eu o mulțime de plăcinte. 

Blaze dădu din cap şi se așeză lângă ea. 

Trenul gonea prin noapte, iar ici şi colo se zăreau rândurile de 
lumini ale orașelor. 

— Ce ţinut întins... mai murmură Mim, și adormi. 

x k * 

Când deschise ochii, era culcată în patul ei, acoperită cu o 
pătură. Probabil Blaze o dusese în brațe. 


Se uită la ceas. Era trecut de ora douăsprezece. Mai aveau mult 
de mers, aşa că se dezbrăcă şi se culcă de-a binelea. 

Dimineaţa, luară micul dejun în vagonul restaurant, apoi Blaze 
Barlow spuse: 

— Adună-ţi lucrurile, trenul nu stă mult. 

Mim îşi dădu seama că încetiniseră din nou și se uită afară. 
Trenul urca printre niște dealuri. 

Ar fi vrut să se uite în voie la pădurea verde și deasă, la formele 
pe care le alcătuiau stejarii, fagii, nucii negri, arțarii argintii, dar ritmul 
trenului se schimba deja, semn că ajunseseră pe culme. Totuși, nu văzu 
nicio gară, iar Blaze îi spuse: 

— Nici nu există, sărim jos şi gata. 

Cobori el primul, luă bagajele, apoi pe Karri, după care o ajută şi 
pe Mim. 

Trenul porni din nou, mai repede de astă dată, coborând panta. 
Peste câteva clipe, dispăru. 

Fascinată, Mim se întoarse spre explozia de verdeață, spre 
copacii aliniați regulat pe sute de metri, şi spre cei nealiniaţi, încadrați 
cu plante parazite și orhidee agățătoare. Cu respiraţia tăiată la vederea 
acelei frumuseți, știu că-i părea bine că venise - chiar dacă Blaze 
Barlow avea dreptate, și n-o aştepta nicio slujbă, chiar dacă rămăsese 
blocată pe paralela nouăsprezece. 

Capitolul 6 

În luminişul îngust de lângă calea ferată era parcat un Land 
Rover. Blaze Barlow se îndreptă calm spre el şi deschise portiera. Puse 
bagajele înăuntru, apoi se întoarse spre Mim și Karri, dând din cap. 

— Poftiți în vagoane! îi invită el. 

— E al tău? întrebă Mim, nevenindu-i să creadă. 

— Da. 

— Şi l-ai lăsat aici? în fond, trebuie să fi fost plecat câteva zile. 

— Câteva săptămâni. Ce crezi că i s-ar fi putut întâmpla? Să-l ia 
cineva la o plimbare de plăcere? 

Râzând, Blaze arătă spre drumul plin de hopuri şi noroi roşcat 
adânc, şi presărat cu bolovani colţuroșşi. 

— Aici viaţa nu-i deloc blândă, zâmbi el. Într-un loc ca ăsta, nici 
nu se poate altfel. 

— În care caz, cred că s-ar putea să fiu acceptată la Barlow's, în 
fond. 


— Dacă viața nu-i blândă, răspunse tărăgănat Blaze, Caroline cu 
atât mai puțin. 

Se urcaseră cu toţii. Blaze se întoarse spre Mim, privind-o în 
ochi. 

— Te-am prevenit cum ai fi primită la Tabăra de Cherestegii 

Barlow's. Mai vrei să te duci? 

— Sigur că da. 

Karri, care se aşezase în spate, declară: 

— Eu vreau să mergem cu Blaze. 

— Facem ce spune Mim, fiule, răspunse Blaze. 

— Eu spun Barlow's. 

Mim vorbise tăios, pentru că o singură privire spre fața fratelui 
ei o înştiințase că acesta acceptase imediat şi fără discuţie răspunsul 
tăietorului de lemne. Cu siguranță, Blaze Barlow cucerise respectul şi 
afecțiunea lui Karri. 

Blaze porni jeepul, şi o luară la stânga. 

— Drumul din dreapta unde duce? se interesă Mim. 

— La Big Timbers. 

— Asta-i tabăra ta, Blaze! exclamă însuflețit Karri. 

— Aşa e, fiule. 

Începură să urce prin prima lume verde, jungla primordială 
exterioară și, deocamdată, neatinsă. Deasupra lor, un plafon de frunze 
neîntrerupt acoperea cerul. 

Drumul forestier șerpuia prin pădure, mereu în sus. Apoi, 
dintr-odată, ieşiră într-o poiană, iar Mim ştiu că ajunseseră pe platou 
şi, dacă s-ar fi întors, ar fi văzut jos plantațiile de zahăr şi, dincolo de 
ele, Marea Barieră de Corali, aşa cum îi spusese Blaze. Dar rămase cu 
privirea înainte, spre Barlow's, căci ca să ajungă acolo străbătuse atâta 
drum, zile în șir. 

Găsi tabăra de cherestea foarte mare, cu o casă înaltă și destul 
de opulentă, după care se întindea un șir lung de căsuțe, o clădire 
despre care află că se folosea ca școală, chiar şi un magazin. 

— Aici se vând mai mult veste negre şi pălării de paie, o informă 
Blaze. 

— Un magazin! se minună Mim. 

— i-am spus că Barlow s-a fost rege. 


Cu curaj, Mim cobori din maşină. Se întoarse să-l ia şi pe Karri, 
dar băiatul se prefăcea că scotea o geantă și dispăruse sub banchetă. 
Era hotărât să rămână cu Blaze până la sfârșit. 

Ridicându-şi bărbia, Mim îl lăsă acolo. Parcurse cei câţiva pași 
până la casă, urcă treptele și sună la ușă. 

I se răspunse aproape imediat, iar fetei care-i deschise îi căzu 
vizibil fața la vederea ei. Era clar că așteptase pe altcineva. Mim 
intenționase să nu se bâlbâie, dar nu se putu stăpâni. 

— Sunt... sunt noua... companie și ajutoare... 

Caroline - Mim presupunea că era Caroline Pettit - o măsură cu 
privirea, apoi spuse: 

— Nu se poate, nu aşteptăm aşa ceva. 

— Dar am primit repartizarea de la Castle. 

— Aţi contramandat-o. 

— Nu, n-am contramandat nimic. 

— Dacă ați fi venit aici oficial, domnişoara Castle ne-ar fi 
telegrafia! replică rece Caroline. Nu omite niciodată să ne anunțe. 

— Dar s-a produs o confuzie. Am ajuns prea târziu ca să mai iau 
biletele, așa că mi-am plătit drumul din banii mei şi am venit singură. 

— Îmi pare rău, ridică din umeri fata. 

Situaţia devenea ridicolă, înroșindu-se la față, Mim o şi spuse, 
pe un ton indignat. 

— N-am ce face, stărui netulburată Caroline. În lipsa domnului 

Barlow, eu administrez activităţile de-aici, și pur și simplu nu vă 
pot accepta, în asemenea circumstanţe nes atisfăcătoare. 

Blaze Barlow li se alătură agale. 

— Circumstanţele ar fi altele dacă ar avea treizeci și unu de ani, 
în loc de douăzeci și unu? întrebă el ironic. Te sfătuiesc să te uiţi mai 
bine, Carol. Bruce  ţi-ar putea aduce o concurentă reală, 
mâine-poimâine, dacă n-o angajezi pe ea. 

— Tot ce ştiu e că n-am primit nicio confirmare de la Castle. 

Caroline Pettit începu să închidă ușa. 

— Dar... protestă Mim. Uşa se închise. 

— Ţi-am spus eu, ridică din umeri tăietorul de lemne. 

În timp ce pornea Land Roverul, cu Mim din nou lângă el, 
adăugă: 


— Îmi pare rău de chestia cu „concurenta reală”, Mim. l-a fost 
adresată numai domnișoarei Pettit, desigur. 

— E-n regulă. Știu că nu-i fac concurenţă, și tocmai asta mă 
nedumereşte. 

— Faptul că nu te acceptă, vrei să spui? N-ar accepta-o nici pe 

Gorgona. 

— Mulţumesc! 

— Nu mi-o lua în nume de rău, nici pe asta, nici pe aia cu 
concurența. 

Efectiv, am vrut să spun că n-ai putea s-o înlături - nu ești genul. 

— De unde ştii tu ce gen sunt? 

— Nu ştiu, dar presupun că-n următoarele câteva săptămâni am 
să aflu. N-ai unde să te duci și, oricum, chiar dacă ai avea unde, nu ţi-au 
mai rămas bani. Va trebui să vii cu mine. 

— Eu... 

— Îi place aici, nu? 

— Da, dar... 

— Şi lui Karri îi place - așa că, ce te îngrijorează? 

Pe Mim o îngrijorau multe, și începu să le enumere, cam 
bâlbâindu-se: 

— Situaţia în care... în care am nimerit... întâmplător, nu... cum 
să spun... nu-mi permite să-mi fac publicitate. 

— N-o să ai nicio publicitate. 

— Dar, cu siguranţă, te întrebi... vreau să zic, m-ai văzut cu o 
înfăţişare diferită... 

— Cu două înfățișări diferite. Dar întrebările pe care mi le pun 
eu nu vor ajunge mai departe, îți dau cuvântul meu de onoare. Ce 
altceva ar mai fi, Mim? 

Mai erau multe. Mim aruncă o privire scurtă spre ochii lui 
limpezi și duri ca lemnul şi preferă să nu continue. 

— Ştiu ce te îngrijorează, spuse el pe neașteptate, şi e o mare 
prostie. 

Mim înţepeni în scaun. 

— Te întrebi unde ai să locuieşti, nu-i așa? Ei bine, am să-ţi 
spun. 

Vei avea o cabană mică, numai a ta - propriii tăi patru pereți. 


Nicio grijă în legătură cu proprietatea, Mim, niciun inconvenient. Ei, 
dar văd că râzi! 

Mim râdea într-adevăr - râdea în hohote, uşurată, căci numai la 
aşa ceva nu se aşteptase. Cam țeapăn, Blaze spuse: 

— Şi-n plus, mai sunt şi alte femei. 

— Câte? 

— Păi, vreo trei, patru... 

— Vrei să spui că nu ştii? 

Blaze stătu un timp pe gânduri. 

— Nu, recunoscu el, zâmbind fără voia lui. 

Coborâseră din nou spre calea ferată, în același loc de unde 
porniseră, iar acum Blaze o luă pe drumul din dreapta. 

— Nu există nicio scurtătură? întrebă Mim. 

— Dacă ai putea să zbori, ai ajunge acolo în câteva minute, dar 
ne desparte o ravină pe care n-aș încerca s-o traversez nici cu jeepul 
ăsta, nici cu altul. Și nici pe jos, la drept vorbind. 

Străbăteau din nou marginile virgine ale pădurii tropicale de 
lângă plantație. 

— Vorbeşte-mi despre acea primă vale cu copaci, cei pe care i-ai 
defrișat din greşeală, ai lui Barlow, îi ceru Mim. 

— Era o vale neatinsă, cam ca asta, așa că greşeala a fost 
scuzabilă. 

— Ai defrisat-o? 

— Da, şi în locul lui Barlow aș fi fost la fel de revoltat. Nici eu 
n-aş fi vrut ca băieţii mei să fie atinși de cineva. Oricum, a fost o eroare, 
cum am spus. 

— Asta a fost prima voastră întâlnire? 

— Da. Din păcate, Barlow nu ştia că veneam încoace, altfel poate 
ar fi fost pregătit. Fusese regele platoului atât de mult timp, încât 
pentru el a fost un adevărat șoc. 

— I-ai arătat hârtiile de concesionare? 

— Da, la care el mi-a atras atenţia că-i încălcasem proprietatea. 

— Şi o încălcaseși? 

Tăietorul de lemne dădu din cap. 

— Descifrasem greșit harta. 

— Ai fi putut să-i arăţi cât de mult defrişaseşi pentru el. 


— Dacă ar fi vrut ca valea să fie defrișată, şi imediat a declarat 
că nu voise - evident. Oricum, n-o făcusem în stilul lui. Asta e marea 

problemă, Mim, că niciunul dintre noi nu face nimic la fel, nici 
măcar tăiatul copacilor. El îi doboară altfel. Taie unul astfel încât să 
cadă peste altul, și se prăbușesc toți ca popicele. Mie nu-mi place 
metoda asta. 

— Şi? 

— Și mi-a spus cât îi datoram, știind prea bine că pentru el nu 
însemna nimic, iar pentru mine era o sumă imposibilă. N-aveam un 
sfanţ. 

— Şi? 

— Excluzând forţa fizică, de care ţi-am explicat că nici nu poate 
fi vorba aici, trebuia să rămân la ordine - la ordinea lui. Trebuia să-i 
dobor personal șase copaci, ca să mă achit. 

Buzele i se strânseră, amintindu-și. 

— A râs de mine ca de-un boboc ce eram - pe-atunci. 

— Şi erai? 

— În comparație cu el, da. 

— Şi acum? 

— Nu știu. Nu ştiu... repetă gânditor Blaze Barlow. 

— Mi-ai spus că au mai avut loc şi alte fricțiuni, nu? îl întrebă 

Mim. 

— Da. În majoritate, incidente de frontieră. 

— Dar, cu siguranţă, v-aţi făcut garduri, nu-i așa? 

Blaze o privi neîncrezător. 

— Garduri? Domnișoară, aşteaptă numai să vezi până unde urcă 
hotarele. 

Acum, mașina mergea pe serpentine, printre plantaţii cu copaci 
nu la fel de mari ca la Barlow's, dar la fel de bine aliniaţi, pe linii drepte 
ca privirea directă a tăietorului de lemne. 

— Şi ce alte „pedepse 1 ai mai meritat? întrebă cu nepăsare 
Mim, nemulțumită de comparațţiile pe care le făcea. 

Blaze râse abătut. 

— A trebuit să-i tai scânduri dintr-un copac. Trei transporturi 
am avut de făcut. 


Aruncă o privire piezişă spre Mim. 

— Şi a trebuit să mă duc la o nuntă. 

— Toate sunt atât de infantile! izbucni ea. 

— Deşi eu sunt cel pedepsit, şi nu mă bucur deloc de ceea ce am 
avut de făcut, numai infantile nu le găsesc. O vreme, am fost la un pas 
de necaz, aici, în ţara vieţii libere şi ușoare. Majoritatea îmi garanților 
vin din țări cu tulburări, așa că nu-i de mirare că umblă cu nasul pe sus. 
Pe lângă asta, diferenţele culturale și climaterice duc la combinații 
deloc uşoare. Au avut loc câteva revolte naţionale, vreo două 
răzmerițe, o dată s-au format niște bande. Dar totul s-a liniștit, şi cred 
că datorită nouă. N-am rezolvat lucrurile așa cum ne dictau 
imboldurile noastre masculine fireşti, prin acțiune. Am spre ciat că, 
într-un climat cald, temperamentele fierbinți pot fi la fel de uşor 
inflamabile ca vremea, iar o scânteie între doi oameni riscă să pună pe 
foc două sute. Așa că... 

Blaze zâmbi. 

— N-am dat niciodată exemplu rău. 

Mim dădu din cap gânditoare, recunoscându-i judecata 
sănătoasă. 

— Şi tu, Blaze? Tu ce-ai decretat, când ai dat tonul? 

— 'Ţi-am spus. Încă nu l-am dat. Greşesc încontinuu. Sunt încă 
relativ crud, verde și fără experienţă, dar am să-l ajung din urmă. 

Drumul urca acum foarte abrupt, dar Mim nu era conştientă de 
înălțimea ameţitoare, gândindu-se numai la situaţia aceea curioasă. 

— E o ţară ciudată, spuse ea. 

— Dar foarte civilizată, sublinie Blaze. Nu folosim violenţa. Asta 
nu înseamnă civilizație? Ei bine, iată şi casa - și fără comparații, te rog. 

Nu era loc pentru nicio comparaţie. Clădirea era cât un sfert din 
locuința lui Barlow's. Dar edificiul principal, fără etaj, înconjurat de 
cabane montane dispuse ca razele unei roţi, era construit cu cap. Cu 
cap fusese clădit şi joagărul amplasat la o oarecare distanță pe drum, 
astfel încât rumegușul roșiatic să nu ajungă până la locuinţe. Aceeași 
chibzuinţă se folosise și la alegerea copacilor lăsaţi pentru umbră și 
înfrumusețare. 

— E foarte frumos, aprecie Mim, cu grijă să nu se arate prea 
entuziasmată. 

— Mulţumesc. Dar priveliștea? Pe cea de la Barlows ai 
pierdut-o. 

Întorcând capul, Mim văzu sub ei drumul abrupt pe care 
urcaseră, mozaicul plantațiilor de zahăr, apoi întinderea albastră a 
Oceanului Pacific, cu insulele visătoare ale Marii Bariere de Corali. 
Frumuseţea peisajului îi tăia respiraţia. 

Karri alergase înainte, spre cabana pe care Blaze le-o indicase ca 
fiind a lor. 

— Are de toate, Mim! strigă el în extaz. O sobiță, o masă şi 
scaune, şi... 

Glasul îi ezită. 

— Blaze, ce-i asta? 

— William Pufăitorul. Urcușul de la locurile de tăiat din vale e 
considerabil, așa că nu-i spunem niciodată Billy. Pe o pantă abruptă ca 
a noastră, merită să i se folosească tot numele. 

— Un trenuleţ! Până și trenulețul nostru propriu! exclamă Karri, 
în culmea entuziasmului. 

— Barlow's are o flotă de tractoare şi trailere de cherestea care 
ar putea să care şase Williami Pufăitori la fiecare transport, preciza 

Blaze. 

— Dar e un tren! insistă Karri. 

O luă la fugă în lungul liniei, pentru a examina mica locomotivă, 
iar Blaze duse lucrurile lui Mim în cabană. 

— Dacă ai nevoie de ceva, strigă, o instrui el. 

Mim se îndoia că ar fi putut să strige atât de tare. Cu siguranţă, 
William Pufăitorul pufăia foarte tare, iar de la joagăr, deşi era departe, 
se auzea un zgomot continuu. 

— Ei, atunci strigă după semnalul de încetare a lucrului, zâmbi 

Blaze: 

— Ăla când e? 

— La ora cinci, dar tu nu pleci acasă, oamenii vor veni să-și ia 
scrisorile. 

Mim râse. Nu se putea stăpâni. 

— Şi atunci, când strig? 


Blaze se scarpină în cap. 

— Dacă stau să mă gândesc, cred că cel mai bine e să faci un 
drum. 

— Până la tine acasă? 

— Da. 

— E o casă foarte frumoasă, Blaze. 

— Singur mi-am construit-o, din câţiva băieți de-ai mei. N-am 
zugrăvit-o niciodată, mi s-ar fi părut un sacrilegiu. O ung doar cu ulei, 
din când în când. 

— Lemn de cea mai bună calitate, fu Mim de acord. 

Nu păreau să mai aibă nimic de spus. 

Blaze îşi mută greutatea de pe un picior pe altul, apoi dădu să 
iasă. 

— Ei, atunci... strigă sau traversează, fu ultima lui recomandare, 
pe un ton cam timid. 

La fel de sfioasă, Mim dădu din cap. 

Dar nu părea să aibă nevoie de nimic, căci cabana, deşi simplă, 
era perfect echipată. Conţinea două paturi, cu o perdea de rafie între 
ele, o mică mașină de gătit și un răcitor. 

Mai exista și un fotoliu, iar Mim se aşeză, cu privirea spre 
peretele opus. Oare era adevărat? se întreba ea. Cum îndrăznise? Cum 
am îndrăznit? 

Dintr-odată, o cuprinse teama, închise ochii. 

Dar urechile îi rămaseră descoperite, auzind trenul, joagărul, 
strigătele de încântare ale lui Karri, vântul suflând printre copaci, corul 
sonor al păsărilor. 

Cu frica risipită dintr-odată, Mim deschise ochii din nou, se 
ridică şi porni prin casă. În timp ce scotea o rochie din geantă, îl văzu 
pe Blaze Barlow trecând pe drum, spre joagăr. Fluiera vesel, atonal. 
Pesemne îi simţi privirea, căci se uită spre ea și-și ridică pălăria cu 
boruri largi pe care și-o pusese în locul celei de oraș. 

Mim îi făcu și ea cu mâna. Termină de despachetat, apoi ieşi în 
uşă. 

Se întrebă de unde putea găsi ceva de mâncare. Spre deosebire 
de Barlow’s, la Big Timbers nu exista niciun magazin. Porni spre 
joagăr, pe urmele lui Blaze, ca să-l întrebe. 


Aşa cum se așteptase, îl găsi acolo pe Karri. Joagărul funcționa 
zgomotos, iar aerul era plin de rumeguș. Mim se opri lângă fratele ei, 
fascinată. Motorul era acţionat de niște cazane mari cu aburi, iar ţiuitul 
fierăstraielor imense obliga oamenii să strige, dacă voiau să se facă 
auziți. William Pufăitorul tocmai adusese un buștean masiv, la acesta 
era luat în primire, pe rampa de descărcare, de un munte de om 
zâmbitor. 

— Ele Ollie! strigă Karri. 

Bușteanul fu spălat cu un furtun, tras înainte, după care 
fierăstrăul îl tăie scurt în două, la mijloc. „Câte inele, atâţia ani”, își 
spuse Mim întristată, „şi uite ce soartă l-a așteptat!” 

— Şi eu gândesc la fel, remarcă Blaze lângă ea. 

ÎI ciufuli pe Karri, întrebând-o în continuare: 

— Vrei să vezi şi atelierele? 

— Vreau să te întreb despre aprovizionare. Am văzut că în 
cabană e și o maşină de gătit. 

— Într-adevăr, dar nu e nevoie s-o foloseşti. Am utilat aşa toate 
cabanele pentru muncitorii pe care s-ar putea să-i angajez într-o bună 
zi. 

Lui Mim îi stătea pe limbă să răspundă că pe ea tocmai o 
angajase, dar se stăpâni. 

— Vei mânca la fel ca tot personalul, îți iei farfuria de la 
bucătărie. 

— Şi tu mănânci tot acolo? 

— De ce nu? 

Mim simți că i se înroșeau obrajii. 

— Păi... după felul cum te purtai cu Karri, am crezut că ai o 
familie... 

— O fac din instinct, zâmbi Blaze. lar familie - nu, nu am. 

O prinse de cot, îl luă pe fratele ei de mână şi porni împreună cu 
ei spre bucătăria de campanie. 

— Niciun moment nu e mai bun decât cel prezent, spuse el. Alf, 
trei farfurii mixte! 

Bucătarul zâmbitor, cu șorţ şi bonetă albe, le dădu trei farfurii 
care conțineau într-adevăr sortimente de mâncare variate. Roșii, 
cartofi copţi, cârnaţi mari, graşi mai-mai să plesnească, o fleică 


zdravănă şi, peste toate, un sos maroniu. 

— În veci n-am să pot mânca atâta...! murmură Mim. 

— Fă o încercare, insistă Blaze. Întotdeauna îmi dau toată 
silința, când e vorba de bucătari. Cine are bucătari buni, are și lucrători 
buni, se spune - iar oamenii mei sunt foarte buni. 

— Ai zis „bucătari”. Deci nu ai numai unul? 

— Mai e o bucătărie, în apropierea cabanei tale. Probabil că voi 
acolo veți mânca. Nu e nevoie să faceţi atâta drum. 

— Vrei să spui că nu contează unde mâncăm? 

— Când ai de-a face cu lemnul, nu știi niciodată unde te-apucă 
foamea. Nici Alf și nici Fred n-au să se uite dacă eşti muncitoare cu 
program niormal, dacă asta te interesa. 

Mim cobori privirea spre farfurie şi văzu, surprinsă, că era 
aproape goală. A lui Karri se golise de-a binelea, iar băiatul o ștergea cu 
o coajă de pâine. 

Pe Mim o străbătu un val de recunoştinţă profundă. Cu vocea 
puţin îngroșată, spuse: 

— Trebuie să mă instruieşti ca să-mi încep munca. 

— Nu azi. Azi ai să te acomodezi. Ce-ai zice de o călătorie până 
jos cu William, ca să vezi o tăiere? 

— O, da! exclamă implorator Karri. 

Se urcară în locomotivă, iar Blaze îi arătă lui Karri de ce manetă 
să tragă. Cale de vreo cincizeci de metri, călătoria decurse lin, după 
care, fără veste, calea ferată începu să coboare aproape vertical. Mim 
ţipă, iar Karri chiui de plăcere. Curând, însă, teama îi pieri, alungată de 
încântare, căci trenuleţul intră într-un hăţiș atât de des încât n-ar fi 
încăput acolo niciun jeep. 

Şinele luară sfârşit, iar William, cu un duduit de mulțumire, 
„parcă, se opri, scuipând un nor de fum şi aburi, Pasagerii coborâră. 

— Băiatul ăsta va fi dat jos, indică Blaze un copac. Uite ce 
platformă au pregătit tăietorii. 

Îi arătă o schelă șubredă înaltă cam de doi metri şi jumătate. 
Lângă baza trunchiului fusese crestat un V. în partea opusă, scoarța era 
desprinsă. 

— Vom sta în partea asta a drujbei, Mim. Întotdeauna trebuie să 
faci aşa. 


— De cât timp lucrează la copacul ăsta? 

— De trei sau patru ore. O doborâre terminată e considerată de 
obicei o dimineaţă de muncă încheiată cu succes. Tăietorii lucrează în 
perechi, mai întâi cu topoarele, apoi cu fierăstraiele. 

Îşi îngustă ochii spre copacul condamnat. 

— Cred că e aproape gata, îi vei vedea pe tăietori sărind la o 
parte când aud copacul vorbind. 

— Vorbind? 

— Ascultă. 

Mim auzi un trosnet slab, ca un oftat, apoi tăcere, urmată de încă 
un oftat, după care văzu tăietura începând să se lărgească. Urmă 
sunetul oamenilor sărind la distanţă şi, în sfârşit, un zgomot crescând 
cu ecou care umplu plantaţia, în timp ce copacul începea să se încline, 
tot mai repede, pentru a-şi trânti la pământ tonele de ramuri. 

Frunzele încă mai fremătau când tăietorul de lemne o întoarse 
brusc pe Mim în altă direcţie. 

— Pe lângă băiatul ăsta, care a primit un tratament de V.I.P., azi 
tai traverse de cale ferată. 

Glasul îi era puțin mai aspru, și nu se uită spre copacul căzut. 

— Am pus mâna pe o comandă indiană apreciabilă. Căile ferate 
australiene îşi aleg de obicei singure traversele, de obicei din 
scoarță-de-fier sau lemn-alb, la mărimea de opt pe nouă. Comanda asta 
e pentru talc şi pentru un lemn cu fibra mai densă. 

Aruncă o privire spre fierăstraiele mecanice pe care oamenii lui 
le foloseau pentru traverse și-și aplecă umerii. 

— Aș prefera sunetul securii late, decât infernul ăsta, comentă 
el. 

— Se mai foloseşte securea? 

— Subsemnatul a folosit-o la ordinul lui Barlow's, după ce 
fusese curățată o vale de copaci. Ţi-am spus, zâmbi el trist, în mod 
destul de trist, Mim, destul de trist pentru un tăietor de lemne, nu mi-e 
dor de secure. Prefer oricând fierăstrăul. 

— De ce? 

— O simplă preferință. Cumva, fierăstrăul mi se pare mai puţin 
violent. 

— lar ţie nu-ţi place violenţa. 


Blaze dădu din cap. 

— Să nu crezi din asta că un fierăstrău nu e rapid, îl apără el. În 
ultima prezentare de la Gidgie, Barlow s-a primit panglica albastră la 
concursul de fierăstrău cu o singură mână. 

— Gidgie? 

— Scuză-mă, am uitat că eşti nouă pe-aici. Gidgie e dincolo de 
platou, orașul cel mai apropiat, și anual se țin acolo festivaluri. 

— Prin „Barlow's” te referi la unul dintre oamenii lui, 
bineînţeles, nu? 

— Nu, mă refer la rege însuși. 

Se uită în jur după Karri. 

— E un puiet bun, i-l lăudă el lui Mim. l-am spus să nu se ducă 
mai departe de-acolo, şi a respectat semnul. Acum ne întoarcem. 

Cred că e timpul să vezi smalţul. 

— Smalţul? 

— Gemul de pe pâinea cu unt, acolo, sus. De cele mai multe ori e 
lemn-de-trandafir, şi în general se lucrează la o tâmplărie de smalţ, dar 
îl fac eu însumi. 

Urcară cu William - care pufăia chinuit la tot pasul - şi, la o 
tâmplărie mai mică, Mim văzu buștenii tăiați în segmente de patru 
metri, curăţaţi de coajă, apoi apucaţi cu clești de oţel și cufundați în 
apă clocotită. 

— Stau în apă patruzeci de ore, apoi sunt subțiați și împărțiți, 
după care se dau prin maşina de tăiat. 

Blaze îşi scoase pipa şi și-o aprinse. 

— Incidental, ăsta e principalul motiv pentru care am dansat 
cuminte pe melodia lui Barlow's. Maşina asta nu m-a costat niciun ban. 

Când se întoarseră în tabără, soarele ajunsese la apus. Doi 
kook-aburras se așezară pe ramura unui sânger, începându-și râsul 
hohotitor. 

Karri râse odată cu păsările, dar chipul lui mic era nedumerit. 

— Eu nu văd nimic de râs, Blaze. 

— Râd de ceva ce-și amintesc, îi explică tăietorul de lemne, 
într-o după-amiază, cu mulți ani în urmă, doi kooka stăteau pe creanga 
unui coolabah, când au văzut un șarpe mare care tocmai înghițea o 
păsărică pe care o prinsese ciugulind pe jos. Pe urmă, șarpele s-a 


încolăcit ca să doarmă şi, când a căscat, păsărică a zburat afară. Cei doi 
kooka au coborât și au ucis șarpele, iar după aceea au fost atât de 
mulțumiți, încât au făcut un lucru pe care nu-l mai făcuseră niciodată - 
au izbucnit în râs, şi au râs, şi-au tot râs. Au râs până după apusul 
soarelui. Dimineaţa, s-au trezit, au văzut șarpele mort, şi-au amintit de 
păsărică, şi iar au început să râdă, amintindu-și, până când a răsărit 
soarele. Şi de-atunci, ori de câte ori soarele răsare sau apune, 
kookaburrașii îşi amintesc de pozna lor şi râd de se prăpădesc. 

Karri îl asculta cu ochii mari. 

— E adevărat, Blaze? 

— Primii australieni aşa zic. 

— Sper că şarpele nu era ca acela mic, spuse Karri încet, căruia 
mama lui i-a spus să nu se ducă în lume de frica oamenilor cu bețe 
lungi. 

Blaze îşi scoase pălăria, pentru a și-o pune mai jos pe ochi. 

— Să-mi dai un ghiont dacă-l mai încurc pe puiet, îi ceru el încet 
lui Mim. 

— Asta ar fi un act de violenţă, îi aminti ea. 

Între timp, Karri se lămurise singur. 

— Nu era unul dintre șerpii ăia care-și văd de treburile lor, 
de-asta l-au omorât. 

— Cam aşa ceva, fiule. 

Ajunseseră la cabana lui Mim. 

— E confortabil? întrebă Blaze. 

— Foarte confortabil. Are de toate. 

— Ştiu. Şi eu stau într-una la fel. 

— Într-o cabană ca asta? Dar casa cea mare... * 

— Mi se părea o prostie s-o ocupe doar un singur om. 

— Ai să te muţi acolo când vei avea o soţie și mulți copii, Blaze? 

Întrebă Karri. 

— Păi, recunoscu tăietorul de lemne, cam asta ar fi ideea... 

O privea drept în ochi pe Mim. Ciudat de deconcertată, Mim 
întrebă din nou: 

— Munca de la poștă...? 

— Începe mâine. Am să-ţi arăt atunci. Acum pregăteşte-te 
pentru încă o farfurie mixtă. Fred o să ştie că ai luat prânzul la Alf și va 


dori să-l întreacă. lar pe urmă... 

— Stingerea, cred, se amări Karri. 

— Încă vreo oră, nu. Oamenii își scot muzicuţele, avem şi câteva 
acordeoane... 

Modest, adăugă: 

— Cânt și eu o melodie, la fluier. 

— Eu pot să-mi iau casetofonul de la școală, se repezi Karri. 

L-am adus cu mine. Da, Mim, l-am pus când tu nu te uitai. E 

Între cămășile şi blugii mei. Şi Mim știe să cânte, îl informă el pe 

Blaze. 

— Bine, s-ar putea chiar să participăm și la festivalul de la 
Gidgie. 

— Şi la festival...? 

Tăietorul de lemne roşi, îşi trase pălăria pe ochi, apoi ciufuli 
părul lui Karri... 

— Ei, eu mă duc să văd de corespondenţă. 

Peste cinci minute se auzi sunând semnalul de încetare a 
lucrului, șuierând ascuţit peste platou și vale. Într-o clipă, joagărul 
amuţi, iar William Pufăitorul tăcu şi el. 

Oamenii pădurii începură să apară de pretutindeni. Majoritatea 
„erau tineri - necăsătoriți, după părerea lui Mim. Îi adresau câte o 
privire prietenoasă, o înclinare a capului, un semn cu mâna. Păreau 
mulțumiți s-o primească printre ei. 

Văzu două femei, mai vârstnice decât ea, ieșind în întâmpinarea 
soților, şi-i făcură şi ele prietenos cu mâna. La masa mixtă a lui Fred, 
Mim le cunoscu - doamna Ashe, soţia contabilului, și doamna Quist, al 
cărei soţ era administrator la smalţ. 

— Alte femei nu mai sunt? Domnul Barlow a spus că sunt trei 
sau patru. 

— Blaze, râseră cele două, se pricepe numai la copaci. 

Dar acest lucru nu era complet adevărat. Recunoscuse o fată 
tânără deghizată în femeie matură - la fel de ușor cum deosebea 
cicoarea de cauciucul pătat. 

După cină începu muzica. Pe fundalul copacilor, al cerului și al 
stelelor, muzica răsuna ciudat de dulce. Ciudat, își spuse Mim, pentru 
că, excepție făcând o vioară indiferentă, un acordeon scârțâitor, câteva 


chitare şi banjouri dezacordate și un fluier chinuit - al lui Blaze - 
celelalte instrumente constau numai în piepteni înfășuraţi în hârtie. 

Mai era, desigur, și casetofonul lui Karri. Și mai era, ar fi adăugat 
Blaze, și Mim. 

Sfioasă la început, refuză să participe. Dar, în cele din urmă, 
copacii și cerul înstelat își făcură efectul. 

Începu să cânte instinctiv. Cântă până când îl văzu pe Karri 
renunțând la casetofon și rezemându-se de ea, epuizat. 

Imediat, la fel ca în tren, Blaze îl luă în braţe şi porni cu el spre 
cabană. De astă dată, însă, Mim veni și ea. Auzi în urma lor concertul 
spărgându-se. Oamenii aceia munceau din greu şi se culcau devreme. 

— Puietul e frânt, spuse Blaze. A fost o zi grea pentru un băiat 
mic. 

— Şi pentru băiata asta mare a fost obositor, căscă Mim. Sunt 
gata să mă culc și eu. 

— Te-ai simţit bine, Mim? 

— Păi... 

— Vreau să zic, mai puţin dezamăgirea de la Barlow's? 
Diplomatic, Mim răspunse: 


— Se putea și mai rău. 

Îl aştepta să plece, dar Blaze nu se grăbea. 

— Seara asta a fost reușită, comentă el. 

Părea să insinueze o întrebare, dar Mim refuză să se lase atrasă 
în discuție. Când văzu că n-avea de gând să răspundă, Blaze spuse: 

— Ai cântat bine, ne-ai făcut cinste. Ai o voce foarte frumoasă. 

Absurd de încântată, Mim îl contrazise: 

— E mică. 

— Ei, cred că și tu eşti cam la fel. 

Ochii lui maronii ca lemnul o măsurau cu privirea, estimativ. Nu 
mai pleca, şi dintr-odată stânjenită, la fel ca după-amiază, Mim izbucni: 

— Noapte bună. 

Cu gestul lui stingherit, Blaze vru să-și potrivească pălăria mai 
jos pe ochi, apoi îşi dădu seama că nu avea pălărie şi, în schimb, își 
trecu degetele prin păr. 


— Noapte bună, Mim, răspunse el și plecă. 

Capitolul 7 

Dimineața era răcoroasă, de un cenușiu perlat. Peste câteva 
săptămâni, până şi crăpatul zorilor avea să fie fierbinte, după cum le 
spuse Fred, dându-le farfuriile. Deşi, adăugă el, acolo pe platou sufla 
întotdeauna o boare de munte. 

Micul dejun era foarte puţin diferit de „farfuriile mixte” de la 
prânz şi cină. Conţinea aceeași rație generoasă de carne, cu aceleași 
garnituri abundente, plus ouă de astă dată. Înaintea farfuriilor mixte se 
serveau felii mari de ananas tăvălite prin zahăr și bucăţi de pawpaw, 
astfel încât masa era şi mai substanţială. 

— Ei, spuse tăietorul de lemne, în timp ce Karri își ștergea 
farfuria cu miez de pâine, în general nu mă deranjez să deschid oficiul 
postai până la fluierul de încetare a lucrului; înainte, oamenii nu au 
timp. Dar, dacă vrei să te acomodezi, vom merge acum acolo. 

— Şi Karri? 

— N-o să aibă nicio problemă, Struțhers spune că pot cobori 
împreună la locul de tăiere, cu William Pufăitorul. Cum ţi-am spus. 

Mim, e un puiet bun, n-o să deranjeze pe nimeni. 

În timp ce mergeau spre oficiul postai, Mim spuse, destul de 
îngrijorată: 

— Mă preocupă învăţătura fratelui meu. 

Tăietorul de lemne îşi scosese nelipsita pipă. 

— N-ar fi trebuit să te gândești la asta dinainte? întrebă el. 

— Nu mă așteptasem să ajungem într-un loc unde nu sunt copii, 
în anunţul de la Barlow's scria: „fără obiecţii la copii”, ceea ce însemna 
că trebuia să existe şi o şcoală. 

— Foarte adevărat, dădu din cap Blaze. Carol se ocupă de asta, 
în sala mare. 

— Deci e profesoară? 

— Supervizează cursurile prin corespondenţă. Cum ţi-am spus, 
şi cum ai văzut, Barlow's e mare. 

— Într-adevăr, confirmă Mim, cam abătută. Ar fi vrut ca fratele 
ei să se bucure de compania unor copii de vârsta lui. 

— Trebuie să-l înscriem imediat la cursurile prin 
corespundenţă, spuse Blaze. 


Mim nu era prea entuziasmată. Departamentul Educaţiei era o 
instituție oficială și, în actuala ei situaţie, nu voia să aibă încurcături cu 
oficialităţile. 

Ghicindu-i gândurile, ca întotdeauna, Blaze îi reaminti: 

— Chiar dacă stăteai cu el la Barlow's, tot așa ar fi trebuit să 
înveţe. 

Cum Mim nu-i răspunse, adăugă: 

— Oricum, ce-i strică o vacanţă? De ce nu l-ai lăsa liber încăvreo 
câteva săptămâni? 

Era o soluție simplă, iar Mim o acceptă cu recunoștință. Karri se 
simţea foarte bine în mijlocul naturii, iar câteva săptămâni de vacanță 
nu i-ar fi dăunat cu nimic. 

— lată şi Poşta Maiestăţii Sale, în variantă Big Timbers, anunţă 

Blaze cu un gest teatral, descuind uşa unei cămăruţe. Era 
aproape goală, cu excepţia unei tejghele, a unui șir de căsuțe însemnate 
alfa beţic şi a unei mici centrale telefonice. 

— Poşta n-ar trebui să fie deschisă toată ziua, pentru telefon? 

Întrebă Mim. 

— De obicei, telefonul se folosește după încetarea lucrului. 

Pentru urgenţe, fie o deschid în mod special „fie trimit omul la 
telefonul din casă. Acolo e o linie directă. 

— Dar în casă nu stă nimeni. 

— Se mai învârteşte pe-acolo Bătrânul Bob. 

— Bătrânul Bob? 

— Îngrijeşte casă, de când şi-a tăiat cu toporul un deget de la 
picior, în vale. Era unul dintre acei copaci rari pe care trebuie să-i 
doborâm în întregime manual. 

Mim porni prin oficiul poştal, orientându-se. 

— Ai fost foarte generos că l-ai ajutat să se vindece şi să-și 
păstreze independenţa, declară ea. Cât a trecut de-atunci. 

Blaze? 

Tăietorul de lemne se înroși la față. 

— A, cam trei, patru... 

— Săptămâni? 

— Păi... 


— Luni? 

— Ani, răspunse cu falsă nepăsare Blaze Barlow. Şi-acum, în 
legătură cu centrala asta... 

Îi explică lui Mim câteva detalii simple, pe care le putea stăpâni, 
cu toată lipsa ei de experienţă. Existau doar câteva linii, cu legătură la 
bucătării şi ateliere. 

— Barlow's unde e? întrebă ea. 

— Barlow's? 

— Tabăra. Mi-ai spus că autorităţile au instalat aici oficiul poștal 
de district. 

— Dar nu şi centrala telefonică regională. Telefonul de la 

Barlow's, la fel ca al meu din casă, e direct. Singurul motiv 
pentru care regele s-ar deranja până aici ar fi ca să-şi cumpere timbre, 
pe care Caroline le ţine, fără îndoială, în colite mari, mărunțiș sau 
ordine de plată - și cine ar mai avea nevoie de astea, când are trei, 
patru sau chiar mai multe conturi în bancă? 

Glasul lui Blaze devenise tăios. - Nu poți să-l suferi, așa-i? 
remarcă Mim. Tăietorul de lemne stătu un moment pe gânduri. 

— Ba nu, spuse el după un timp, cred că aş putea să-l 
simpatizez, dacă mi-ar da măcar o șansă. Uite, în sertarul ăsta de-aici 
sunt timbrele. 

Apoi îi arătă cum să pună în căsuțe scrisorile primite și cum să 
împartă în pachete corespondența pentru expediere. 

— N-o sortăm noi, treaba asta se face la Gidgie, îi explică el. 
Dacă tot sunt aici, am s-o sun pe Isabel, ca să vă fac cunoștință. 

— Isabel? 

— Nu-i ştiu celălalt nume, ea e centralista din Gidgie. Când 
termini de conversat cu ea, închizi, iar când pleci, închizi ușa şi o încui. 
Asta-i o regulă strictă a departamentului. 

— Dar... dar când lucrez? se interesă neliniștită Mim. 

— După încetarea lucrului, te vei trezi cu un val de oameni, toți 
întrebând de scrisori de la iubitele lor. 

— Numai atunci? întrebă ea, nevenindu-i să creadă. Asta... asta 
nu-i o slujbă, e o sinecură. Cred... cred că ai inventat-o anume pentru 
mine. 

— Atunci, crezi o mulțime de prostii, replică Blaze ursuz. De ani 


de zile îmi doream pe cineva care să preia funcția asta. După ce a tăiat 
lemne toată ziua, nimănui nu-i mai arde s-o facă pe poştașul, la apusul 
soarelui. 

— Cred... cred că sunt la fel ca Bătrânul Bob, comentă Mim cu 
voce tremurătoare, dar îți mulțumesc totuși, Blaze. 

— Fleacuri, îi expedie el mulțumirile, ridicând receptorul şi 
făcând legătura. 

După un timp, se auzi un răspuns, iar Blaze salută vesel: 

— Bună, Isabel. 

Destul de tare pentru ca Mim să audă, răsună o voce: 

— Bună, Blaze. Ce mai e nou la Big Timbers în ziua asta veselă? 

— Mai veselă ca oricând, pentru că avem o angajată nouă, cu 
numele... 

Aruncă o privire scurtă spre Mim și. după o pauză 
infinitezimală, adăugă: 

— „Thomas. 

— Atunci-sunteţi mult mai veseli! aplaudă nevăzuta Isabel. 
Locul ăla-lipsit de femei are nevoie de multă veselie ca asta. De cenu-i 
însurați pe unii din țapinarii ăia ai voştri? 

— De ce nu vii să-l vezi cu ochii tăi pe unul dintre ei? 

— Am destui care se țin după mine şi aici. 

Aşa era, își spuse Mim. Queenslandul era un stat populat în 
primul rând de bărbaţi, mai mulți decât femeile cu vreo două sute de 
mii, iar majoritatea acestora se aflau aici, în nord. 

Blaze o privea, continuând să converseze cu telefonista. 

— Ei bine, Isabel, chiar acum e aici... 

Făcu o pauză deliberată. 

— Marion, fă cunoștință cu Isabel. 

Şi-i puse lui Mim receptorul în mână. În timp ce pornea spre uşă, 
îi făcu semn să nu uite să închidă, iar Mim dădu din cap, spunând timid 
în receptor: 

— Bună dimineaţa. 

Isabel o salută cu căldură și, imediat, începu să-i citească 
principalele ştiri din ziarele orașului. 

— Întotdeauna fac asta, îi explică ea. Uneori, trec zile întregi 
până când ziarele ajung pe platou. Așa că, să-i dăm drumul, iubito. 


„Festivalul Orhideelor din Brisbane proclamat cel mai bun până 
acum”. „Un câine salvează un copil de la înec. Ieri, în râul 

Brisbane...” Auzi, ești queenslandeză? 

Mim nu avea talent să mintă. Răspunse fără să stea pe gânduri: 

— Sunt din Sydney. 

— Aha, ia să vedem ce-are de spus „Herald'-ul. E de alaltăieri, 
aşa că s-ar putea să-l fi văzut, dar am să-l răsfoiesc totuşi. Așa... 

„Un feribot nou pe linia Manly”. „Primire entuziastă pentru 
steaua ecranului”. Dacă te interesează veştile din înalta societate. 

„Mireasa săptămânii” a fost o anumită domnişoară Geraldine 

Clinfield. 


Mim îşi ţinea respiraţia. Ştia că era o prostie. Chiar dacă Lydia 
dăduse alarma - ceea ce nu avea niciun motiv să facă, întrucât primea 
în continuare alocația pentru Karri - vestea încă nu putuse ajunge în 
ziare. Nu în acel ziar, oricum, căci apăruse imediat după plecarea lor. 

— Mai eşti acolo, iubito? 

— Da, Isabel. Ce mai scrie? 

Conversară un timp, apoi Isabel îi spuse cu părere de rău că 
avea de lucru. 

Mim făcu tot ce-i spusese Blaze, apoi aranja în casă, ceea ce dură 
doar cinci minute, după care porni pe cărare spre joagăr, în căutarea 
lui Karri”. - Abia când ajunse la magazia de scule își aminti că, după 
cum îi spusese Blaze, Karri plecase cu Struțhers în vale, la locul de 
tăiere. Dădu să se întoarcă din drum „dar rămase pe loc, privind 
fascinată spre atelier. 

În clipa aceea, îl văzu pe fratele ei stând într-o poziţie pe care. 
până şi ochii ei lipsiți de experiență o putură recunoaște ca fiind 
periculoasă. Sau se plictisise în vale şi se întorsese pe platon, sau - nu 
se întâlnise cu Struțhers. Pericolul consta în distanţa la care se afla și 
solul pe care stătea. Karri respectase sfatul lui Blaze şi nu se apropiase 
de buşteni, dar se cățărase pe un munte de rumeguș, curios, ca să vadă 
mai bine cum se lucra. 

Movila era aproape la fel de mare ca atelierul. În fiecare zi i se 
adăugau câte douăzeci de tone. Blaze se plângea că rumegușul le crea 
mari probleme, nimeni nu avea nevoie de el, iar în cele din urmă era 
dus de-acolo şi incinerat, focul arzând tot anul. Dacă cineva putea găsi 
o întrebuințare pentru rumeguș, ar fi câştigat o avere. 


Mim deschise gura să strige, dar un glas o avertiză încet, de 
alături: 

— Nu, Mim, S-ar putea să tresară şi să declanșeze o avalanșă. 
Lasă-l în seama mea. 

Blaze ocoli cu grijă spre marginea movilei, urcă atent, apoi se 
întinse, apucă strâns mâna băiatului într-a lui și îl trase repede spre el. 
Totul ar fi mers bine, dar picioarele lui Karri acționară a alunecare de 
rumeguș... o alunecare care, în virtutea inerției, îl învălui și-l îngropa 
complet pe Blaze. Da, îl îngropa, într-o clipă, dispăru; 

De astă dată, Mim nu-și mai putu stăpâni strigătul. Karri țipa 
înnebunit, scormonind prin rumeguș în locul unde dispăruse Blaze. 
Mim îl săltă pe picioare, îi strigă la ureche, peste vuietul joagărului, să 
cheme în ajutor, apoi privi disperată în jur. 

Nu ştia ce căuta - o lopată, un hârleţ, o cazma - dar văzu ceva ce 
putea să-i fie de folos. Un furtun. Era furtunul pe care-l foloseau pentru 
a spăla buștenii înainte de a-i da la fierăstrău, îl luă, alergă drept spre 
locul unde stătuse Blaze şi împinse capătul furtunului în rumeguș, 
adânc. 

După aceea, nu-i mai rămase decât să spere şi să se roage, în 
aşteptarea oamenilor. Părură să treacă ani de zile până veniră - fără 
îndoială, Karri avusese nevoie de timp ca să se facă auzit, în sfârșit, 
dintr-odată, joagărul se opri, iar cei şase lucrători din atelier apărură 
lângă Mim, dând din cap spre locul pe care li-l] arăta. Aduseră câteva 
lopeţi cu cozi lungi și începură să sape. 

Cei din vale, alertaţi, trimiseră și alte ajutoare cu William 
Pufăitorul. Dezgroparea lui Blaze dură zece minute, dar când apăru, 
roşu din cap până-n picioare și scuipând rumeguș, era intact şi, slavă 
Domnului, părea nevătămat. 

Mim scoase un strigăt slab de ușurare, îl privi cum își vâra capul 
sub robinet, iar după ce-și clăti părul Blaze își scoase vesta ca să se 
şteargă şi privi în jur. 

Alergând la el, Mim îi puse o mână pe braţ. 

— Eu am fost de vină! izbucni ea. Trebuia să-i spun dinainte să 
nu se urce acolo. Să... să nu-l baţi, Blaze. 

— Să nu ce? 

Ochii tăietorului de lemne erau uimiţi, iar Mim, în agitația ei, 


înţelese pe dos. 

— E mic şi... şi a primit atâtea... atâtea bătăi... Uită-te ce semn 
are pe față... 

— Nu, o întrerupse Blaze Barlow, uită-te tu. Uită-te la mine. 

Blând, o întoarse cu fața spre el. 

— Credeai că l-aş lovi pe puiet? întrebă el. 

— Merită o pedeapsă... murmură nefericită Mim. 

— Asta-i părerea ta. Eu consider că n-a făcut altceva decât ceea 
ce ar fi făcut orice băiat. Acum douăzeci de ani, și eu aș fi făcut același 
lucru. 

— Dar nu trebuia să se urce acolo. Uite ce era să păţeşti! 

— Grămada a fost de vină, nu băiatul, dar grație unei minți 
agere, nu s-a întâmplat nimic. Cum ţi-a venit ideea să-mi împingi 
furtunul, Mim? Oamenii mi-au spus că tu ai făcut-o. 

— Speram să ajungă la tine şi să poţi respira prin el. 

— Aşa am şi făcut. 

O privea cu admiraţie nedisimulată. 

— Eşti o fată deșteaptă. 

Laudele lui o stinghereau, aşa că Mim schimbă subiectul: 

— Şi cu Karri cum rămâne? Chiar dacă n-a fost rău, totuși, nici 
prea cuminte n-a fost. 

— Asta rămâne de văzut. Struțhers mi-a spus că a uitat de el șia 
coborât singur. Oricum, dacă vrei să-l pedepseşti, Mim, uită-te la 
mâinile lui. 

Într-adevăr, mâinile lui Karri erau zgâriate şi julite, după cât 
scormonise prin rumeguş. 


— Ne-ar prinde bine la amândoi puţină asistență medicală, 
sugeră Blaze. Vino în casa mare, să faci pe sora. 

În casă nu existau covoare, ca să fie mai răcoroasă, dar podelele 
erau lăcuite, la fel ca lemnăria de afară. Mobila fusese menținută la 
nivelul strictului necesar, ceea ce accentua efectul de răcoare și spaţiu. 

Bătrânul Bob îi conduse la baie, unde Blaze scoase trusa de prim 
ajutor. 

— Luăm câte o trusă cu noi oriunde mergem să tăiem, și în 
fiecare atelier e câte una, dar am preferat să venim aici, ca să ne 


spălăm rănile cu apă caldă, spuse el. 

În timp ce vorbea, Blaze dădu drumul la apă în lavabou şi cadă. 
Spălându-l pe Karri, Mim constată că, după înlăturarea rumegușului 
roşu, mâinile lui nu se mai prezentau atât de rău. Aruncând o privire 
spre Blaze, văzu că şi el era aproape nevătămat. 

Bătrânul Bob mormăi ceva în ușă, timid, iar Blaze traduse: 

— A făcut ceai. 

— Nu trebuia să se deranjeze. 

— Ştie că uneori îmi place să beau o ceașcă. 

Făcu din nou inevitabilul lui gest de a-și potrivi pălăria, ca 
întotdeauna când era stânjenit, își aminti că n-o avea, așa că-și trecu 
mâna prin părul de culoarea lemnului. 

— Mi-a venit o idee, spuse el, cu o sfială băiețească. Aș vrea să 
serveşti tu ceaiul. Mim. 

Mim o făcu, iar Karri comentă încântat: 

— Parc-am fi într-o casă de oameni, Mim, ca o familie fericită! 

Îşi privi grav sora. 

— La fel era și la noi înainte de a veni Lydia? 

— Taci, Karri. 

— Da, taci, îl admonesta şi Blaze, dar cu privirea spre Mim. Nu 
uita că sunt şi eu aici. 

În ciuda acestui incident, ceaiul fu băut într-o atmosferă 
plăcută. Apoi se auzi un șuierat, iar Blaze spuse: 

— Sus, domnişoară poştăriță, îţi începe programul. 

— Dar... dar e abia ora douăsprezece. 

— Azi e sâmbătă, se lucrează doar o jumătate de zi. Ar fi trebuit 
să-ți spun dinainte. 

Mim alergă spre oficiul poștal, intră și rămase în așteptarea 
oamenilor. 

— Cel mai bine, spuse alene Blaze, care o urmase împreună cu 

Karri, ar fi ca la început să sortezi corespondenţa primită. 

Îi arătă pe podea, unde zăceau plicurile introduse prin fanta din 
uşă. 

— Nu mi-ai spus că astea vor fi aici. 

— Nici eu n-am știut. Oricine vine pe platou de la Gidgie, le bagă 
înăuntru. Dacă nu vine nimic, aşteptăm. Vezi că acel „A.B. Peters”. 


trebuie să intre la P., nu la A. 

— Sigur că da”. 

Mim se agita, să le termine-mai repede... 

— Karri, du-te afară, îi ordonă ea. 

— Cred că la amândoi te referi, zâmbi Blaze. Hai, fiule, să ieşim. 

Oamenii începură să apară, câte trei, câte patru, își strigau 
numele, adăugând: 

— A de la „afine”... B de la „banane”. 

Unul dintre ei voia să dea un telefon interurban. Mim o sună pe 
Isabel, în Gidgie. 

— Bună, iubito, care-i treaba?... Cine vrea cu Brisbane-ul?... A, 
trebuia să ghicesc că-i marele îndrăgostit. Spune-i lui Barney că-i 
timpul să se-nsoare cu fata. Uite și câteva noutăți pentru tine, 
sydneyanco, tocmai a venit „Herald”-ul: „Podul va fi luminat noaptea”. 
„Răsturnare de situație în alegerile preliminare din 

Benelong”... Barney-i acolo? Zi-i că am prins legătura. 

Peste o jumătate de oră, totul se sfârși, iar Mim mătură și 
închise. leşi pe platou, unde se lăsase o liniște neobișnuită. 

— Oamenii au coborât cu camioanele, îi explică Blaze. Numai cei 
căsătoriți rămân pe loc, trei sau patru „câţi sunt... 

— Doi. 

— Aşa? Ei, restul au şters-o la cele trei cârciumi din Gidgie. 

— Dar bucătarii? 

— Fac cu rândul până la ora stingerii. 

— Atunci, de ce nu... 

Gândul îi venise ca o inspirație. 

— „de ce nu mă lași pe mine să iau bucătăria în primire, ca să 
poată pleca și ei în același timp? 

— De ce Dumnezeu? 

— Sunt sigură că le-ar plăcea. 

— Şi eu sunt sigur, dar cu tine cum rămâne?; 

— Nu-ţi dai seama că vreau s-o fac, Blaze, că... că...? 

Vocea îi tremura de însuflețire. Adăugă, pe un ton mai serios: 

— „că trebuie s-o fac. Te rog... 

— Ei... 

Blaze stătu un moment pe gânduri. 


— Ei, cred că s-ar putea. Sâmbăta seara se servesc doar salate şi 
alte mâncăruri uşoare. 

— O, îți mulțumesc, Blaze! 

Toţi părură mulțumiți de serviciile ei - cu excepţia lui Blaze. 
Acesta primi cu un dezinteres vizibil tava oferită de Mim. 

— N-ai vrea ceva gătit? îl întrebă ea, dornică să-l mulțumească. 

N-ar dura mult, şi nu mi-e greu deloc. 

— Nu, răspunse el, privind-o lung, drept în ochi. Mi-a venit 
cheful să mănânc singur, la mine acasă. 


Capitolul 8 

Aşa cum se așteptase, cât ai bate din palme Mim ajunse să-i 
cunoască pe toți oamenii după nume. 

Cei mai frecvenți clienţi ai ei erau Barney şi Snowy - Barney 
fiindcă era îndrăgostit şi în fiecare zi trimitea și primea câte o scrisoare 
din Brisbane, și suna interurban adesea, iar Snowy pentru că avea 
mania de a răspunde la anunţuri şi reclame. 

Snowy primea tot felul de lucruri - un prospect despre cum se 
poate ajunge vorbitor public, cum să devii mai înalt de statură în 
treizeci de zile (avea deja peste un metru optzeci), cum să vinzi 
pachete de semințe, cum să te lași de fumat. 

— Dar tu nu fumezi, Snowy. 

Mim ştia acest lucru de la Karri, care descoperise prompt cea 
mai bună sursă de dulciuri din Big Timbers. 

— Nu, domnişoară Mim, dar avea cuponul de răspuns și nici 
măcar n-avea nevoie de timbru. 

Impactul liniştii de duminică era atât de perceptibil, încât 
tăcerea părea mai zgomotoasă decât hărmălaia din timpul săptămânii. 
Foșnetul vântului printre frunze suna ca vuietul oceanului, iar ciripitul 
unei păsări părea un imn sonor. 

— Nu-i așa că liniștea asta face zgomot, Mim? comentă Karri. 

Blaze veni la cabana lor cu o invitaţie la biserică. 

— Nu avem întruniri regulate, pastorii din Gidgie trec pe la noi 
doar când au timp. Incidental. Mim, nu ne preocupă confesiunea, la noi 
slujbele sunt pentru toți. 

— Foarte frumos, aprecie Mim. Le ţineţi la tine în casă? 


— Când vine pastorul, da. dar azi se duce la Baiiow's, unul 
dintre țapinarii de-acolo îşi botează copilul. M-a sunat Caroline 
azi-dimineaţă. 

Ridică din umeri. 

— E singura ocazie când acest Barlow e invitat la Barlow's, însă 
până și regele, ca să fim drepți, recunoaşte regatele diferite de ale lui. | 

— Îl antipatizezi, Blaze, constată din nou Mim. 

Blaze își trecu degetele prin păr - își ţinea pălăria în mână - cu 
gândul la cuvintele ei. 

— Nu, răspunse el iar. Aș putea să-l simpatizez, dacă aș avea 
ocazia. 

— Toţi oamenii se duc la biserică? 

O privi parcă nevenindu-i să creadă. 

— Nu, dar să nu-ți formezi idei greşite. Băieţii ăştia-s în regulă, 
şi... 

Zâmbi.: 

— „e ciudat cât de mult din munca unui tăietor de lemne se 
desfăşoară stând în genunchi. 

— Întotdeauna când e vorba de tabăra ta, spui „tăietori de 
lemne”, observă Mim. 

— Pe ţapinari îi las în seama regelui. Nefiind un om umblat, ca 

Barlow's, prefer varianta australiană. Incidental, s-a întors. Azi 
ai să-l vezi. 

— Pe cine? 

— Pe vărul cel bogat al familiei Clinfield. 

Blaze își puse pălăria pe cap, trăgându-și-o bine peste ochi. 

— Să fii gata într-o jumătate de oră, Mim. 

Mim îl găsi pe Karri, îl spălă, în ciuda protestelor lui sonore, şi-l 
pieptănă. 

— Dar nu vreau să mă duc la Barlow's! strigă el. 

— Ți-am spus, Karri, acolo e biserica. 

— Nu-i biserica la care vreau eu să merg, Mim, e a lui Barlow. La 
început, era vorba că te duci acolo, şi mi-e frică să nu vrei iar să te duci, 
pentru că nu vreau să mai plecăm niciodată de-aici, Mim, niciodată! 

Mâna lui Mim, care-l freca energic cu săpun, se opri o clipă. 

— Dar, iubitule, va trebui să plecăm la un moment dat, e 


important să fugim încontinuu. Mă bucur că te simţi bine, Karri, și sunt 
fericită că ai uitat de vremurile triste, dar trebuie s-o ţii minte pe 
Lydia; să ţii minte că trebuie să fim atenți, ca să nu ne găsească. 

— Știu, dădu băiatul din cap, dar nu pot să fac asta aici? 

— Of, Karri, nu-ţi înfige rădăcinile! îl imploră ea. 

— E foarte bine să ai rădăcini. Aşa a spus Blaze. Rădăcini lungi și 
adânci, cum au copacii cei mai buni. 

Blaze, Blaze, Blaze - ce putea face cu Karri? Deodată, își aminti 
de atracţia firească dintre copii. 

— lubitule, la Barlow's sunt o mulțime de copii. Mai mult băieţi, 
probabil de vârsta ta. S-ar putea să te împrietenești cu unul. 

Karri o privi neconvins. 

— M-am împrietenit cu Blaze. 

— Păi... 

Pe Mim începea s-o ajungă exasperarea. 

— ...Blaze se duce şi el la biserică. Asta nu te face să te grăbeşti 
puţin? 

— Ba da. 

Băiatul luă buretele şi, în continuare, se spălă singur pe gât. 

La biserică se duseră cele două cupluri căsătorite, Bătrânul Bob, 
Snowy, Blaze, Mim şi Karri. Cele două jeepuri coborâră pe drumul 
desfundat, ieșiră din plantație, în jungla virgină, și porniră din nou în 
sus, spre Barlow's. Acolo, Karri cobori de pe genunchiul lui Snowy, iar 
Blaze, Mim, bărbaţii şi băiatul îi urmară pe soții Ashe și Quist în sala 
construită anume pentru a servi drept scoală, biserică și centru 
comunitar, care era aproape plină. 

— Toţi, de la Barlow's, șopti Blaze. Ţi-am spus eu că e mare. 

Mare de statură, cât și ca poziţie, observă Mim, în timp ce se 
ridica în picioare, la intonarea imnului. Adevăratul văr bogat al familiei 
Clinfield era cel mai chipeş bărbat pe care-l văzuse Mim vreodată. Era 
mai închis la culoare decât Blaze, mai înalt cu un deget și nu încăpea 
nicio îndoială că era incomparabil mai prezentabil - iar cât despre 
bogăţie... 

Imediat, Mim simţi ochii lui Barlow îndreptându-se spre ea - 
ochi cu totul diferiți de cei ai tăietorului de lemne. Privirea lui era 
pătrunzătoare şi îndrăzneață, dar lipsită de statornicia fermă şi 
neșovăitoare, deschisă, cu care se deprinsese. Roşind, îşi feri ochii. 


Slujba fu simplă și scurtă, dar atenţia lui Mim se tot abătea în 
altă parte - se abătea spre cel mai înalt om din clădire, da, mai înalt 
chiar şi decât Snowy, în timp ce-şi punea tot felul de întrebări despre 
el. 

Faptul că şi el își punea întrebări despre ea ieși la iveală imediat 
ce slujba se sfârşi. „Barlow's” se apropie de ei. 

— Salut, Blaze. 

— Ura, Bruce. 

Mim îşi aminti ce-i spusese Blaze - că aici, sus, Blaise Barlow era 
numit Bruce. 

Ochii lui Bruce o priveau fără ascunzișuri. Imediat, întoarse din 
nou capul spre tăietorul de lemne. 

Fără tragere de inimă, Blaze îi spuse lui Mim: 

— Domnul Barlow. 

Apoi mormăi către Bruce: 

— Thomas. 

— În vizită la Big Timbers? 

Zâmbetul pe care i-l adresă Bruce lui Mim era prompt și 
profund. 

— Angajată, răspunse Mim. 

Sprâncenele negre ale lui Bruce Barlow se înălțată. 

— Pesemne prosperăm, îi spuse el lui Blaze. Eu nu m-am putut 
lăuda cu o secretară fermecătoare decât când am ajuns de două ori cât 
tine. 

— Lucrez la poştă, spuse Mim. 

Simţi degetele lui Blaze sub braţ, conducând-o de-acolo. Karri 
era deja în jeep, complet indiferent față de copiii care alergau înapoi 
spre casele lor ca să-şi scoată hainele de duminică. Mim o văzu pe 
Caroline Pettit luându-l pe Bruce Barlow de braţ, cu un gest posesiv. O 
observă trăgându-l după ea la fel cum făcea şi Blaze. 

În jeep, vorbind încet, astfel ca Bătrânul Bob şi Snowy să nu 
audă, Blaze o întrebă: 

— De ce naiba ai spus asta? 

— Ce-am spus? 

— Despre poștă. Mâine va veni să cumpere un timbru. 

— Parcă spuneai că timbrele sunt la Caroline, în coliteşi 


mărunțiș. 

Blaze trecu peste aceste cuvinte. 

— Îi place orice față drăguță. 

— Faţa mea! exclamă Mim surprinsă. 

Blaze Barlow nu se grăbi s-o contrazică. Nu făcu decât să 
declare, în stilul lui simplu și concis: 

— Ei bine, eu aşa o găsesc. 

— Îţi mulțumesc foarte mult, replică înțepată Mim. 

Când ajunseră la Big Timbers, mirosul de carne friptă plutea 
peste cel de eucalipţi şi rășină. 

— Duminica e zi de masă mare, la noi, îi explică Blaze. Luaţi-vă 
farfuriile și aşezaţi-vă la coadă. 

Drumul cu mașina le făcuse poftă de mâncare, astfel încât, după 
masă, nu mai rămase nimic din friptura de vită cu cartofi și mazăre. 

— După care, spuse Blaze, care mânca împreună cu ei, cei mai 
mulți băieţi dorm după-amiaza. 

— Dormi şi tu? 

— Uneori. Azi voi cobori la poalele muntelui ca să mă întâlnesc 
cu un client, un cultivator de trestie-de-zahăr, care construieşte o 
magazie nouă și cumpără scânduri de la tâmplăria mea. Mă gândeam 
că poate v-ar plăcea şi vouă să veniți. Ar fi educativ pentru puiet să 
vadă o fermă de trestie-de-zahăr, şi cum tot va zburda liber câteva 
săptămâni, nu i-ar strica o lecţie ca asta. 


TĂIETORUL DE LEMNE 

87 

— O, da, Mim, zi da, da, da! insistă Karri. 

Blaze o privi pe Mim cu o expresie de scuză. 

— Îmi pare rău. Data viitoare n-am să mă mai reped aşa. Chiar 
voiam să-ţi dau şansa să refuzi. 

— N-aș fi refuzat, răspunse Mim. Și eu vreau să văd ferma de 
trestie-de-zahăr. 

Coborâră iar cu jeepul, dar dincolo de calea ferată îi aștepta un 
drum şi mai abrupt. 

— O să ne putem întoarce? întrebă Mim cu îndoială. 

— Ceea ce se poate cobori poate să se și urce, declară Blaze, 
asigurând-o pe Mim că nu avea niciun motiv de teamă și ca văzuse din 
vârf că nu se apropia nicio maşină din sens contrar. Ce părere ai de 


asta? întrebă el, arătând în jur cu braţul. 

Priveliștea era magnifică, impresionantă. Drumul șerpuia 
printre coline, piscuri, văi, stânci şi ravine, pe sub cascade care-și 
răspândeau ceţurile argintii. Apoi, colinele se nivelau spre șesuri, iar 
dincolo de plantațiile de zahăr, în depărtare, insulele Marii Bariere de 
Corali străluceau ca niște nestemate. 

Mim nu putu răspunde - iar Blaze, mulțumit, porni din nou 
jeepul. 

Casa cultivatorului de zahăr semăna mult cu a lui Blaze - mare, 
întinsă, construită astfel încât să înfrunte căldura. ledera se cățăra pe 
pereţi, florile de frangipani își revărsau petalele ca de smântână, iar 
hibiscuşii erau în plină înflorire. 

În timp ce Blaze se sfătuia cu fermierul, soţia acestuia îi arătă lui 
Mim  plantația Mim îi privi pe culegători cum tăiau trestiile, 
rânduri-rânduri, secerând în dreapta şi-n stânga și lăsând tulpinile să 
zacă perpendicular. 

Karri făcu o plimbare cu „tramvaiul” şi se întoarse cu ochii mari. 

— Am trecut printr-un foc! anunţă el. 

— Cred că aşa părea, zâmbi soția fermierului. Plantaţia de 
alături e arsă, ca să se înlăture gunoaiele, pentru ca tăietorii să 
poatătrece acolo după ce termină aici. Așa trebuie să se facă 
întotdeauna. 

La întoarcerea spre Big Timbers, Karri povesti cu fascinație 
despre foc. 

DIANA CLIPERTON 

— Asta-mi aminteşte, spuse Blaze, că mâine trebuie să ard şi eu 
ceva. 

— În jurul băieţilor, dădu din cap Karri, cu un aer de cunoscător. 

Un foc ca să opreşti focul? 

— Exact, fiule. 

— Pot să te ajut și eu? 

— Sigur că poți! Poţi chiar să te urci în postul de observaţie - 
cuibul-de-vulturi, cum îi spunem, noi - ca să te uiţi dacă nu zboară 
scântei. 

— O, Blaze, chiar pot? 

Tăietorul de lemne dădu din cap. 

Mim simţi că era momentul să intervină. 

— Nu e niciun pericol? întrebă ea. 


— Este foarte sus, recunoscu Blaze. Am instalat observatorul la 
înălțime, altfel ce rost ar avea? 

— Zău că nu prea cred... 

— Ei, haide, mămico, insistă Blaze. Dacă băiatul vrea să ajungă 
tăietor de lemne... 

— Dar nu vrea să ajungă, răspunse ea, privindu-l. 

— Mă rog, consimţi el, dacă-i vorba să fie măcar pentru o 
perioadă... 

— Pentru totdeauna! îl întrerupse Karri cu convingere. N-am să 
mai plec niciodată de la Big Timbers - ţi-am spus, Mim! 

— Las-o mai moale, fiule, îl tempera Blaze. Nu așa se vorbește. 

O privi pe Mim. 

— Îmi cer iertare din nou pentru că nu-mi pun lacăt la gură. 

— Ai şi de ce! 

Karri, nerăbdător să se cațăre în observator, afirmă imediat: 

— Şi eu îmi cer iertare. Acum pot să mă urc în cuibul-de-vulturi. 

Mim? 

— Cred că nu-mi mai rămâne decât să aprob, oftă ea. 

Dar, a doua zi, Mim văzu că nu era niciun pericol. Deși 
ascensiunea era abruptă, căci pentru cuibul-de-vulturi fusese ales, în 
mod firesc, cel mai înalt „băiat”, treptele păreau sigure chiar şi în ochii 
ei temători, iar platforma din vârf, pe lângă că era solidă, mai avea şi o 
balustradă de siguranţă. 

— Se vede bine de acolo, spuse Blaze. Vrei să te urci și tu? 

— Nu, mulțumesc, te cred pe cuvânt. Pot să ajut cu ceva aici, jos? 

Blaze îi dădu un cuțit, instruind-o să se alăture celorlalți pentru 
a tăia toate crenguțele uscate și bucăţile de scoarță desprinsă, și toate 
buruienile ofilite, până la brazda pe care o tăiase în jurul copacilor pe 
care voia să-i protejeze. 

Lui Mim îi plăcea efortul fizic... iar conştiinţa ei feminină 
percepu apariția unui nou-sosit în grup, a cuiva foarte înalt, chipeș şi 
foarte bogat. 

— Fecioara de Foc! observă Bruce Barlow cu admiraţie sinceră. 

Apoi adăugă cu reproș: 

— Am venit să iau un timbru, dar am găsit oficiul poștal închis. 

— Nu deschid decât după încetarea lucrului, domnule Barlow, îi 


explică ea. 

— Mă numesc Bruce. Și mi se mai spune şi Blaise, dar suntem 
prea mulți cu numele ăsta aici. Și Barlow's mi se mai spune. Și 

„Regele”, întrebarea este... 

Ochii lui atenți și îndrăzneţi o priveau pe Mim pătrunzător. 

— „cine va fi regina? 

— Eu... Chiar vreţi un timbru? întrebă ea bâlbâindu-se. 

— Da. Și mai vreau şi o explicaţie. Vreau să știu de ce 
domnișoara - sau doamna? 

— Thomas vine de la Sydney ca să lucreze la Barlow's, și când 
colo o găsesc lucrând la altcineva. 

— Aţi... ați aflat? V-a spus domnişoara Pettit? 

— Caroline? râse Bruce Barlow. Ăsta ar fi ultimul lucru pe care 
mi l-ar spune. Nu, Caroline a distrus toate dovezile - sau, cel puţin, așa 
crede ea. Din nefericire pentru ea, din fericire pentru mine, le-am găsit. 
Locul dumitale e la Barlow's, nu la Big Timbers. Nu-i aşa? 

— Îmi pare rău, dar nu vin. 

Mim se hotărâse pe loc. Bărbatul acela era mult prea atrăgător 
pentru o fată care trebuia să rămână cu picioarele pe pământ. Da, mult 
prea atrăgător. Nici nu era de mirare că domnişoara Caroline Pettit... 

— Potrivit legii, am dreptul să te revendic, spuse el zâmbitor, 
dar hotărât. 

— E absurd. Pot lucra unde vreau. Mi-am plătit singură biletul 
de tren. 

— Serios? M-aș fi aşteptat ca Blaze să se ocupe de asta, la fel 
cum... 


Făcu o pauză de efect. 

— „cum pare să se fi ocupat de toate celelalte. 

— Adică? 

Blaze Barlow li se alăturase, îşi aprindea pipa, cu mișcări fireşti, 
dar Mim văzu că nodurile degetelor i se albiseră și-și dădu seama că 
mâinile-i erau încordate. 

— Adică, nu-mi convine, fiule, spuse tărăgănat Bruce Barlow. 

Nu-mi convine să-mi sufli fata de sub nas, la fel cum mi-ai suflat 
şi copacii. 

— Am recunoscut că erau copacii tăi, mi-am prezentat scuzele, 


mi-am ispășit pedeapsa. Dar... 

Blaze Barlow își vâri pipa în gură. 

— ...nu recunosc că și fata ar fi a ta. 

Zâmbind, Bruce se întoarse spre Mim. 

— Poate are și domnișoara ceva de spus. 

— N-am nimic de spus în sensul ăsta, se eschivă Mim. Toată 
situaţia e absurdă, e de-a dreptul barbară. 

— În unele privinţe, suntem un stat barbar, confirmă Bruce; 
privi spre linia de jăratic fumegând, încruntându-se. De pildă, numai 
un barbar ar aprinde așa focul. 

— Asta-i opinia ta, Barlow. 

— Pare să nu fie şi a ta, Barlow. 

Două perechi de ochi, unii bruni ca lemnul, ceilalți negri ca de 
cărbune, se înfruntară. 

Unul dintre oamenii lui Blaze tăia cu fierăstrăul creanga unui 
sânger, pentru a o arunca pe foc. 

Cu un gest arogant, Bruce Barlow se duse la el şi-i luă fierăstrăul 
din mână. 

— Lasă-mă să-i arăt eu domnișoarei cum se face. 

Mim îl privi uimită, surprinsă de repeziciunea și ușurința cu 
care ramura se desprinse, tăiată de fierăstrăul mânuit dibaci de brațul 
musculos şi bronzat, vizibil acum, când Bruce își scosese cămaşa albă 
imaculată. 

Când creanga căzu, Bruce Barlow aruncă fierăstrăul. Se întoarse, 
fără a sta măcar o clipă să-și tragă respiraţia. 

— Cu ăsta n-aș câştiga Cupa de la Gidgie, spuse el tărăgănat. 

Fierstrăul omului tău e tocit, Barlow. Are nevoie de-un doctor, 
să-l îndrepte și să-l călească. 

Apoi se răsuci spre Mim. 

— lar acum, doamnă Thomas, aş dori să cumpăr timbrul acela. 

Un moment, Mim crezu că Blaze avea să protesteze. Nu voia 
asta, nu dorea să fie umilit, iar omul acesta l-ar fi umilit. Bruce Barlow 
era într-adevăr un rege. 

— Te rog, nu-l lăsa pe fratele meu singur, îi ceru ea tăietorului 
de lemne și, întorcându-se, porni spre poștă. 

În timp ce o însoțea, Bruce îşi aprinse o ţigară - nu folosea 


greoaia pipă - şi o întrebă: 

— Frate? Deci ești domnişoară, nu doamnă. Parcă înțelesesem 
altceva, de la domnișoara Castle. 

— A fost o greşeală, mormăi Mim. 

— Da, a mea, replică el pe un ton fermecător. Că n-am fost aici 
când ai sosit. 

— Domnule Barlow, nu plec de la Big Timbers. Vreau să spun... 

Îşi amintise sfatul lui Nick de a nu se opri niciun moment din 
fugă. 

— „Nu încă. 

— Să nu-mi spui că te-ai amorezat de țopârlanul ăsta! mârâi 
disprețuitor Bruce. / 

— Nu-i un ţopârlan, şi-o ştii foarte bine! se răsti Mim. 

Urmă un moment de tăcere. Apoi: 

— Da, tocmai asta-i problema - că o ştiu. E un băiat foarte agre 
abilşi eficient... 

— Atunci, de ce...? 

— De ce adopt atitudinea asta? Domnişoară Thomas, dacă ai fi 
rege - regină - peste toţi cei pe care-i ai în stăpânire de când te ştii, 
te-ar nemulțumi şi pe dumneata apariţia unui intrus, nu-i așa? 

Mai ales într-un regat ca ăsta? întrebă el, arătând cu braţele tot 
platoul. 

— Dar pământul nu era al dumitale. 

— Ştiu asta - acum. 

Tonul lui Bruce devenise înverșunat. 

— Dar străbunicul meu l-a luat în primire, l-a cultivat, a nădușit 
pentru el... 

— La fel cum face Blaze acum. 

Bruce Barlow o privi amuzat. 

— Cred totuşi că-ți place micuțul. 

— Nu e micuţ deloc. 

— Mă rog, reluă el pe același ton arogant, nu-i la fel de mare ca 
Barlow's. Asta include și fabrica lui de chibrituri, pentru că nu altceva 
face aici, nu-i așa, decât să taie lemne pentru chibrituri. 

— Ştiu că taie traverse, că face smalțuri... spuse Mim, cam 
înțepată. 


—  Fleacuri, domnişoară Thomas. Vino într-o tabără de 
cherestea adevărată, ca să vezi realitatea. Să-i vezi pe adevărații 
țapinari. 

Se opri, îndreptându-se de spate cât era de lung, și o privi pe 
Mim, care din nou simți atracţia fizică exercitată de acel bărbat. 

— Nu, răspunse ea scurt. 

— Din cauza Carolinei? întrebă sarcastic Barlow's. Aș pune-o la 
punct imediat. 

Ajunseseră la poștă. Mim deschise oficiul. 

— De fapt, nu voiai niciun timbru, îl acuză ea. 

— Într-adevăr. Pe dumneata te vreau. 

Mim trecu peste cuvintele lui. 

— Ei bine, acum, că m-ai adus până aici, va trebui să cumperi 
unul. 

— Te voi dezamăgi - n-am bani. La mine, mai bine zis. 

Mim își aminti de cuvintele lui Blaze: cine ar mai avea nevoie de 
ordine de plată, cu trei, patru sau mai multe conturi în bancă? 

— Nu poţi cumpăra chiar totul, domnule Barlow, spuse ea pe un 
ton repezit. 

— Încă n-am găsit nimic ce să nu pot cumpăra, replică Bruce, 
susținându-i privirea. 

— Nu poți să cumperi un timbru! se agăță ea copilărește de 
acest detaliu. N-ai bani la dumneata. 

— Nu la timbre mă gândeam. 

Telefonul suna. Mim, ridicând privirea spre ceas, văzu că era 
aproape ora încetării lucrului. 

— Oamenii vor fi aici foarte curând, spuse ea, întinzând mâna 
spre receptor. 

— Omul ăsta e aici chiar acum. 

— N-ai vrea să pleci, te rog? Suntem într-o instituţie oficială. 

— Voi pleca - dar să nu uiţi, domnişoară Thomas, și scopul meu 
e oficial. Există un acord semnat, la agenția Castle din Sydney, mai ţii 
minte? De asemenea, aici eu sunt rege, iar unui rege îi place să i se dea 
ascultare. Dar dacă expresia asta te irită, poţi s-o înlocuiești cu: unui 
rege îi place să aibă o regină... 


Făcu o pauză semnificativă. 

— Aşa că mai gândeşte-te. 

Și ieși, cu mişcări mult mai mlădioase și grațioase decât ar fi fost 
de aşteptat din partea unui om înalt şi masiv ca el. 

Mim aşteptă până-i auzi maşina plecând, apoi duse receptorul la 
ureche. 

— Bună, scumpo! ciripi Isabel din Gidgie. O clipă, am crezut că 
nu ești acolo. Azi ai întârziat cu un minut. 

— Mai degrabă ai sunat tu cu un minut mai devreme, aici încă 
n-a sunat semnalul. 

— Da, mă rog, până atunci am să-ți umplu timpul cu câteva 
noutăți. la să vedem, unde-i „Herald'-ul? „Murray Rose își bate 
propriul record la înot”. „Creşteri de preţuri în Kuring-gai Shire”. „Cine 
a văzut-o pe această fată?” Are şi o fotografie, iubito, nu prea clară, şi 
scrie c-a dispărut cu fratele ei mai mic, care-i în grija lui...” 

Isabel continuă să povestească, trecând la spargerea unei bănci, 
dar Mim nu mai asculta, strângând receptorul cu ambele mâini 
încleştate. 

„Fugi mai departe!” Aşa o sfătuise Nick. Trebuia să plece de la 
Big Timbers cât mai repede, să se mute în altă parte - fie şi numai la 
Barlow's. Numai să fie tot timpul în mișcare, tot timpul în mișcare... 

— Ai ceva pentru mine, domnişoară Mim? 

Probabil semnalul sunase, iar ea nu-l auzise. Era Snowy, 
bineînţeles. 

— Am comandat un catalog David Jones. 

Mim găsi catalogul şi i-l întinse. Făcu o legătură telefonică 
pentru Barney, cu Brisbane. Puse în căsuțe scrisorile neridicate pe 
moment. 

Fii tot timpul în mișcare, fii tot timpul în mișcare... Asta însemna 
că avea de făcut cale lungă, dar nu putea, nu-i ajungeau banii. Desigur, 
Blaze o plătea bine, dar trimisese anonim cea mai mare parte din 
primul salariu la doamna Clinfield - îi ceruse unui băiat care călătorea 
în sud să-i pună la poştă de-acolo - așa că nu-i rămăseseră destui bani 
ca să fugă departe. Decât cel mult până la Barlow's. 

Îşi termină munca la oficiul poștal, făcu ordine, apoi închise uşa 
şi o încuie. O durea capul. Nici nu mai ştia ce să facă sau la ce să se 


gândească. 

În spatele uşii închise, telefonul sună din nou. 

Nervoasă, Mim se întoarse, descuie iar ușa şi ridică receptorul. 

— „CINE A VĂZUT-O PE ACEASTĂ FATĂ?” întrebă un glas 
plăcut, pe care şi-l amintea bine. 

— Domnule Barlow! exclamă ea. 

— Alia, mă ţii minte. Vorbesc din lumea civilizată, draga mea. 

Voi, acolo sus, nu sunteţi tocmai civilizaţi, nu-i aşa? Nici măcar 
ziarele nu le primiţi, decât cu o zi întârziere. Barlow's trimite jos după 
ele, nu depinde de bunăvoința altcuiva - deși, fireşte. 

Barlow's are oameni de prisos, Barlow's e mare. Asta vreau să ţii 
minte, Mimosa, Căci acesta e adevăratul tău nume, nu-i aşa? Ți-am 
recunoscut şi fotografia, deşi nu te reprezintă. Nu se vede strălucirea 
din ochi, iar obrajii nu sunt atât de îmbujoraţi pe cât i-am văzut eu. 
Totuşi... 

Râse ușor. 

— „nu e nici pata de funingine de pe nas. 

— Domnule Barlow... începu Mim. 

— Bruce. Ascultă, nu ştiu povestea, povestea ta. Nici nu ţin 
neapărat - eu sunt un om de acțiune, nu de bibliotecă. Dar pot să te 
asigur, Mimosa, că la mine ai fi în siguranţă. 

— Sunt în siguranţă aici unde mă aflu. 

— Serios? 

— Sigur că da. Blaze... 

— Nu la Blaze mă gândeam, ci la Bruce. Când ţi-am spus că la 
mine vei fi în siguranţă, exact la asta m-am referit. Am vrut să spun că 
n-ai fi în siguranţă nicăieri altundeva, înţelegi ce vreau să spun? 

— Nu. 

— Ei, haide, fetiţo! 

— Domnule Barlow, ce vrei? 

— Vreau să vii aici. E destul de clar, nu? Scurt și la obiect. Şi nu 
trebuie să-ți faci niciun scrupul. Caroline e o terță foarte prezentă. 

— Nu vin. 

— Eu în locul tău nu m-aș grăbi aşa. 

O pauză deliberată. 


— „CINE A VĂZUT-O PE ACEASTĂ FATĂ?” la spune-mi, Mim, 
ce-ai mai făcut, pe lângă că ai răpit un copil? 

— Copilul e fratele meu. 

— Te cred, dar altceva, ce-ai mai făcut? 

— Nimic, pe cuvântul meu. Ascultă, nu pot... nu pot vorbi acum. 

Vine cineva. 

Venea Blaze. Mergea spre oficiul poştal fluierând vesel melodia 
lui atonală, probabil ca să-i spună că era ora ceaiului. 

— Te las, spuse glasul cel plăcut. Dar gândește-te bine. 

Gândeşte-te şi iar gândește-te. Dacă vrei să fugi, fugi încoace. 

Încă o pauză, după care, pe un ton atât de cordial încât o încălzi, 
împotriva propriei ei voințe, repetă: 

— Vino la Barlow's, Mim. 

Telefonul amuţi. 

Capitolul 9 

„Vino la Barlow's”. Mim auzea iar şi iar glasul cel cald, în timp ce 
mergea spre bucătăria de campanie, pe lângă Blaze. Deşi invitaţia 
fusese lansată după amenințarea lui formulată diplomatic, dar 
categoric, de a o raporta la poliție dacă nu se conforma, tonul rămăsese 
cât se putea de cald. 

— Probleme, Mim? întrebă Blaze cu glasul lui calm, lipsit de 
emoție, privind-o în acel stil direct, caracteristic lui. 

Un moment, Mim vru să i se confeseze, apoi se răzgândi. Ce rost 
ar fi avut? Bruce Barlow spusese: „Când ţi-am spus că la mine vei fi în 
siguranță, exact la asta m-am referit. Am vrut să spun că n-ai fi în 
siguranţă nicăieri altundeva, înţelegi ce vreau să spun?” 

Da, înțelegea, înțelegea că regele ținea pâinea și cuțitul, că putea 
să dea tonul. Și îl dăduse destul de des, după câte se părea, cu Blaze. 

— Sunt aici, fetițo, spuse tăietorul de lemne, dar Mim îl privi cu 
tristețe. Era un om bun, dar nu le putea ţine piept altora. 

Parcă ghicindu-i gândurile - deşi de obicei i le citea clar - Blaze 
Barlow spuse alene: 

— Nu m-a învins la foc, tare i-ar mai plăcea să reuşească. 

Provenim din şcoli diferite cu privire la asta, Mim. Bruce nu 
degajează locul sub copacii lui. Crede în sădirea liberă, crede că 

seminţele aruncate vor proteja copacul-tată de foc, prin 


verdeața şi seva lăstarilor. Eu cred în ajutorul practic, propriu-zis, în 
prevenirea pericolului. 

— Deci, ăsta-i un conflict vechi între voi? întrebă fără interes 

Mim. 

— Focurile mele îl ard rău, la figurat vorbind, atât de rău încât 
m-a reclamat la Comisia Forestieră. Comisia m-a vizitat anul trecut, 
dar... 

t 

Arătă cu brațul în direcția cuibului-de-vulturi, apoi spre brazda 
înconjurătoare. 

— „au fost foarte satisfăcuți de măsurile de prevedere pe care 

le-am luat. 

— Păcat că sunteți în conflict, comentă Mim. 

— Numai el e cauza. 

— Poate, dar pune-te în locul lui... 

— Sper, o întrerupse Blaze, că aș fi un rege mai bun. 

Se apropiau de bucătăria mobilă. 

— Mă aştept să am necazuri săptămâna asta, recunoscu Blaze. 

Struţhers mi-a spus despre Ollie. 

— Ollie de la atelier? 

— Da, cel cu joagărul. Problema e că înainte a lucrat la Barlow's. 

(iar acum îl vrea înapoi, înţelegi, e un lucrător foarte bun. Doar 
unul 

] dintr-o sută ar primi să lucreze la joagăr. La cea mai mică 
greşeală 

* — de judecată, bușteanul poate să devieze şi să-l strivească. 

— Domnul Barlow ştie că e aici? 

— Încă nu. Dar, din câte-am aflat de la Swede, a semnat niște 
hârtii. 

„La fel ca mine”, îşi spuse Mim abătută. 

— Aşa că Barlow's are dreptul să-l ia la el, continuă Blaze. 

„Şi-l va lua”. Mim ştia prea bine şi acest lucru. 

— Bietul Blaze, îl compătimi ea, cam cu sufletul la gură. Mergi pe 
un dram greu. Nu ţi-e ușor deloc. 

98 

DIANA CLIPERTON 

— Într-adevăr, dar nu fac decât ceea ce-au făcut și strămoşii lui 

Barlow înaintea lui. Urmașilor mei le va fi mai ușor. Ei, Mim, am 


ajuns. Friptură sau salată? 

Nu prea conta. Mim primi o farfurie mixtă uriașă. 

— Diseară avem concert, spuse Blaze, în timp ce mâncau pe o 
masă de scânduri, sub copaci, în weekend, băieții au economisit destul 
din leafă ca să-şi cumpere piepteni noi. Orchestra are de ce să fie 
mândră. 

Lui Mim numai de concerte nu-i ardea, dar ascunse acest lucru. 

Mim ascultă pieptenii, acordeoanele, chitarele şi banjourile, 
până când Karri adormi, iar Blaze îl duse în braţe acasă. Atunci se 
strecură în întuneric, dar nu spre cabană. Pradă unui impuls, fără nicio 
intenţie clară, se pomeni urcând în copacul cu cuibukle-vulturi. 

Era mai uşor decât crezuse, luna strălucea atât de puternic încât 
ar fi putut să citească la lumina ei, iar treptele era late, mărginite de 
două balustrade rezistente. La treizeci de metri înălțime, în bifurcația 
dintre două ramuri, fusese construită o colibă de doi metri pătrați. 

Mim ajunse pe platformă și intră, înăuntru văzu o măsuţă și un 
scaun. Pe masă era un bidon de apă şi o cutie cu biscuiţi. Prin jur mai 
zăceau aruncate diverse cărți. Era prea întuneric ca să sondeze 
gusturile literare ale tăietorului de lemne, așa că făcu lucrul pentru 
care venise - privi în jur. 

Priveliștea era măreaţă. Deși panorama nu se prea distingea pe 
întuneric, se simțea. Hotarul de foc pe care-l arsese Blaze continua să 
strălucească roşiatic. Scânteia ca un miriad de licurici în noaptea de 
catifea. 

Dintr-odată, cu umilință, Mim înţelese că lucrurile mici erau 
mici, şi la fel era și problema ei - măruntă. Nu era nevoie să-și aleagă 
direcția, avea să înfrunte necazurile când îi ieşeau în cale. 

Meritase să se urce până acolo ca să admire peisajul, să 
privească în afară, nu înăuntru, aşa cum făcuse ea. Zâmbi şi se pregăti 
să coboare. 

Nu știa cât de jos ajunsese, când liniștea o părăsi. Punând un 
picior pe o treaptă, dintr-odată îi fu frică să-l coboare şi pe celălalt. Se 
oprise undeva la jumătatea drumului, capul îi vâjâia, avea ameţeală și 
simțea că pământul de jos abia aștepta să se repeadă spre ea, 
strivind-o, sufocând-o. 

Spuse cu voce tare: 


— Am să cad. 

— De la nici şase picioare, o tachina un glas - al lui Blaze 

Barlow. Te-ai face de râs. 

— Atât de jos am ajuns? Ce faci aici? 

— Mai ai doar vreo două trepte. Am venit să te ajut la coborâre, 
îl auzi urcând sub ea, spunând: 

— Sunt aici, Mim. Vino. 

Mim îşi lăsă şi celălalt picior lângă primul. Repetă mișcarea. O 
dată. Și încă o dată. 

— Nu erau doar şase picioare, gâfâi ea. 

— Acum atâta e, o asigură Blaze. Poţi sări. Ascultă-mă cum sar 
eu. Mim îl auzi aterizând cu un zgomot înfundat. 

— Tu acum, fetițo. 

Sări - în braţele lui. 

— Îți mulţumesc că nu mi-ai spus cât de sus eram, spuse ea cu 
voce cam tremurătoare. Hai, continuă-ți predica. O merit, am făcut o 
prostie. 

— Ei, nu ştiu... se codi el. Și eu o fac. O fac adeseori. 

— Dar pe tine nu te-apucă panica la jumătatea drumului. 

— Nu-ţi bate capul cu asta. Li se întâmplă celor mai mulți 
oameni, când se urcă acolo pentru prima oară. Chiar dacă nu veneam 
după tine, până la urmă tot ai fi reușit să cobori. 

Mim se gândea la Karri și la muntele de rumeguș. Ce om bun era 
Blaze Barlow! 

— Întotdeauna le găseşti scuze celorlalţi, remarcă ea. 

— Nu și lui Barlow's, îi reaminti el. 

Și adăugă, îndârjit: 

— Mai ales acum. 

Un moment, inima lui Mim șovăi - apoi îşi aminti de problema 
cu Ollie. 

— A aflat despre Ollie? 

— Da, vine după el mâine dimineață. Numai că, desigur, nu e 
vorba numai de Ollie, ci şi de mine. 

— Pentru că l-ai angajat pe Ollie. 

Blaze dădu din cap, în întuneric. 

— Şi l-am angajat, Mim, pentru că mi-a plăcut din prima clipă. 


Mi-a fost mai comod să nu-l întreb de unde venea, nici dacă avea 
vreo obligaţie. 

— Ollie de ce a venit? 

— Nu-i plăcea la Barlow's. Zicea că era „prea ditamai găliganu””. 

— Totuși, şi el e un munte de om! râse Mim. 

Blaze, însă, nu râse. 

— Oare care va fi pedeapsa de astă dată? se întrebă el. 

Mergeau printre desișurile de jacaranda. 

— Ai găsit ce te interesa în cuibul-de-vulturi? întrebă el, 
schimbând subiectul. 

— Ei, nu tocmai, dar mi-am găsit liniștea sufletească. 

— Aş spune că asta e soluţia tuturor problemelor. 

Mim, amintindu-și cât de mici i se păruseră dintr-odată 
lucrurile, văzute de sus, dădu din cap. 

— Îţi mulțumesc că m-ai salvat, Blaze, îi spuse ea, din ușa 
cabanei. 

— Era important, răspunse el cu gravitate. 

— Important? 

Blaze schiță gestul lui tipic de a-și aranja pălăria, îşi aminti că 
n-o avea, aşa că spuse evaziv: 

— Avem un activ curat aici, Mim, nicio victimă până acum. N-aş 
vrea să se schimbe situaţia. 

Ezită un moment, apoi mai spuse: 

— Noapte bună. 

x k x 

Era o dimineață a vizitatorilor. 

Primul fu un curcan de munte care mânca liniștit printre 
păsările domestice. Karri era în culmea încântării şi spera ca pasărea 
sălbatică să se aciuiască la ei. Fred se aştepta la același lucru, o dată ce 
prindea gustul mâncării servite pe tavă. 

Al doilea vizitator fu un inspector forestier care mergea prin 
jungla de lângă plantație ca să însemneze oficial copacii care puteau fi 
tăiați. 

— Am cerut câţiva copaci, îi explică Blaze lui Mim. Aveam o 
comandă pentru o punte de navă, și n-o puteam onora numai din 
băieții mei de-aici. 


— Ai voie să tai copaci din pădure? 

— Numai pe cei cu semn oficial, ceea ce înseamnă că trebuie să 
fie copaci destul de mari ca să poată fi tăiaţi şi amplasați astfel încât să 
nu vatăme vegetaţia din jur în cădere. Chiar şi atunci, trebuie să fiu 
foarte atent. Trebuie să tai în direcția semnului și să nu mă ating de 
niciun copac din jur, altfel mi se anulează licenţa. 

Blaze îi arătă fierul special cu care însemna atât buşteanul, cât și 
buturuga, ca să se identifice ca tăietor. 

Mim și Karri intrară în junglă, împreună cu inspectorul şi Blaze. 

— E cam înfricoşător aici, constată Karri. 

Se mai linişti când Blaze îi găsi o liană și-i arătă cum circula 
Tarzan prin copaci. Prinse repede șpilul și porni înaintea celorlalți. 
Deodată, i se auzi glasul: 

— Un şarpe, unul groaznic de mare, Blaze! 

— Stai pe loc, fiule, vin acum. 

Dar, când ajunse la el, Blaze râse: 

— E doar o rădăcină, deşi nu mă mir c-ai luat-o drept şarpe. 

Îi spuse lui Mim că smochinul parazit avea reţele de rădăcini 
aeriene, precum și mase de rădăcini de suprafaţă ca niște șerpi, îi arătă 
în scorbura unuia dintre ficuși trunchiul putrezit al copacului pe care 
parazitul germinase, cu ani în urmă. 

— Jungla e pe cât de frumoasă, pe-atâta de crudă, îi spuse el. 

— E lacomă, dădu din cap inspectorul forestier. De-asta 
permitem aceste tăieri. Altfel, jungla s-ar sufoca singură. Ăsta pare un 
băiat probabil, Blaze. 

Îl însemnă, apoi porni pe o cărăruie. Cel puţin, aşa părea, dar 

Blaze spuse că era o potecă de wallaby”. 

— O potecă de wallaby? repetă Mim. 

— O potecă pe care o fac wallaby-ii, îi explică el. Deodată, se opri 
şi-l luă pe Karri de mână. 

— Uite, acum ţi-ai găsit şi șarpele, fiule. 

— Are câţiva iarzi, zâmbi inspectorul, şi monopolizează singura 
rază de soare care a pătruns până aici. îl dai tu la o parte, Blaze, sau eu? 

— Să-l dea la o parte? exclamă Mim, căci şarpele era într-adevăr 
enorm. 

Apoi îşi aminti ce-i spuseseră prietenii lui Blaze în tren, că la Big 


Timbers exista un șarpe de casă numit Cecil. 

— E Cecil? 

— Cecil e încă în magazia de scule; l-am văzut azi dimineaţă. 
Hai, băiete, mișcă! Mișcă, am spus! 

În disperare de cauză, Blaze îl apucă și-l împinse la o parte de pe 
poteca de wallaby. Şarpele se instala la loc, nepăsător. 

— Dar niciodată, niciodată să nu încerci figura asta cu orice alt 
şarpe, îl preveni Blaze pe Karri. 

leșiră din junglă în spatele taberei Big Timbers. Mim fu 
surprinsă când simţi din nou mirosul familiar de rumeguș uscat şi 
mașinării încinse. Crezuse că mai avea de mers mile și mile întregi. 

Karri, pe care nu-l mai surprindea nimic, alergă să-i vadă pe 
„gemeni”, cele două fierăstraie gigantice, lucrând. Nu se mai sătura să 
se uite. 

Inspectorul și Blaze intrară în birou, iar Mim, convinsă că fratele 
ei, instruit de Blaze, era în siguranță, porni înapoi spre cabană. 

În timp ce mergea peste petalele de jacaranda căzute, trecu prin 
dreptul copacului cu cuibul-de-vulturi unde se împăcase cu sine 
noaptea trecută. Zâmbi puţin... dar, după câţiva pași, zâmbetul îi pieri 
de pe buze. 

În curtea dintre casa mare şi cabane staționa un Land Rover. Nu 
era parcat, ci pur şi simplu stătea în mijloc, arogant. Numai un singur 
om şi-ar fi lăsat maşina într-o asemenea poziție. Bruce. 

Acesta cobori şi veni spre ea imediat ce o văzu. 

— Bună dimineaţa, Mimosa, îi zâmbi el. 

— Bună dimineaţa, Bmce. 

— Pare pustiu pe-aici, în dimineaţa asta. 

— Se lucrează la atelier. 

— A, da, am văzut. De ce se ţine bătrânul Blaze? Scânduri pentru 
lăzile de fructe? 

Cu nepăsare, Mim îl întrebă: 

— Bei un ceai? 

Bruce Barlow zâmbi uşor, aruncând o privire spre casa 
principală, aşa că Mim se grăbi să precizeze: 

— La bucătăria de campanie, desigur. 

Bruce ridică din sprâncene, apoi şi le cobori la loc. Refuză, 


râzând. 

— Un ceai într-o ceașcă groasă de-un deget, probabil cu urme 
de frunze de ceai și atât de tare încât poţi să-nfigi lingurița în el? Nu, 
mulțumesc. 

— Voiai... voiai să mă vezi? 

Degeaba ar fi încercat să ocolească subiectul. Omul venise, 
trebuia să-i facă fată. 

— Fireşte, zâmbi el fermecător, întotdeauna vreau să te văd. Dar 
nu pentru asta am venit, Mim, m-am hotărât să-ți acord o scurtă 
perioadă de grație. De fapt, pentru șeful tău am venit. Avem o mică 
problemă cu cel mai valoros angajat al meu. Se numeşte Olaf 

Duhan. E tâmplar. 

— Da, răspunse Mim. 

— Ei, unde e Barlow? 

Glasul țapinarului era nerăbdător. 

— N-am toată ziua la dispoziţie. 

— E la birou, cu un inspector forestier. A primit o comandă 
pentru o punte. 

— Nici nu mă mir. Şi pentru stâlpi de ponton, pe care să crească 
scoicile, replică dispreţuitor Bruce Barlow. 

— Ollie te-a lăsat în încurcătură? îl întrebă Mim. 

— Dumnezeule, nu, la mine nu-i ca la Big Timbers, n-am numai 
un singur tâmplar. 

— Atunci, de ce toată agitația asta? 

— Fiindcă omul e angajat la Barlow's, de-asta. N-am să-l las 
să-mi scape cu una, cu două. 

Mim îl privi curioasă. 

— Ai lăsa ceva să-ţi scape? 

— De la Blaze? Nu. De ce-aș face-o? El e intrusul, de ce i-aș uşura 
eu viața? 

— Cred, spuse Mim, că strămoșul tău i-ar fi uşurat-o, pentru că, 
după ce şi el luptase, l-ar fi înţeles. 

Țapinarul îşi îndreptă umerii. 

— Ascultă, Mim, pe ambele noastre plantaţii avem o pădure de 
copaci cu lemn de esență moale. Ne-o cere guvernul și, în plus, ies 
profituri bune. Dar nu este lemnul nostru natural - cum nici 


moliciunea nu se numără printre atributele noastre naturale. Lemnul 
nostru originar este de esenţă tare, toate esențele de lemn din 

Australia sunt dure, iar un pădurean australian trebuie să fie şi 
el un om dur. 

— Nu, îl contrazise imediat Mim, Blaze nu este așa. 

— Fă-l şef de haită, în loc de căţelandru, și s-ar putea să-i vezi o 
altă față. Oricum, nu e şeful haitei și nici nu prea are şanse să devină. 
Mai ales acum, când a făcut încă o greşeală de neiertat. 

— Ollie? 

— Da. Mi l-a înstrăinat intenționat. 

— Nu-i adevărat, Bruce. Ollie a venit de bunăvoie. A zis că eşti 

„Prea ditamai găliganu”. 

— Un om, sau un loc, nu poate fi niciodată „prea ditamai”. 

Spunând aceasta, țapinarul se întinse cât era de lung, depășind 
doi metri înălțime. 

— Ce prostie! se enervă Mim. Toată gâlceava asta a voastră e o 
prostie. 

— Şi ce te-ai aștepta să facem, să ne scrierm reclamaţii 
politicoase? 

— Nu, m-aş aştepta să vă comportaţi ca nişte oameni în toată 
firea. 

Bruce Barlow își flexă braţele. 

— Am să fac asta oricând vrea Blaze Barlow. Dar e clar că nu 
vrea, nu-i aşa? Și nu poți să-l condamni. 

— Am înţeles că formula de a vă regla conturile a fost stabilită 
de comun acord. 

— Sigur că e de comun acord. Nu poţi împunge un om în ochi 
când nu te împunge și el. A, uite-l pe violentul nostru că vine, râse el 
dispreţitor. 

Blaze nu pierdu vremea cu amabilitățile. 

— De Ollie e vorba, cred. îl iei înapoi. 

— N-am mare nevoie de el, dar la tine nu mai poate sta. 

— Atunci...? 

— Vreau să-mi explici de ce l-ai acceptat, când ştiai că-mi 
aparținea mie. 

— N-am ştiut. Nu mi-a spus niciodată. 


— Totuşi, ştiai. Nu eşti prost. 

— Bine, ştiam, recunoscu Blaze. 

Bruce întoarse capul spre Mim. 

— Domnişoarei nu-i place cum ne reglăm noi conturile. 

Consideră că acțiunea directă ar fi mai bărbătească. 

— Cred că niciunul dintre noi nu vrea asta, dintr-un motiv bine 
stabilit, declară Blaze indiferent. 

— Vezi? îi zâmbi Bruce lui Mim. 

— În regulă, Barlow, zi pentru ce ai venit. 

Glasul lui Blaze nu mai era atât de indiferent. 

— O vreau pe domnișoara, Barlow, replică direct Bruce Barlow. 

Blaze se răsuci spre el şi, un moment, Mim crezu că tot ce-i 
spusese despre climatul acela încins, unde oamenii de naționalități 
amestecate aveau nevoie de un sistem organizat pentru a-și duce 
existența, se ducea de izbelişte. 

În clipa următoare, în spatele lui Blaze apăru un om cu ochi 
negri scăpărători, într-o atitudine de așteptare. Mim știu că putea să 
creadă tot ceea ce-i spusese Blaze despre viața în locurile acelea din 
nordul îndepărtat. Omul abia aştepta să acționeze, îi văzu pumnii 
strânși. Și, îşi spuse ea, mai erau mulți ca el. 

Calm, dar autoritar, Blaze spuse: 

— Nino, spune-i bucătarului că vreau să servească cina cu o 
jumătate de oră mai târziu, în după-amiaza asta vreau să coborâm în 
vale, după doi băieți. 

— Am înţeles, șefule. 

Fără tragere de inimă, omul se îndepărtă. Blaze se întoarse spre 
țapinar. 

— Am fost întrerupțţi, spuse el politicos. Continuă, te rog. 

— Ai auzit ce-am spus, Barlow. 

— Dacă ai spus ce-am auzit eu, Barlow, înseamnă că am înţeles 
greşit. 

— Atunci, spuse tărăgănat ţapinarul, mai bine s-o întrebăm pe 
domnișoara însăși... 

Se întoarse spre Mim, zâmbindu.-i... dar în zâmbetul lui se citea 
că putea da tonul - şi că era gata s-o facă. 

— Cum e, Mimosa? o întrebă el. Rămâi aici, la fabrica asta de 
chibrituri, sau vii jos, într-o tabără de țapinari adevărată? 

— Sunt cu băiatul, răspunse disperată Mim. 

— Firește. Dar avem deja o duzină de copii... chiar mai mulţi. 

Unul în plus n-o să se simtă. 

— Nu... 

— Şi avem loc destul, în condiții civilizate. N-ai să dormi într-o 
baracă, nici nu vei mânca de la bucătăria de campanie. 

— Eu nu... încercă iar Mim. 

— Cum vrei tu, firește. Eşti absolut liberă. 

O privi drept în ochi, iar după un moment spuse cu falsă 
bunăvoință: 

— N-am să te grăbesc, poți să-mi dai răspunsul mâine. 

— Domnișoara îți poate răspunde acum, interveni Blaze, 
aprinzându-și pipa. Nu vine. 

Bruce își aprinse şi el o țigară, dintr-o tabacheră de argint pe 
care mai întâi i-o oferi lui Mim. 

— Ce are de spus domnișoara în legătură cu asta? 

Două perechi de ochi se aţintiră asupra lui Mim. Cafeniu închis 
ca lemnul, negru precum cărbunele. Dar nici unora dintre acești ochi 
nu le răspunse, ci ochilor cenușii ai lui Karri, cenușii ca arborele după 
care fusese botezat, cenușii, limpezi și veseli, acum când Lydia nu-i mai 
putea face niciun rău. 

Ochii aceia trebuia să rămână limpezi și veseli. Dacă avea și 
vreun alt motiv care să-i înrâurească hotărârea, Mim nu era conștientă 
de el. 

Dar, când se întoarse spre ţapinar, înalt de peste doi metri, un 
rege din cap până-n picioare, nu mai fu atât de sigură pe cât ar fi 
preferat să fie. 

O ştia, și mai ştia şi că şi el ştia - și, cu puţină tristeţe, știu că și 
Blaze Barlow ştia - când spuse: 

— Mâine vom pleca la Baiiow's. 

Capitolul 10 

Mult timp după ce Land Roverul părăsi curtea, coborând în vale, 
Mim şi Blaze statură în tăcere. 

În jurul lor se auzea zarva obişnuită, vuietul joagărului, 


mormăielile lui William Pufăitorul, zgomotul vântului prin frunze, 
undeva în vale un glas strigând: „Caaadeee...!!!” şi un freamăt de 
mişcare, după prăbușirea unui gigant, Fred sunând masa. 

Karri risipi tăcerea. Apăru în fugă, exclamând: 

— l-auzi, cina! 

Se opri un moment pe loc, nedumerit, simțind că era ceva în 
neregulă. 

— lar o dor dinţii pe Mim? întrebă el dintr-odată, cu un aer de 
cunoscător. Pentru Karri, durerile de dinţi - cu excepţia celor ale 

Lydiei - acopereau toată aria catastrofelor. 

l-ar fi fost uşor să se eschiveze, dar Mim preferă să-i spună 
adevărul. 

— Mâine, îl anunţă ea încet, mergem la Barlow's. 

— Nu-i duminică, zi de biserică. 

— Ne mutăm acolo. Adu-ţi minte, Karri, la Barlow's am venit, 
din capul locului. 

— Nu te-au vrut! declară scurt Karri. 

— A fost o greşeală. 

— O greşeală o să fie dacă te duci acolo, afirmă băiatul, cu o 
înţelepciune precoce. 

— Ne ducem, îl corectă Mim. 

— Eu nu mă duc - nu-i așa, Blaze? 

— Faci ce spune sora ta, fiule, rupse Blaze tăcerea. 

— Nu pot să mă duc. Nu vreau să mă duc. N-am să plec de la Big 

Timbers. Nu-mi părăsesc cel mai bun prieten. Și-n plus, mai e şi 
curcanul sălbatic...! 

Deşi cel mai bun prieten al lui era Blaze, gândul la curcan îi 
umplu ochii de lacrimi. 

— O, iubitule...! îl imploră Mim, când Karri își ridică mâna la 
ochi. 

— Nu plâng! se apără el cu înverșunare. Mă şterg doar cu 
mâneca la ochi. 

— Sigur că da, fiule, se arătă Blaze de acord, oricine poate vedea 
asta. Şi acum, fugi la masă. Spune-i lui Fred să păstreze două farfurii. 

Tonul lui dădea de înţeles că totul era în regulă, iar Karri se mai 


înveseli. Dar, în timp ce pleca, mai aruncă o privire spre sora lui. 

— Şi când te gândești că omv’, când creste, tre’ să se-nsoare cu o 
femeie! bombăni el. 

În împrejurări normale, acest comentariu ar fi stârnit râsul. 
Acum, însă, nu făcu decât să lase în urma lui o tăcere posomorâtă. 

Cum Blaze nu părea dispus s-o risipească, Mim vorbi cea dintâi. 
Spuse fără ocolişuri: 

— Am vorbit serios. 

— Nu pot să te cred. 

Și deodată, ca şi cum s-ar fi rupt un zăgaz, Blaze începu să 
vorbească repede, lăsând să se reverse un torent de cuvinte. 

— Păreai fericită. Știu că și puietul era fericit. Ce te-a apucat? Azi 
dimineață, te-am văzut în pădure, şi erai nervoasă. Aseară mi-ai spus 
că-ți găsiseşi liniştea sufletească, ai fost de acord cu mine că asta le 
rezolva pe toate. Nu te plătesc îndeajuns? Nu locuiești în condiţii 
confortabile? Izolarea te supără? Te oboseşte munca la poștă? Te-ai 
plictisit să ai de-a face numai cu două femei? Eşti sătulă să ai vreo 
treizeci de bărbați în jur? Sau... 

Pe chip i se ivi o bănuială neașteptată. 

— „te-ai săturat doar de un bărbat? 

— Nu fi absurd! replică tăios Mim. 

— Ei bine, aşa se pare. Deşi, poate, vrei să-l schimbi pe acel 
bărbat. Asta e, Mim? Ai fost mulțumită aici, cu mine, până l-ai văzut pe 
el? 

— Blaze, nu... 

— Aş putea spune că nu te condamn. E mai mare, mai înalt, mai 
bogat, mai puternic, mai important decât mine. As putea spune toate 
astea, dar... fir-ar al dracului să fie, nu le spun! 

— Blaze... 

— Care-i cauza? A spus el ceva? 

Ajunseseră pe un teren periculos, aşa că Mim răspunse cu 
prudență: 

— Sigur că a spus ceva. Mi-a spus că, la fel ca Ollie, am semnat, 
un contract. 

— Ollie nu-și face griji. 

— Asta, pentru că domnul Barlow nu-și face griji în legătură cu 


el. 

— Vrei să spui că-și face... în legătură cu tine. Asta e? Face caz 
de contractul ăla? 

— Păi... 

— Atunci poți s-o laşi baltă, Mim, are tot atâta valoare ca hârtia 
pe care e scris, nu-i un document legal. Deci, s-a rezolvat. Vino, hai 
acum să mergem la masă. 

Mim îl prinse de mânecă. 

— Nu, Blaze, am să... o să plecăm totuși. 

Blaze se răsuci spre ea, cercetându-i fața. 

— Cred că vorbeşti într-adevăr serios. 

— Aşa e. 

— De ce? 

— Nu-ţi pot răspunde decât amintindu-ţi de un lucru pe care 

l-ai spus în Sunlander. Mi-ai promis că, dacă vreau, pot să nu-ţi 
dau nicio explicaţie. 

— Asta a fost în tren, a trecut. 

— N-a trecut, îl contrazise ea cu tristeţe. Și acum am tot atâta 
nevoie de acceptarea ta. 

— Îmi ceri prea mult, Mim. Nu-mi ceri numai să accept faptul că 
tu şi puietul plecați, ci şi să nu suflu o vorbă. 

O privi drept în ochi. 

— Ce-am făcut ca să merit asta? 

— Nimic, Blaze. Ai făcut tot ce-ai fi putut face, ai fost bun și atent 
şi atât de generos încât mi-a venit să plâng. Dar trebuie să plecăm. 

Nu putem să ne oprim aici? 

— Barlow's exercită presiuni asupra ta? 

— A, nu... 

Blaze își scosese pipa, deşi îl instruise pe Karri să-i spună lui 
Fred să-i aştepte cu masa. Și-o umplu. 

— Nu-mi place repeziciunea cu care mi-ai răspuns la întrebarea 
asta, Mim. Mai degrabă cred că Barlow’s îţi forțează mâna. Și cred că 
motivul pentru care pleci are legătură cu... 

Făcu o pauză, aprinzându-și pipa, cu o privire piezişă spre Mim. 

— „fotografia. 


— Care fotografie? 

— Cea publicată în ziarul din Sydney - ieri a ajuns aici. În Sud a 
apărut acum trei zile. 

— În ziar...? repetă ea prosteşte. 

— Nu-ţi face griji fără rost, o încuraja Blaze. La noi n-a ajuns 
decât un exemplar, şi l-am reținut eu. 

— Fotografia din ziar... spuse din nou Mim. 

— Te surprinde, nu-i aşa? Când n-am comentat, ai crezut că n-o 
văzusem, că acel număr din „Herald” nu ajunsese aici. Ei bine, a ajuns, 
l-am văzut, te-am recunoscut, dar nu ţi-am pus nicio întrebare. 

Trase un fum din pipă. 

— Acum, îţi pun. 

— lar eu nu-ți pot da niciun răspuns, insistă cu fermitate Mim. 

— Numai lui Barlow's i-l poți da? 

— Blaze... 

Mim şovăi. 

— De cine fugi? Dacă el poate să ştie, eu de ce să nu pot? 

— Nu de asta e vorba... 

Blaze scoase pipa din gură, şi-o lovi violent de călcâi, apoi o 
puse la loc în buzunarul blugilor. 

— Nu, pe toți sfinții, văd şi eu că nu de asta e vorba. De el însuși 
e vorba, nu? De poziția lui, de felul cum arată, de averea, de puterea lui. 
Te-ai repezit la mine când am sugerat că de-asta ceruseși slujba, dar 
acum nu mai poţi să negi. 

— Ba pot. 

— Atunci, neagă că, deşi n-ai candidat din motivul ăsta la 
început, între timp te-ai răzgândit. 

— Neg. 

— Minţi, replică el scurt. 

— Blaze, te rog, încearcă să înţelegi. 

Mim vorbea pe un ton atât de rugător, încât Blaze tăcu un timp, 
contemplând-o. Apoi... 

— Încerc, Mim, dar nu pot. Îmi pare rău, fetițo. N-am nimic cu ce 
să te ţin aici, nici măcar o semnătură falsă pe contractul de angajare cu 
o agenţie de plasare, așa că mă retrag demn. Bate palma, colega. 

Şi-i întinse mâna lui mare, cu degete spatulate. Mim ar fi dorit să 


n-o facă, ar fi preferat furia şi reproşurile, înecată de lacrimi, constata 
că acestea ar fi fost mai uşor de suportat. 

— Îmi pare rău, Blaze. 

— Şi mie. 

— Crede-mă, există un motiv. 

— Nu pot decât să sper. 

— Nu... nu... 

— Ascultă, îi propuse el morocănos, cred că ar fi mai bine să te 
ştergi cu mâneca la ochi. 

Chiar în acel moment apăru Karri. Ca orice copil, uitase de norul 
care-i întunecase un moment existența. 

— Fred întreabă când vin câinii în suferinţă, anunţă el. 

— Chiar acum, puiete, spune-i să pună mâncarea în farfurii. 

Dar farfuriile fură umplute degeaba. Blaze abia se atinse de a lui, 
iar Mim își împinse farfuria deoparte. 

x k * 

Dimineața, primul lucru pe care-l văzu Karri fu geanta făcută. 

— Mim! exclamă el. 

— i-am spus încă de ieri, Karri. 

— Am... am crezut că te dureau dinții. 

— Ascultă-mă, iubitule, şi ascultă-mă bine. Ştiu ce simţi. Și eu 
simt la fel. Dar trebuie să mergem. Știi şi tu de ce. 

— Lydia? 

— Da. 

— Blaze ar înțelege, sunt sigur că ar înțelege, Mim. 

— Da, ar înţelege, dar lucrurile nu s-ar opri aici. Blaze e un om 
foarte cinstit, şi ar considera că trebuie să raporteze situaţia la poliție. 

— Şi Barlow's n-ar face-o? înseamnă că el nu e cinstit? 

— Of, Karri, nu-mi crea dificultăți şi mai mari! 

Lacrimile îi curgeau acum din belşug, prea abundent ca să se 
mai şteargă pe furiș cu mâneca la ochi. 

— Blaze îmi place cel mai mult din lume, îmi place aici. Și-n plus, 
mai e și curcanul! insistă Karri. 

— Știu, ştiu, dar aşa trebuie. Karri, îl un puiet bun pentru 

Mim. 

Fu surprinsă de propriile ei cuvinte, surprinsă de influenţa lui 


Blaze Barlow asupra ei - și de aerai bărbătesc cu care băieţelul își 
reveni, la auzul acestui apelativ. 

— Blaze îmi zice mereu aşa, spuse el cu glas înecat. 

Apoi îşi şterse lacrimile. 

x k * 

Totuşi, când plecară, Mim şi-ar fi dorit ca fratele ei să plângă. La 
fel ca în fața lui Blaze, când îi întinsese mâna în ajun, spunându-i: 
„Bate palma, colega”, în loc să se înfurie, chipul crispat și ferm al 
băiatului i se părea mult mai greu de suportat. 

Barlow's veni să-i ia cu Land Roverul, îl urcă pe Karri în spate, 
cu bagajele, pe Mim o instala lângă el, în față, apoi, accelerând cum îi 
era obiceiul, demară. 

Ajunseră în vale şi reîncepură să urce, prin junglă, apoi prin 
plantație. Casa ornamentată apăru la vedere, apoi şirurile de cabane, 
sala mare, joagărele şi micul atelier de smalţ - toate emanând un aer 
de măreție. 

Bruce se dădu jos şi o ajută și pe Mim să coboare. 

— Vei locui în casa mea, fireşte. Nu e cazul să faci mutra asta. 

Caroline şi doamna Roseby, menajera mea, locuiesc tot aici. De 
fapt... 

Râse alene. 

— „am putea caza aproape tot orașul Gidgie, iar Big Timbers, 
cu siguranţă. 

O împinse pe Mim înaintea lui. Observând că era preocupată de 
Karri, întoarse capul și strigă autoritar: 

— Vino după noi, mititelule. 

„Mititelule”. Nu era nimic rău în asta, numai că suna atât de 
diferit de „puiete” și „fiule”. Acolo totul era diferit. Cu siguranţă, 
camera - frumoasă şi având alături încă una pentru Karri, nu doar o 
perdea despărțitoare - era diferită. 

Diferite fură şi salutările doamnei Roseby și ale Carolinei, față 
de cele ale doamnelor Ashe și Quist de la Big Timbers. Doamna Roseby 
era destul de cordială, într-un stil rigid, dar Caroline nu făcu decât s-o 
privească pe Mim pieziş, spunându-i, imediat ce Bruce nu mai putu să 
le audă: 

— Fi, ai reuşit, este? Felicitări pentru runda întâi. 


Făcu o pauză, apoi se duse la ușa camerei unde o condusese pe 
Mim. 

— Dar eu în locul tău, domnişoară... sau doamnă?... Thomas - 
Thomas? - n-aș lăsa să mi se urce chestia asta la cap. 

Capitolul 11 

Lui Mim nu i-ar fi venit să creadă că scurtul răstimp pe care-l 
petrecuse la Big Timbers fusese de ajuns ca să i se facă dor de viața 
de-acolo. Dar îi ducea dorul şi se întreba cu neplăcere prin ce trecea 
Karri. 

Totuşi, băiatul nu i-o reproșa niciodată şi se înțelegea destul de 
bine cu ceilalți copii, dar Mim îl vedea adeseori întorcând spontan 
capul când auzea zgomotul ascuţit al joagărului de la Barlow's - tipic 
pentru toate joagărele, tipic și pentru joagărul lui Blaze. Vedea cum 
ochii lui cenușii se îndreptau instinctiv spre Big Timbers și ştia că, deşi 
se afla la Barlow's, inima lui era în altă parte. 

lar acest lucru o tulbura. Făcuse ceea ce considera ea că era cel 
mai bine pentru Karri. Dar expresia lui crispată din unele momente o 
înștiinţa că o altă soluţie ar fi fost cea mai bună. 

Probabil Bruce discutase cu Caroline, căci tânăra consimţi să-i 
arate lui Mim locurile. 

— Ce voi avea de făcut? întrebă Mim. 

— Poţi împărți atribuţiile mele, şi anume să supervizezi lecţiile 
prin corespondenţă ale copiilor, să ajuţi la birou şi să lucrezi vreo oră 
la magazin. 

Mim păru nemulțumită. 

— Îţi încalc teritoriul? 

— Da, dar sunt destule de făcut pentru amândouă, întotdeauna 
am avut prea multe pe cap. 

— Şi atunci...? 

Mim se întreba de ce o primise Caroline cu atâta ostilitate. 
Cealaltă îi intui nedumerirea. 

— Nu te-am vrut aici, asta-i tot! izbucni ea. 

— Pe mine... sau pe oricare alta? întrebă Mim pe negândite. 

Caroline nu se lăsă descurajată. 

— Pe oricine, răspunse ea sec și se îndepărtă. 

În continuare, Mim vizită singură tabăra. Barlow's nu putea fi 


descrisă decât într-un singur fel - așa cum o descrisese întotdeauna 
Blaze. 

Barlow's era mare. Avea de trei ori mai mulți angajaţi, case, 
ateliere, probabil și de trei ori mai mulți copaci. Mai avea și o sală de 
asistență socială şi un magazin. 

— Dar, observă triumfător Karri, n-are oficiu postai - nu-i aşa. 

Mim? 

— Într-adevăr, confirmă ea, repetând explicaţia lui Blaze. 

Autoritățile au hotărât să-l instaleze pe proprietatea lui Blaze. 

Bruce Barlow ieşi chiar atunci dintr-un birou alăturat, la care 
băiatul îşi luă prompt tălpășița. De lângă Blaze, ar fi trebuit să-l smulgă 
cu forța. 

— Mititelul nu mă place, observă nepăsător șeful țapinarilor. 
Nu. 

Mim, nu-mi da explicaţii, zău că n-are nicio importanţă. 

Dar avea, Mim trebuia să încerce o discuţie rațională cu Karri. 
Uriaşul își potrivi pasul lângă al ei. 

— Nu vreau să-ți formezi o idee greşită despre răpirea asta. 

Mimosa. 

— Asta a fost? 

— Mă rog, ţi-am forțat mâna, nu? îmi pare rău. 

— Domnule Barlow... 

— Bruce. Sau Blaise, dacă preferi. Rudele îmi spun Blaise. 

— Bruce, spuse ea ferm - exista numai un singur Blaze, Blaze 
care însemna „flacără”. Bruce, de ce m-ai adus aici? 

— Ca să lucrezi. Vorbesc serios. Când te-am văzut, mi-am spus: 

„Biata fată e derutată, nu știe încotro s-o ia”. Ei bine, am să-ţi 
spun. 

Mim. Chiar am nevoie de cineva - şi pentru muncă... 

Mim se întoarse întrebătoare spre el, iar Bruce ridică din umeri, 
continuând: 

— „şi pentru Caroline. 

— Nu înţeleg. 

— Ei, haide, doar nu eşti chiar atât de naivă. Fetei ăsteia i s-a 
pus pata pe mine. I s-a pus din ziua când a venit aici, acum 


douăsprezece luni. Am cerut de la Castle să-mi trimită pe cineva care 
să supravegheze lecţiile copiilor, să vadă de magazin, să facă treburile 
de birou în general. Şi mi-au trimis-o pe domnișoara 

Caroline Pettit. Observi cum accentuez cuvântul „Pettit”? Fiindcă 
aşa am de gând s-o las. 

Mim găsea discuţia dezgustătoare şi i-o și spuse. 

— Nu la fel de dezgustătoare ca presiunile ei de a-mi pune 
pirostriile, replică Bruce. 

— Dacă așa consideri, de ce... 

— De ce o mai ţin? 

Câteva clipe, Bruce merse în tăcere. 

— Îmi place, recunoscu el după un timp. 

— Eşti un om ciudat, remarcă Mim. 

— Ciudat pentru că nu-mi convine să fiu forțat, în loc să forțez 
eu? replică Bruce râzând. 

Împotriva propriei voințe, Mim zâmbi şi ea. 

— Vorbeşte-mi despre munca mea, Bruce - vreau să spun, dacă 
ai vorbit serios într-adevăr, când mi-ai spus că ai nevoie de cineva. 

— Am vorbit serios. Carol are prea multe pe cap, oricât ezită ea 
să-şi împartă sarcinile cu altcineva. Când am anunţat la Castle, aveam 
cu adevărat nevoie de un ajutor. Şi... 

Îşi deschise tabachera şi-i oferi o ţigară lui Mim. 

— „sunt foarte nemulțumit că, în absența mea, Carol a respins o 
solicitantă. 

— Eşti cam nedrept, o apără Mim pe Caroline. Nu luasem 
biletele, deci nu putea fi sigură că eram cu adevărat solicitanta 
respectivă. 

— Nu era nevoie decât să ştie că aveai sub treizeci de ani și erai 
rezonabil de drăguță. 

— Primul criteriu se aplică, al doilea nu, declară Mim fără falsă 
modestie. 

— De acord, zâmbi alene Bruce. Eşti foarte drăguță. 

— Serios? îl privi ea cu uimire sinceră; în felul lui, şi Blaze 
spusese acelaşi lucru. Dar era simplă, avea părul ca o blană de şoarece. 

Ca ghinda, îi reaminti un glas, în mintea ei. - Eşti un spiriduș, 
continuă Bruce. Te potriveşti cu pădurea. Și... 


Închise capacul tabacherei şi-şi aprinse ţigara. 

— „te potrivești şi cu mine. Când am aflat că inamicul îmi luase 
noua angajată, m-am înfuriat - pe bună dreptate. 

— Se pare că te înfurii cam des, „pe bună dreptate”, din cauza lui 

Blaze. 

— Adevărat. El ce are de spus despre asta? 

— Recunoaște că până acum a greșit. 

— Nici nu mă mir. E cinstit până-n adâncul sufletului, recunoscu 

Bruce cu nepăsare. 

Ceva o îngrijora pe Mim, care în cele din urmă îi spuse. 

— Domnule B... vreau să zic, Bruce, am făcut ceea ce trebuia să 
fac, ceea ce m-ai obligat să fac, am venit aici, dar dacă a mai văzut şi 
altcineva? 

Bruce o privi cu uimire. 

— Ce să vadă, micuţo? 

— Articolul din ziar. Mi-ai promis că totul va fi în regulă, dar cu 
oamenii tăi cum rămâne? 

După încă un moment de nedumerire, Bruce îşi aruncă pe spate 
capul, izbucnind în râs. 

— A, fotografia... Nu te-ar recunoaște niciodată, Mim. Și ştii 
ceva? Nici eu nu te-am recunoscut. 

— Dar... dar ai sunat la Big Timbers, mi-ai spus că mă 
recunoscuseși... 

— Am făcut o încercare la nimereală. Semeni cu fotografia aia 
proastă, cum semăn eu cu Blaze Barlow. 

Făcu o pauză, întinzându-se cât era de lung, în stilul lui 
caracteristic. 

— Şi nu prea semăn, nu-i așa? 

— Într-adevăr. 

O privi pieziş, apoi îi prinse mâna strâns. 

— O să ne înțelegem bine, micuță Mim. 

Mim vru să-și tragă mâna, nu fiindcă strânsoarea ar fi fost 
neplăcută - era mult prea plăcută - ci pentru că o văzuse printr-o 
fereastră a sălii pe Caroline Pettit. Nici chiar când privirile li se 
întâlniră, Caroline nu plecă de la fereastră. Totuși, Mim încă nu-și 
retrase mâna, căci mai avea ceva de întrebat. 


— Bruce... 

Ezită un moment. 

— Ai vrut să spui că aici suntem în siguranţă, și că nu e nevoie 
să afli toată povestea? 

— Aici veţi fi în siguranţă, iar povestea m-ar plictisi. Nu pot să 
sufăr poveştile. 

Se opri, îi puse o mână sub bărbie și-i ridică fața. Ochii lui de 
cărbune îi zâmbeau și, după un timp, Mim zâmbi și ea. Era un om 
fascinant, nicio femeie n-ar fi putut să nege acest lucru. 

Apoi plecă, iar Mim îşi reluă plimbarea prin tabără. Într-un 
târziu, involuntar, ajunse la clădirea unde învățau copiii țapinarilor. 

Caroline nu făcu nicio referire la scena pe care o observase, 
poate pentru că la mese stăteau așezați şaptesprezece copii cu vârste 
foarte diferite. 

— Nu cred c-ai să găseşti în tabăra asta doi copii de aceeaşi 
vârstă, bombăni ea, ceea ce înseamnă că toţi sunt la lecţii diferite. 

— Dar nu le predai tu personal, nu-i așa? 

— Un părinte, sau un supraveghetor, are grijă să-și respecte 
programul de învățătură și, desigur, pe cei mici trebuie să-i maiâm 
boldeşti, altfel n-au să înveţe niciodată. 

Mim se plimbă printre mese, compătimind-o pe Caroline. 
Programa era diversificată, desigur - de la botanica australiană până la 
istoria Europei. Simţea că, în pofida animozităţilor dintre ele, Caroline 
era o persoană inteligentă. Putea fi și agreabilă, oare? 

— În ce clasă era fratele tău? o întrebă aceasta. 

— Karri are opt ani. 

— Ar trebui să se găsească destule manuale pentru nivelul lui. 

Bruce mi-a spus să nu-l înscriu. 

O privi pe Mim drept în ochi. 

— Asta înseamnă că n-o să staţi mult? 

— Nu prea mult, o asigură Mim, gândindu-se la sfatul lui Nick. 

Părăsi şcoala și se duse la magazin. Una dintre nevestele 
țapinarillor se afla dincolo de tejghea. 

— E uşor, o informă ea pe Mim. Toţi cunosc preţurile și ştiu 
unde să găsească ceea ce vor. 

Tot felul de lucruri stăteau îngrămădite laolaltă - şuncă, 


umbrele, nelipsitele veste negre și cămășile cadrilate ale țapinarilor, 
reviste, mașinuţe cu arc, păpuși, gem de prune... 

În cele din urmă, Mim se duse la birou, văzu că era deja în seama 
unui funcționar tânăr şi competent și avu bucuria de a afla că sarcinile 
ei erau elementare. 

— Doar deschizi corespondenţa și cam atât, o asigură Peter 

Hirst. 

— Centrală telefonică nu există? 

— De asta mă ocup eu. 

Mim se bucura. N-ar fi suportat să mai audă acel vesel „Bună, 
iubito!” cu care se obişnuise la Big Timbers. 

Da, nu s-ar fi așteptat ca un răstimp aşa de scurt să fie suficient 
pentru a se familiariza cu atâtea lucruri. 

După câteva zile, Mim şi Karri păreau să se fi acomodat. Totuși, 
o neliniştea un lucru. Nu teama de Lydia - care, cu fiecare zi, părea să fi 
rămas tot mai departe în trecut - ci ceva ce auzise de la Bruce. Vorbea 
cu șeful lui de echipă și, după expresia lui încruntată, își dăduse seama 
că era furios, îl auzise rostind cuvintele: 

— Blaze Barlow... nesimţirea dracului...! 

Mim nu s-ar fi aşteptat să conteze atât de mult. După plecarea 
lui Bruce, se duse la Carter și-l întrebă ce mai făcuse Blaze de astă dată. 

— A luat apă de la Barlow's. 

— Vrei să spui că a venit până aici şi a luat nişte apă? 

— A luat-o de la izvorul din vale. Întâmplător, valea e a lui Bruce 

Barlow. 

— A... aceeaşi poveste ca aia cu defrişatul copacilor... Numai că 
acum, a luat apă. 

— Exact. 

— Dar pe-aici e apă destulă. 

Aşa era. Peste tot se vedeau cascade, izvoare și nenumărate 
pâraie. 

Carter ridică din umeri. 

— Un motiv în plus ca săia delael. 

— Poate că nu știa. 

— Ei bine, data viitoare când o să mai vină, o să ştie. 

— Vrei să spui că domnul Barlow o să-i spună? 


— Nu, vreau să spun că șeful o să-i mai dea o șansă să afle 
singur. 

După aia, o să primească hârtiile. 

— Dar pe un teren ca ăsta e dificil să-ți cunoşti frontierele. 

Carter zâmbi indiferent. Era așa cum spusese Bruce despre 
lemnul australian - un om dur. 

Am să-i spun eu, se hotărî ea. 

Îşi făcuse deja ora la magazin, deschisese corespondenţa şi 
supraveghease elevii. Avea după-amiaza liberă și era hotărâtă să-l 
pună pe Blaze în temă. 

Pe drum, în aceeași poiană unde văzuseră şarpele, Mim dădu 
peste un tăietor de lemne pe care-l văzuse învârtindu-se pe la Big 
Timbers. Zăcea la soare, la fel ca șarpele. 

Mim își spuse că, dacă ar fi fost un individ dubios, Blaze nu l-ar fi 
găzduit în noaptea aceea, aşa că-şi continuă drumul cu mișcări fireşti şi 
îl salută pe un ton natural, în ciuda bărbii stufoase și a singurului dinte 
care-i lucea feroce în gură, omul era inofensiv. 

— Doar n-ai de gând să-ţi petreci noaptea aici? îl întrebă ea. 

Vagabondul dădu din cap. 

— Dar, cu siguranţă... 

— La Barlow's nu vor să mă primească. 

— Dar la Big Timbers? Acolo ai fost primit. 

— Da, şi şeful m-ar mai primi şi acum, numai că pe la ei am 
trecut, conchise vagabondul, ca şi cum asta ar fi explicat totul. 

— Nu vrei să te întorci la el? La Blaze Barlow? Vino cu mine. 

Înţelegi, nu cred că e bine să aprinzi focul aici. 

Omul își pregătise uscăturile și avea rucsacul desfăcut. 

— Pădurea e udă, duduie, nu-i niciun pericol. 

— Totuși, ți-ar fi mult mai comod în tabăra tăietorilor de lemne. 

— Ştiu, dar pe-acolo am mai fost, şi acum am plecat la drum. 

Logica lui de nomad nu putea fi contrazisă. Mim îl salută cu o 
mişcare a capului și-și continuă drumul. 

Tocmai se pregătea să iasă în spatele joagărului, când văzu Land 
Roverul lui Bruce Barlow parcat lângă birou. Bruce era la volan, iar 
Blaze Barlow stătea lângă portieră, ascultându.-l. 

Glasurile li se auzeau foarte limpede prin aerul rarefiat al 


muntelui. 

— Aşadar, de data asta binevoiești să-mi spui cu ce am greșit. 

Barlow, spunea surprins Blaze. Mare minune. 

— A fost un fleac, răspunse tărăgănat Bruce. Izvoarele pot fi 
confundate uşor. Dar vezi să nu le mai confunzi. 

— Totuşi, nu e stilul tău, insistă Blaze. Nu cumva te moleșeșşti, ca 
lemnul tău de esență moale... sau altceva te-a făcut să-ți schimbi 
sistemul? 

— Altcineva, mai bine zis. O femelă a speciei. 

Bruce râse încet, semnificativ - dar Blaze nu-i ţinu isonul. 

Mim știa că nu trebuia să se miște, pentru ca Blaze și Bruce să 
nu observe că îi auzise. Nu-i mai rămânea decât să pornească pe jos 
înapoi. 

Sub coroanele copacilor începuse să se întunece, iar vagabondul 
își aprinsese focul. 

— Faceţi bine și vă grăbiţi, duduie. Aicea se-ntunecă repede. 

Când ajunse la răscruce, se însera, și mai avea de trecut prin 
jungla dinaintea plantaţiei lui Bruce Barlow. Ce prostie făcuse, că nu 
intrase în tabăra Big Timbers, ca să ceară cuiva s-o ia cu mașina! în 
sfârşit, pătrunse pe plantație. Tremurând de frică, parcurse ultimii 
patru sute de metri în fugă. Intră în casă, iar Bruce Barlow apăru în hol. 

— Unde Dumnezeu ai fost, Mim? M-am speriat îngrozitor. Nu 
trebuie să întârzii atât de mult pe-afară, prostuță mică! 

O cuprinse cu braţele lui mari, iar când o sărută, Mim nu 
protestă. Era acasă, era în siguranță, iar calvarul catedralei 
întunecoase a pădurii se sfârşise. În plus, omul acesta îi mai dăduse lui 
Blaze o şansă. 

În timp de stătea în braţele lui, nesigură dar şi fără să 
protesteze, Caroline Pettit îi privea de la celălalt capăt al coridorului. 

Capitolul 12 

Sâmbătă seara, înainte de începerea dansului, când o văzu pe 
Mim în fusta pe care şi-o croise cu ajutorul unei neveste de ţapinar, 
Bruce avu o reacție cu totul diferită de cea la care se așteptase ea. 

— Buline și raze de lună! exclamă el admirativ. Eşti ca o păpușă 
scoasă din cutie. 

Îi atinse panglica galbenă cu care-şi legase părul. 


— O porţi pentru un aviator de departe, sau pentru un tăietor 
de lemne de pe platou? încă te mai gândeşti la micuțul ăla? 

— Nu. 

— Cred că protestezi prea mult. Oricum, în seara asta n-are rost 
să oftezi după el, nu le are pe-aslea cu dansul, așa că-mi poţi acorda 
mie toate dansurile. 

— S-ar putea să-mi ceară câteva și oamenii de la Big Timbers, îi 
aminti Mim. 

— N-au decât să ți le ceară, râse Bruce și o luă la un vals. 

Fără veste, o mână îl atinse pe umăr, iar un glas bărbătesc 
întrebă: 

— Îmi permiţi? 

Intrusul nu aşteptă răspunsul, ci pur şi simplu o luă pe Mim în 
braţe, învârtind-o în cealaltă direcţie. 

— Biaze! exclamă ea. 

— Eşti surprinsă? 

— Da. Bruce a spus că nu le ai pe-aslea cu dansul... 

— Şi tu ce spui? încă nu te-am călcat pe bătături. 

— Ştii ce vreau să spun, la ce s-a referit... Că nu obișnuieşti să 
dansezi. 

— Nu obișnuiesc, dar toate au un început. Asta e. 

Şi o răsuci mai departe. 

O mână îi opri. Mim aşteptă răzbunătorul „îmi permiţi?” al lui 
Bruce, dar acesta îl privea numai pe Blaze, cu ochi duri. 

— Ai făcut o greșeală, Barlow. Aici nu merge cu „mă scuzaţi”, 
ăsta-i un dans între parteneri, nu între parteneri și intruși. 

Expresia lui Blaze era înnebunitor de inocentă. 

— A, eu am crezut că era, și că ai cerut permisiunea să dansezi 
cu domnișoara. 

— Atunci te înşeli, suficient ca să dau din nou tonul - doar dacă 
nu cumva, fireşte, preferi s-o rezolvăm afară? 

— Ştii bine că nu mi-ar conveni. 

— Bine, atunci termină-ți dansul cu Mim, și pe urmă termină-ţi 
seara asta cu altcineva. Ai înțeles? 

— Înţeles. 

Docil, Blaze continuă să danseze. 


Orchestra consta dintr-un pian şi o baterie. Cei doi 
instrumentişti veniseră de la Gidgie - pentru bani, căci nicio formaţie 
cu mintea la cap n-ar fi făcut atâta drum doar de-amorul artei. Cel 
puţin, aşa presupusese Blaze. Continuând s-o ţină pe Mim în braţe, 
dansă spre pian, apoi îşi vâri o mână în buzunar și o scoase ţinând 
strâns un obiect. 

Mim nu distinse schimbul de replici dintre el și pianist, căci 
bateria bubuia asurzitor, dar obiectul din mâna lui Blaze trecu într-a 
pianistului, iar după aceea... 

Ei bine, după aceea, dansul continuă fără întrerupere. Unii 
dintre dansatori renunțară, alții începură să ceară milă. Bruce Barlow. 

stând rezemat de perete, arăta mai dur decât lemnul lui de 
esență tare, iar Caroline Pettit arăta, rând pe rând, învinsă, nostalgică 
şi nedumerită. 

— Cred, Blaze... murmură Mini fără convingere... 

— A spus să terminăm dansul, dar dansul nu s-a terminat încă, 
nu-i așa? răspunse tăietorul de lemne, cu un zâmbet viclean. 

Dar, în cele din urmă, dansul se sfârși. Durase atât de mult, încât 
orchestra din Gidgie începu să-și strângă instrumentele. Reprezentațţia 
se terminase. 

— Ce-am mai râs, Barlow, mârâi Bruce, în timp ce Blaze şi Mim 
părăseau ringul. 

— Mă bucur, Barlow, replică Blaze. 

Nu-și luă rămas bun de la Mim. Camionul de la Big Timbers 
tocmai pleca, iar Blaze o luă la fugă şi sări în benă, în timp ce mașina 
ieşea pe poartă. 

— Nu putea să vină cu jeepul, observă Mim, privind pe urmele 
camionului. 

— A, nu, a venit cu băieţii, răspunse Karri, de lângă ea. 

— Atunci, unde a fost înainte de cină? 

— Cu mine! 

În glasul băiatului se simţea entuziasmul. 

— Am stat de vorbă ca între bărbaţi. 

— Artrebui să fii în pat. 

Dintr-odată, Mim își dădu seama cât de târziu se făcuse. 

— Karri, du-te imediat la culcare. 


Băiatul râse - primul lui râs cu adevărat fericit, în câteva 
săptămâni de zile - şi o luă la fugă. 

Mim se întoarse în sală, pentru a le ajuta pe femei să strângă. Se 
bucură să vadă că Bruce plecase și el. Caroline, însă, era acolo, 
aruncându-i lui Mim priviri pline de dușmănie, în sfârșit, la spălatul 
vaselor, își lansă atacul. 

— Între doi, remarcă ea, nu te umpli de noroi. 

— Nu înţeleg ce vrei să spui. 

— Ba eu nu te înţeleg pe tine. Cine eşti? O nimeni - şi totuși, ai 
reuşit să prinzi în mreje doi bărbați. 

— Nici n-am încercat. 

— Poate că asta e meseria ta. 

Dintr-odată, Mim se enervă. 

— Poate că e. lar pe de altă parte, Caroline, dacă nu te-ai forța 
atâta, poate că ai câștiga. 

— Ce vrei să spui? 

— Ceva ce-am învăţat de la mama. Tatăl meu avea o slăbiciune 
pentru femei, era atât de slab încât, la câteva luni după moartea 
mamei, s-a recăsătorit cu o femeie complet necunoscută. Dar, în ciuda 
slăbiciunii lui, mama l-a cucerit și l-a făcut să-i fie fidel ani de zile - ani 
de fericire. Și ştii cum? Abţinându-se să-l ţină din scurt. 

Chiar astea au fost cuvintele ei, mi le mai amintesc și acum. 

„Dragostea nu se ţine din scurt”, aşa a spus. „Nu poți să prinzi 
dragostea în lesă şi s-o ţii cu forța”. Ei, Carol, ce ai...? 

Caroline pălise, în locul geloziei și al dușmăniei, în ochii ei se 
citea durerea. 

Mim o cuprinse cu un braţ, dar Caroline se smulse şi o luă la 
fugă spre casă. Obosită, Mim spălă mai departe vasele. 

Termină după miezul nopții. Ușa Carolinei era încuiată, aşa cum 
se aşteptase, iar luminile erau stinse. Tulburată de amintirea acelei 
feţe palide şi a durerii din ochii ei, Mim se vâri în pat şi adormi. 

x kK x 

Începând din noaptea aceea, Caroline se schimbă. O evita pe 
Mim, care nu observă un timp că mai evita şi pe altcineva. Pe Bruce. 

Magazinul era centrul bârfelor de la Barlow’s, și acolo află Mim 


pentru prima oară ce se întâmpla, în timp ce punea în ordine borcanele 
cu gem, o auzi pe nevasta contabilului spunându-i unei neveste de 
țapinar: 

— Cucoana noastră cea hotărâtă nu mai pare atât de hotărâtă în 
ultima vreme. 

— S-o fi săturat. Tipul e greu de prins. 

Nişte cate, își spuse Mim. Trânti cu zgomot un borcan de gem, 
pentru a le aminti de prezenţa ei acolo. 

— Noroc că nu era de sticlă, observă doamna Hawthron, deși 
cred că ai fi putut să scapi basma curată dacă-l spărgeai, scumpo. 

Mim o privi întrebător, iar doamna Hawthown remarcă, deşi 
fără ostilitate: 

— Pisicuţa lui şefu'. 

Nevasta țapinarului adăugă: 

— Şi Caroline, e mai bine că acceptă situaţia, pentru că oricum 
săptămâna viitoare o s-o dea la o parte. 

Mim n-ar fi vrut să asculte bârfele, dar nu avea unde să se ducă. 

— Peter Hirst mi-a spus că liniile au fost supraîncărcate cu 
apeluri interurbane, că Bruce așteaptă nişte rude de la Sydney, 
săptămâna viitoare. 

—  Clinfielzii, dădu din cap doamna Hawthorn. Bani cât 
cuprinde, şi poziţie socială, tot aşa. 

— Deci, deduse nevasta ţapinaailui, Caroline a noastră o să 
trebuiască oricum să se dea mai la o parte. 

Îi zâmbi lui Mim. 

— Și tu, scumpo. Verși vreo lacrimă? 

— Niciuna. 

— Bravo, fetițo! Lasă-i să ghicească, asta-i deviza mea. 

— Ai făcut asta? interveni doamna Hawthorn. 

Conversaţia devenise generală, iar Mim se simțea mai ușurată. 

— Da, și uite unde-am ajuns, în vârf de munte, printre copaci, cu 
singurul magazin pe-o rază de cincizeci de mile vânzând doar veste 
negre şi gem de prune. 

— Într-adevăr, spuse Mim, temându-se ca femeile să nu observe 
cum pălise. Nici măcar un cupon de material, de când am cumpărat eu 
ultima bucată. 


— Şi arătai ca păpuşă în fusta aia, scumpo, dar mă tem că 
frumoasele din neamul Clinfield nu poartă fuste cu buline. 

După ce plecară, comentând despre lenevia bărbaţilor, Mim 
rămase cu privirea spre borcane. 

„Ce Dumnezeu am să fac?” se întrebă ea. 

Nu se îndoia că cei din familia Clinfield aveau s-o recunoască. 
Reuşise să trimită doar două rate din banii care-i apăsau conștiința și 
era sigură că fata care primise suma din greșeală le era bine întipărită 
în minte. 

— Dau un penny, spuse un glas. 

Mim reveni la realitate, pentru a vedea că în magazin intrase 
Bruce Barlow. 

— Singurul lucru pe care-l pot vinde pe un penny e o minge de 
plastic. 

— Gândurile tale mă interesau - sau dormeai în timpul 
programului? 

Bruce râse, dar cam nesigur. Acest lucru o uimi pe Mim. Până 
atunci, nu-l mai văzuse niciodată pe Bruce nesigur. 

— Mă bucur că ai venit aici, trebuie să te întreb ceva, spuse ea 
cu seriozitate. 

— De-asta am venit şi eu, ca să te întreb pe tine ceva. Ce o 
supără pe domnișoara Pettit? 

— Pe Caroline? E bolnavă? 

— Eu pe tine te întreb, Mimosa. Fuge de mine ca de ciumă. 

— N-o cunosc foarte bine, se eschivă Mim. Nu ţi-aș putea 
răspunde. 

Bruce luă un borcan de gem care ar fi trebuit să fie pus la locul 
lui, apoi îl lăsă din nou pe tejghea. 

— E rândul tău, ridică el din umeri. 

— Săptămâna viitoare îți vin niște vizitatori, Bruce. 

— Moara bârfelor și-a făcut datoria? 

— Da. 

— Ei bine, da, au să vină. 

Examina din nou gemul. 

— Asta o preocupă pe Carol? 

În glasul lui se simţea o notă de însufleţire involuntară. 


— Ştie că vor veni și o mulțime de persoane care nu mi-s rude, 
de sex feminin şi abia trecute de douăzeci de ani. O roade șarpele 
geloziei, nu crezi, Mim? 

— Întrucât n-o cunosc pe Caroline, nu pot crede nimic. Știu 
numai că pe mine mă preocupă. 

— Pe tine, Mim? 

— Mă preocupă foarte tare. Înţeleg... 

Şi, nefericită şi nu prea coerent, îi spuse toată povestrea. Bruce 
râse de câteva ori, mai ales când ajunse la cele douăzeci de lire din plic. 

— Mlădiţo, fii sigură că n-a fost nicio greșeală, pentru tine erau. 

— Douăzeci de lire sterline?!? 

— Pentru mătușa Phyllis e o nimica toată. Acum te-ai mai 
liniștit? 

— Nu. Mama mea vitregă coase pentru mătușa ta, şi nu mă 
îndoiesc că i-a spus totul - din punctul ei de vedere. 

Făcu o pauză. 

— În propriul ei stil inimitabil. 

Era clar că pe Bruce nu-l prea interesa. O prevenise încă 
dinainte, îi spusese: „povestea m-ar plictisi. Nu pot să sufăr poveştile”. 

— Bruce, nu mă asculţi! îl acuză ea. 

— Regret, spiridușule, mă întrebam doar de ce naiba fata aia... 

Ei, da-n fond, ce contează? Așadar - ce vrei de la mine? 

— Vreau să plec. 

— Cred că ai înnebunit. Mătușa mea Phyllis nu e așa, dar cred că 
dacă ţi-a intrat gărgăunele ăsta în cap... Ai vreo idee anume? 

— Aş putea... 

Mim roși, dar continua. 

— „să mă duc la casa ta de pe coastă, până pleacă vizitatorii? 

Bruce o privi amuzat. 

— Ce ştii despre casa mea de pe coastă? 

— Ştiu că o ai. Nu ţi-aș fi cerut asta, Bruce, dacă aș fi avut un alt 
loc unde să mă duc - bani de drum, vreau să zic. Dar încă n-am 
economisit atâția. 

— Da, nici nu mă mir, mai ales că o parte din ei i-ai trimis 
mătuşii 

Phyllis, caraghioasă mică. Dar casa mea de pe coastă... 


Privirea îi devenise speculativă. 

| 

— Crezi că n-aş putea să am grijă de ea? 

— Nu cred așa ceva, dar mă gândesc... 

— Da? 

— La ce-ar zice lumea, lucru care e clar că nu ţi-a trecut prin 
minte. Nu-ţi dai seama, spiridușule, că ar da naştere la comentarii? 

— Vrei să spui... prezența mea în casa ta? 

— Da. 

— Dar l-aş lua cu mine pe Karri, iar tu n-ai fi acolo, ci aici, cu 
oaspeţii tăi. 

— Foarte adevărat. Şi la fel de adevărat este că toţi cei de la 

Barlow s-ar vedea că sunt aici. Dar mai încolo? Cum rămâne cu 
Big 

Timbers? 

— Nu cred că ar avea vreo legătură cu Blaze, spuse Mim. 

Bruce bătu cu palma în tejghea, râzând. 

— Ba eu cred că ar avea - am să-i spun eu, anume ca să-l sâcâi, 
zâmbi el. S-ar putea chiar să se repeadă cu jeepul până aici, ca să-mi 
ceară explicaţii. 

— Pe ce temei? întrebă ea nedumerită. 

— Nu face pe naiva, Mimosa. L-aş lăsa să vorbească, iar apoi i-aş 
aminti că tu eşti acolo, iar eu aici. 

— Deci, putem merge! exclamă Mim. 

— Şi atunci, încheie Bruce, iar as putea să dau tonul. 

Uşurarea lui Mim se risipi la gândul că Blaze Barlow urma să se 
facă de râs din nou. 

— Bruce, trebuie neapărat? 

— Trebuie. 

Bruce îşi aprindea o ţigară, cu mişcări leneşe. 

— Te-așştepţi să mor de dragul lui? 

— Mă aştept să ajungeţi la o înțelegere. 

— N-aş putea face niciodată asta, nu suntem egali din niciun 
punct de vedere. Nici măcar la mânuirea fierăstrăului. 

Fumul se ridica în spirale albastre repezi; orice urmă de lene 
pierise. 


— Un pădurean de la oraș, aruncă dispreţuitor Bruce. l-aş putea 
da zece secunde avans, și tot aş termina eu primul. 

— Dar lucrurile astea nu contează. 

— Pentru mine contează. Ce Dumnezeu, fetițo, m-am născut în 
pădurile astea! 

— Însă şi alţii, care nu s-au născut aici, pot să ţină la ele. 

— Pun pariu că pot - când vin aici pe degeaba. 

— Blaze va trebui să-și achite concesiunea. 

— O taxă simbolică - mare lucru...! declară Bruce disprețuitor. 

— Dar, la început, tatăl tatălui tău... 

— Mai adaugă un tată, și poate vei reuşi să înţelegi puţin ceea ce 
simt. 

— Ăsta-i colonialism, Bruce, obiectă Mim. 

— Atunci, sunt un colonialist. Și, atâta vreme cât Blaze Barlow 
încalcă legile, va fi un nelegiuit. 

— Probabil că și strămoșul tău a venit tot cu o concesiune. 

— Strămoşul meu a venit pe un teren nerevendicat de nimeni. 

Un pământ pe care l-a ocupat singur, l-a muncit, a transpirat, a 
lup tat pentru el. 

— Şi Blaze a făcut toate aceste lucruri, lăsând la o parte 
concesiunea. 

Bruce o privi din nou amuzat. 

— Vrei în casa mea de pe plajă, spiriduşule? o provocă el. De ce 
nu încerci în schimb la micuțul ăsta, dacă tot îi iei apărarea cu atâta 
îndârjire? 

— Nu i-o iau. Nu vreau decât să fii drept. 

— Un Barlow's nu e niciodată drept, Mim, zâmbi el. Nu e o 
trăsătură a familiei, nu stă în obiceiurile unui rege. 

— Ai putea să te schimbi. 

— Mă simt foarte bine așa cum sunt. 

— Nu știu ce să zic... comentă Mim, tu o înţelepciune neaștep. 

tată. Când ai intrat, nu păreai prea sigur de tine. 

Chipul lui Bruce se schimbă puţin. Spuse iritat: 

TĂIETORUL DE LEMNE 

133 

— Eşti prea deșteaptă pentru binele tău propriu. Dar nu mi-ai 
răspuns. De ce nu te ascunzi la el? 

— Pentru că... ei bine, Blaze nu-i ca tine, Bruce, el ei... e cinstit. 


Vreau să zic, n-ar... 

— Vrei să zici că te-ar da de gol, asta e? 

— Ar face ceea ce spune legea. 

— lar eroul negativ n-ar face-o. Foarte bine, draga mea, rugi 
înforță reața ticălosului. Trebuie să iei și copilul cu tine? Fără el, 
povestea e mai picantă. 

— Sigur că trebuie să-l iau pe Karri. Îţi mulţumesc, Bruce. Și te 
rog să nu sufli o vorbă... 

— Draga mea, dacă-ţi închipui că rudele mele vin aici ca să 
discute despre problemele cusătoreselor... 

La auzul acestor cuvinte, Mim zâmbi, știind cum s-ar fi ofuscat 
Lydia la auzul unui asemenea calificativ. 

— „te înşeli. Va fi o săptămână de bridge şi recepții 
interminabile. 

— Caroline joacă bridge? 

— Caroline, replică Bruce clar și răspicat, poate să se ducă la 
dracu”. 

Se aplecă peste tejghea, sărutând creştetul lui Mim. 

— Tu îmi placi mult mai mult, nu eşti făcută din gheaţă. Ei, când 
ai nevoie de maşină? 

— O, Bruce, n-aş putea s-o iau! 

— De ce? Şofezi, nu? 

— Da, am condus puţin la Big Timbers... Mi-a arătat Blaze cum. 

— Puțin e de ajuns. Nu trebuie decât să cobori muntele, iar unul 
dintre oameni te va duce până acolo, în continuare, mai ai doar un 
drum drept spre est. 

— Dar s-ar putea să ai nevoie de maşină. 

— Mai am încă trei. 

O spusese în stilul lui obișnuit, sigur pe sine, iar Mim râse. 

— Te recunosc. 

Bruce îi aruncă o privire scurtă. 

— Eu sunt. De parcă mi-aş face griji pentru... 

— Da, Bruce? 

— Pentru orice fleac, încheie el. 

Numai că nu se gândise la un fleac, iar Mim d știa. 

Karri rostise câteva cuvinte de protest, apoi amuţise ca un pește. 


— Dar, Mim, obiectase el, dacă trebuie să ne mutăm, de ce nu 
putem merge la Blaze? 

— Vine familia Clinfield, şi o cunosc pe Lydia, aşa că trebuie să 
plecăm de-aici. La Blaze nu putem merge, fiindcă... ei bine, fiindcă 

Bruce mi-a promis că vom fi în siguranţă. 

— Şi la Blaze am fi în siguranţă. 

— lubitule, lasă totul în seama mea. 

— Mai bine as lăsa în seama lui Blaze. Dacă Blaze ne-ar trimite 
înapoi, aş ști că e mai bine aşa, fiindcă Blaze a făcut-o. 

— Karri, nu ştii ce vorbeşti. Săptămânile astea te-au făcut să uiţi 
de Lydia. 

— O ţin minte, şi n-aş vrea să mă întorc acolo, dar știu că Blaze 
ştie mai bine ce e de făcut. 

— Sunt sora ta, Karri, îi reaminti Mim. 

— Ştiu şi asta, Mim, dar Blaze știe cel mai bine. 

Era un fel de fixaţie, ca o obsesie a respectului față de un frate 
mai mare. Știind că n-avea ce-i face, Mim nu mai spuse nimic. 

x k x 

Casa fusese construită pentru vacanță. Avea patru verande mari, 
pe care se ieşea din camere, în două dintre aceste camere, Bruce le 
puse bagajele. 

— lar acum, spiriduşule, mai am o oră până să mă întorc la 
bridge, canasta şi alte distracţii. O voi petrece pe Lucia. 

TĂIETORUL DE LEMNE 

135 

— Lucia? repetă Mim. 

— lahtul meu frumos, elegant, capabil, perfect echipat, lung de 
şaisprezece picioare. Vii, matelot? 

— Da, să trăiţi! răspunse Mim fără entuziasm, dar simțind că 
măcar atâta putea să facă după ce o ajutase să scape. Tu ce preferi, 
Karri? 

— Nu, refuză băiatul, eu am să mă-nvârtesc pe-aici. 

Mim oftă. 

După ce se întoarseră din scurta ieşire în larg, Bruce se schimbă 
şi plecă. Mim avea senzaţia că nu era deloc impresionat de ea. 

În casă existau provizii destule, dar se hotărî să-i facă o plăcere 
lui Karri, cumpărând câteva dulciuri de la micul magazin din 
apropiere. 


— Ce fructe sunt astea? întrebă Karri. Lemnul-dulce e bun, 
desi-i cam vechi. Ăsta nu ştiu ce e, dar e și mai bun. Vrei și tu, Mim? 

Cu asta, îngropară securea războiului, iar următoarele două zile 
trecură în liniște. 

În cea de-a treia zi, văzură norul. Stătea pe unul dintre munții 
vineți din spatele casei, propriul lor munte cu plantațiile, având un aer 
vag ameninţător. 

— Oare se anunță ploaie, domnule Moore? îl întrebă Mim pe 
vânzătorul de la magazin. 

— Nu de ploaie mă tem eu, oftă omul, ci de foc. 

— De foc?! 

Glasul domnului Moore era posomorât când răspunse: 

— Foc este, domnişoară. Uitaţi, chiar și de-aici se văd flăcările. 

Mim privi spre norul negricios. Devenise mult mai mare şi mai 
dens. Sub ochii ei, o săgeată stacojie se repezi în sus. 

— Unde... unde să fie? întrebă ea. 

— În pădurile de pe platou. 

— La tabăra de țapinari Barlow's? 

Cumva, nu se putea îndura să rostească numele „Big Timbers”. 

— Nu, mai la vest. 

— Atunci, la Blaze Barlow? 

Cuvintele părură să iasă de la sine. 

— Nu pot fi sigur, dar n-aş vrea să fiu în niciuna din taberele 
alea acum, dacă s-ar schimba direcţia vântului. 

Când se întoarse acasă, Mim îl găsi pe Karri privind spre munte, 
de pe creasta falezei. 

— Mi-e frică, Mim. A luat foc, nu-i aşa? 

— Da, iubitule, dar nu e în niciuna din tabere. 

— Dar ar putea să ajungă. Blaze mi-a spus că focul se 
răspândeşte repede. 

— N-aş crede. Fumul se ridică dintr-un singur loc. Înseamnă că 
focul nu s-a întins. 

Dar, deși cuvintele ei îl mai liniștiră pe Karri, Mim nu se putea 
calma. Stătu trează toată noaptea, apoi îşi făcu un ceai și începu să „se 
plimbe prin camere, în camera lui Bruce, văzu hainele aruncate la 


întâmplare pe jos. Îşi aminti cum se grăbise să se schimbe şi să plece 
după plimbarea cu Lucia. Le duse pe verandă, unde era copaia de rufe, 
şi începu să le spele, ca să aibă o ocupaţie. 

Avea brațele cufundate până la coate în clăbuc, când auzi 
mașina, urmată imediat de niște pași grăbiţi. Nu avu timp să-și scoată 
brațele din apă, înainte ca un glas să spună: 

— Bună, Mim. 

Mim se răsuci în loc, împrăștiind spuma. Se gândise că Bruce ar 
fi putut să vină după ei, sau să trimită pe cineva, dar nu se așteptase 
să-l vadă pe Blaze. 

Acesta arăta obosit și îngrijorat, cu ochii duși în fundul capului, 
dar la vederea lui Mim se luminară. 

— Grozavă privelişte pentru un bărbat, spuse el, o femeie 
făcând treburi gospodărești, tocmai când natura ne-a făcut una din 
cele mai urâte figuri ale ei. 

— Focul, vrei să spui? 

— Da, Mim. De-asta am venit, ca un hoţ, dar când te văd așa... 

Privi spre hainele pe care le spăla. 

— Ale lui Barlow? 

— Da. Ştii... 

Blaze ridică o mână. Mim văzu că ochii îi redeveniseră tulburi. 

— Nu contează, oricum n-avem timp. 

— Ba contează. Crezi că... 

— De când te interesează pe tine ce cred eu? 

— Exagerezi, Blaze. Bruce m-a adus jos, şi... 

— E clar. Doar eşti aici, nu? Şi Karri? 

— Da, şi Karri e aici. 

Blaze îi aruncă o privire furioasă. 

— Când am auzit zvonul, nu mi-a venit să cred. Abia când s-a 
aprins pădurea şi am sunat la Barlow's, am aflat că era adevărat. 

— Venea familia Clinfield, înţelegi, și Bruce... 

Mim se întrerupse, nervoasă. 

— Bruce nu ţi-a spus? 

— N-a spus nimic de musafiri, deşi n-am vorbit prea mult. Am 
cerut cu tine, și mi-a spuse unde te pot găsi. 

Mim dădu din cap, închipuindu-și zâmbetul cu care Bruce îi 


dăduse lui Blaze vestea. 

— Nu e ceea ce crezi... 

Chiar și în propriile ei urechi, cuvintele sunau neconvingător. 

Deodată, îi veni un gând. De ce voise să vorbească Blaze cu ea? 
De ce-l sunase pe Bruce? 

În stilul lui caracteristic, Blaze îi ghici din nou gândurile. 

— Vreau să te întorci la Big Timbers. Șeful tău mi-a dat 
aprobarea. 

— Dar de ce? 

— Toţi oamenii sunt la posturi, nu ne putem lipsi de nimeni, nici 
chiar de Bătrânul Bob, pentru centrala telefonică. Și trebuie să ținem 
liniile deschise, Mim, într-o situație de urgenţă ca asta. E o problemă 
de viață și de moarte. 

Mim dădu scurt din cap. 

— Cât de grav e? 

— Foarte grav, dar o să fie şi mai rău. 

— Şi Bruce? 

— Nici situaţia lui nu-i prea roză. Roză! Ce banc! Roşie ca focul, 
mai bine zis. 

— Adun lucrurile imediat, și-am să-l trezesc și pe Karri, hotărî 
Mim. 

— De puiet mă ocup eu. Unde e? 

— În camera aia, îi arătă ea. 

Blaze dădu din cap, porni, apoi se opri iar. 

— Cred că-ți convin mai mult două camere, decât una singură, 
despărțită printr-o perdea. 

Mim nu răspunse, continuând să strângă lucrurile. 

Îl auzi pe Karri scoțând un strigăt de bucurie. Apoi îl auzi 
protestând și bănui că Blaze îi spunea că nu putea veni şi el la Big 
Timbers, ci numai sora lui. Dar, când ieşi din cameră, Karri părea să se 
fi împăcat cu situaţia - ca întotdeauna, când idolul lui dădea ordinele. 

— Mă opresc la tabăra ţapinarilor, Mim, până când la tăietorii 
de lemne o să fie în regulă. 

La fel ca localnicii, Karri făcea și el diferenţa între, ţapinari şi 
tăietorii de lemne. 


— Da, dragul eu. 

Mim aruncă o privire în jur. 

— Cred că le-am luat pe toate. 

— Laşi hainele așa? arătă Blaze cu capul spre vesta şi cămașa lui 

Bruce, rămase în copaie. 

Roșie în obraji, Mim le scoase și le stoarse, apoi le întinse pe 
sârma de pe verandă. Blaze îl urcă pe Karri în maşină, cu bagajele. 

— Eu stau în spate, spuse repede Mim. 

— Cum vrei. 

Urcară drumul abrupt al promontoriului, apoi cotiră pe lângă 
câmpiile de coastă. Ocoliră plantațiile de zahăr, după care, prin fumul 
tot mai dens, începură urcușul spre platou. 

Capitolul 13 

Când ajunseră la Big Timbers, Mim își dădu seama imediat de 
schimbare. Nicăieri nu se vedea niciun bărbat. Zări doar două șorțuri 
femeiești în rulota bucătarei lui Fred. 

— Doamna Ashe şi doamna Quist muncesc pe brânci, spuse 

Blaze. Bucătarii se luptă cu flăcările. 

— La ce distanţă e focul? 

— La douăzeci de mile. 

— Pare destul de departe. 

— Ar putea ajunge aici într-o jumătate de oră, sau nici atât, dacă 
se schimbă vântul. 

— E cineva în cuibul-de-vulturi? 

— Nu-l lăsăm nicio clipă gol. 

O însoți până la oficiul poştal și deschise ușa. 

— Nu vine şi nu pleacă nicio scrisoare. Deci, de grija asta ai 
scăpat. Vei avea de lucru numai la centrala telefonică. Isabel adună 
toate datele despre foc şi ni le transmite pe măsură ce le primeşte. 

Vezi cât de importante sunt pentru Big Timbers şi ni le spui pe 
cele care pot avea legătură cu tabăra noastră. 

— Nu-i o răspundere cam mare pentru o novice? 

— Acum ai experienţă, sau vei avea, după ce trece tot necazul 
ăsta. Uite, ţi-am schițat o hartă a districtului. Aici e Big Timbers. 

Aici, focul principal, la Never Fail. Oamenii noștri luptă aici, 
arătă el cu degetul pe hartă, şi aici. Până acum, au reușit să-l ţină pe loc. 


— Şi când aflu ceva important, ce fac? 


— Anunţi cuibul-de-vulturi. Asta-i linia, am făcut legătura acolo. 

Observatorul ne va anunța pe noi, am stabilit un sistem de 
comunicare. Dar orice s-ar întâmpla - orice, auzi? - nu încerca să 
viisân gură să ne spui. 

Tăcu un moment, se întoarse să plece, apoi reveni. 

— În cel mai rău caz - dacă focul ajunge la tabără - te duci la un 
izvor. Noroc că sunt destule. Și cel mai important lucru, nu face pe 
eroina. Acum mă duc. 

Şi se îndreptă spre uşă. 

— Când... 

Vocea lui Mim șovăia. 

— Când am să te mai văd? 

— Dumnezeu știe. Dacă nu intervine nimic grav aici, ai să mă 
vezi abia când terminăm. 

— Să ai grijă de tine, îi mai spuse ea, ezitant. 

— Pentru ce? Mai bine ai tu grijă de tine, Lână-de-Aur. 

Îi mai aruncă o ultimă privire lungă, cu ochii lui ca de lemn, și 
plecă. 

XX x 

Camera rămase ciudat de rece şi pustie. Mim stătea nemișcată. 
Când am să te mai văd? îl întrebase. Dumnezeu știe, răspunsese el. 
Probabil că din cauza fumului i se umpluseră ochii de lacrimi. 

— Alo, Gidgie? 

— Aici Gidgie. 

— Big Timbers, Isabel. 

— A, te-ai întors acolo, iubito. Slavă Domnului că ai voce clarăși 
destulă minte. Harta e pregătită? 

— Te-ascult, Isabel. 

— Aşa: sunt douăzeci și doi de oameni la Forrest Valley, inclusiv 
doi bebeluși. Au o adăpătoare în apropiere şi se pare că nu-i paște 
niciun pericol. La Gunyah, însă, e mai rău. Trenul de cherestea n-a 

putut aduce pompierii, pentru că au ars traversele de la ultimul 
pod. Acum oamenii sunt evacuaţi cu un funicular printre copacii care 
ard. Never Fail încă mai rezistă. P P 

Mim auzi un apel pe cealaltă linie și întrerupse legătura Vorbi cu 


cuibuWe-vulturi, aflând că observatorul de gardă era Barney 

— Azi trebuia să fie ziua nunţii mele, domnişoară Mim, se 
plânse d De ce n-am plecat din timp? Mă așteptam la asta, încă de 
săptămâna trecută. 

— Oricum nu te-ai fi simţit bine la nuntă, ştiind ce e aici, replică 
Mim - Aşa cred. Da din toate zilele, tocmai azi să se-aprindă! Ce se 

IÂ13.1 a UQC? 

Mim îi spuse ce aflase de la babei. Barney îi dădu și el câteva 
informaţii. 

Bantry Point se făcuse scrum, cu atelierul ars până-n temelii Un 
camion cu doi ofițeri forestieri fusese prins pe drumul Orphan romi. 
Drumul avea doar un metru și jumătate lățime - nu avuseseră nicio 
şansă. 

Mim sună din nou la Gidgie. 

— Parc-ar fi noapte aici, scumpo, spuse Isabel, fumul plutește în 
jurul meu în timp ce vorbesc. Never Fail încă mai rezistă 

Mim, cu gândul la Karri, întrebă ce era la Barlow's 

— Dacă vântul se schimbă, focul va ajunge mai întâi la Big 
limbers, dar rămâne de văzut dacă întârzie acolo, sau dacă o să se 
întețească şi mai mult, în drum spre Barlow's. Cel puţin. 

Vocea lui Isabel părea doborâtă. 

— „sper să nu rămână de văzut. 

— Isabel, eşti obosită. 

— Frântă, dar Crucea Roşie lucrează non-stop, şi dacă ei pot, pot 
şi eu 

Mim sună la cuibul-de-vulturi. Barney era încă la post. 

— Aş vrea să-mi trimită schimbul, oftă el. 

— Ai obosit? 

— Mă simt ca un chiulangiu, aici sus, în timp ce nefericițiiăia 
muncesc şi se perpelesc acolo. Şi-n plus, de ce să fiu eu în siguranță? 

De ce să fie Barney în siguranță? 

Bietul Barney! Probabil că lucrul cel mai îngrozitor se întâmplă 
chiar în timp ce vorbea el: vântul își schimbă direcția. Dintr-odată, 
norii de fum se abătură spre ei, iar flăcările se repeziră printre copaci 
cu muget de tunet. Totul dură atât de puțin, încât cercetașul nu avu 
timp să coboare şi să fugă. 


Mim auzi slab cuvintele: 

— „ziua nunţii mele... 

Și, peste câteva clipe: 

— Allison... Allie, iubito... 

Apoi se auzi o bubuitură. 

Femeile veniră în fugă spre ea dinspre bucătăria de campanie. 

— Vine mai repede decât un tren expres. Ne ducem la 
adăpătoare. Vino și tu! 

Dar Mim rămase pe loc. Blaze îi spusese să se abțină de la acte 
de eroism, dar atâta vreme cât putea să simtă butoanele centralei, căci 
de văzut nu le mai vedea, avea de gând să-și facă datoria până la capăt. 

Îi spuse lui Isabel că de la Barney nu se mai auzea nimic, că 
Never Fail căzuse, şi era timpul să dea alarma la Barlqgw's. 

Alergând la ușă, văzu flăcările învăluind atelierul de smalţ, așa 
că se întoarse și anunţă. Privi din nou afară, cu groază, cum flăcările se 
apropiau, știu că nu mai putea face nimic și strigă: 

— Acum închid! Am să-ncui oficiul şi iau cheile cu mine la 
pârâu! 

Din cine ştie ce motiv neînțeles, mai adăugă: 

— Cu bine. Aici Mim Tarrant. Dumnezeu să ne aibă în pază. 

lar aceste cuvinte ajunseră la Isabel, de acolo la Brisbane, la 
Sydney, prin toată Australia, până la Fleet Street, pentru a răsuna în 
întreaga lume. 

Pentru Mim, însă, important era că ajunseseră până la Sydney. 

La adăpătoare, oamenii stăteau înghesuiți unul într-altul. 
Nimeni nu știa când era noapte, când zi, de cât timp dura tot cal-varul, 
dar la un moment dat vântul se opri și, aproape imediat, începu ploaia. 

După aceea, focurile fură ușor de controlat. leșiră cu toţii din 
apă și porniră împleticiți înapoi spre tabără. 

Majoritatea nu aveau unde să se ducă - printre care, şi Mim. 
Cabana arsese până-n temelii. Rulotele bucătăriilor erau carbonizate. 
Din atelierul de smalţ mai rămăsese doar o ruină, dar joagărul cel 
mare, prin cine știe ce miracol, scăpase. William Pufăitorul părea în 
bună stare, însă șinele se îndoiseră. Camioanele explodaseră, iar 
dintr-o semiremorcă mai exista doar scheletul. 

Casa principală, prin alt miracol, rămăsese și ea intactă. Se 


aşezară pe verandă, așteptând în tăcere numărătoarea. 

Mim se duse la telefonul din casă și reuşi să prindă legătura cu 
Gidgie. 

— Barlow's? întrebă ea cu teamă. 

— Totu-i în regulă, iubito. Tocmai am vorbit cu ei. La Big 

Timbers ce se-aude? 

— Ştiu că l-am pierdut pe Barney. 

— Era ziua nunții lui, gemu Isabel. Cred că toată lumea de 
pe-aici ştia. Am o scrisoare pentru el. E într-un plic roz. Mai e una și 
pentru Snowy. 

Snowy. 

În timp ce bărbații se întorceau în tabără, Cliff, Dave, Rocky, toți 
ceilalți, Mim îi numără. Ultimul fu Blaze. 

Dar mai lipsea unul, nu numai Barney, şi se observa imediat, 
căci nimeni la Big Timbers nu fusese atât de înalt și lat în umeri ca 
Snowy. 

Blaze o văzu pe Mim privind în jur și o cuprinse pe după umeri 
cu un braţ. 

— S-a prăpădit, Mim, şi printr-o ironie a sorții, a murit în timp 
ce încerca să-l salveze pe omul care, probabil, a provocat incendiul. 

N-am de unde să ştiu, poate n-a fost vagabondul, poate să fi fost 

şi un fumător neatent, un chibrit aruncat la întâmplare, prin 
pădurile australiene umblă destui inconștienți, dar așa a murit Snowy. 

— La Gidgie e o scrisoare pentru el, spuse Mim cu voce surdă. 

— Da, ştiu. Ne-a spus despre ea în timp ce aşteptam la Never 

Fail, înainte de schimbarea vântului. Zicea că în anunţ scria: 
„Toţi au râs când mi-am scos vioara, căci credeau că nu știu să cânt...” 

Cred că nimeni nu va râde, Mim. 

— Nu, vor plânge. 

Și Mim fu cea dintâi. 

Spre seară, apăru și Bruce Barlow. Land Rprerul său intră în 
ruinele taberei cu o viteză care nu lăsa nicio îndoială cu privire, la ceea 
ce urma să se întâmple. 

Nu se uită nici la Mim, nici la altcineva. Se duse direct spre Blaze. 

— Gata, Barlow, până aici! se răsti el. 

— Aştept, Barlow, răspunse Blaze. 


— Se pare că ai avut de suferit. Bun. Mă bucur. Măcar atâta con 
solare am, să văd că ai plătit pentru prostia ta crasă. Dar încă nu e de 
ajuns. S-au distrus case. Lăptăria. Vitele au ars de vii. Doi ofițeri de stat 
au murit. 

— Şi noi am pierdut doi oameni, Barlow. 

— Îmi pare rău - pentru ei. Dar nu şi pentru tine. De-asta am 
venit. 

— Explică-te, îi ceru Blaze posomorât. 

— Să mă explic! mai ai tupeul să-mi ceri asta, când de la tine a 
pornit totul, de la afurisitele tale de focuri „preventive”! 

— N-am făcut așa ceva! Perimetrele mele de foc au fost 
întotdeauna patrulate cu stricteţe. Poate că, dacă făceai și tu la fel, în 
loc să te bazezi pe verzituri ca să oprească focul... poate că... 

Faţa lui Blaze se înăspri. 

— „dacă l-ai fi găzduit pe vagabond, în loc să-l lași singur în 
pădure, să aprindă focul... 

— A, ajungem la vagabond acuma, da? 

— Da. Nu-i mai poate cere nimeni socoteală. Din păcate, odată 
cu el s-a dus și unul dintre oamenii mei. Snowy. 

— Mare păcat. 

Buza lui Bruce se răsfrânsese. 

— Un incendiator mai puţin, ca să aprindă alt foc preventiv, să 
declanșeze altă calamitate. Ce-i cu tine, Barlow? îţi place să distrugi? 

Blaze făcu un pas spre el. 

— Te sfătuiesc să nu mai spui niciodată asta. 

— Ba uite că o spun. Deci, îți plac distrugerile. 

— Am să chem comisia forestieră, ca să descopere cauza. 

— Pe pariu. O să am eu grijă de asta. lar tu, între timp, ai să-ți 
aduni forțele, ca să te pregăteşti pentru următoarea distrugere. 

— Nu spune asta, repetă Blaze. 

— Pe dracu’! ripostă Bruce. 

Undeva, în cercul oamenilor din jur, un glas strigă: 

— Eliberați ringul, ultima repriză! 

Aceste cuvinte risipiră tensiunea. Bruce făcu un pas înapoi. 
Blaze se retrase şi el. 

— Voi aștepta concluziile comisiei, Barlow! mai strigă Bruce și 


se duse la mașină. 

x x * 

Membrii comisiei - şi Bruce - apărură după-amiază. Blaze nu 
cobori cu ei în vale, pentru cercetări, dar Bruce, da. Mai târziu - mult 
mai târziu, se părea, deşi trecuse numai o oră - se întoarseră. 

— Sunteţi exonerat, domnule Barlow. Ne-am așteptat tot timpul. 

V-am mai văzut de multe ori zidurile de foc. Dacă nu se cerea 
special să investigăm, nici nu v-am mai fi deranjat. 

— Niciun deranj, îi asigură Blaze. Aţi găsit o cauză? 

— Ar putea fi un foc de tabără aprins de vagabond, bietul om. Ar 
putea fi şi un chibrit, sau un chiştoc de țigară. 

— Iresponsabili cât cuprinde, repetă Blaze. 

Comisia plecă, dar Bruce Barlow mai stătu câteva momente. 

— E rândul tău să muţi, Barlow, spuse el sec. 

Blaze îl privi întrebător, iar Bruce se răstr 

— Nu face pe sfântul! Știi al naibii de bine că am fost prins pe 
picior greșit. Nu te preface că nu vezi. Eu, în locul tău, n-aș face-o. 

— Asta-i o scuză, Barlow? 

— E tot ce pot să-ți spun. Câștigi pentru prima oară, Big 
Timbers, vina e a taberei de țapinari. Foarte bine, domnule, hai - dă 
tonul. 

Blaze îşi scoase pălăria, îşi trecu mâna prin ea, apoi şi-o puse pe 


ochi. 

— Las-o baltă, ridică el din umeri. 

— Nu face pe sfântul, spuse pentru a doua oară Bruce. Fii 
bărbat. 

Adăugă, jignitor: 

— Dacă poți. 


— A, pot, ba bine că nu! 

— Atunci, spune-mi ce vrei. 

Oamenii se strânseseră iar în jur. 

— Eşti membru al juriului la festivalul din Gidgie, spuse Blaze. 

— Şi participant. 

— Vreau să fiu şi eu participant. La concursul de tăiat cu 
fierăstrăul. Nu m-am înscris la timp, dar tu, ca membru în juriu, poţi 


s-o rezolvi. 

— O să se rezolve. La proba cu handicap, fireşte. 

— Nu, la concursul liber. Buștenii de cinspe inci, cu o singură 
mână. 

— Eşti nebun! ăla-i concursul meu, Barlow. 

— Exact la ăla, Barlow, dădu din cap tăietorul de lemne. 

Se răsuci pe călcâie, înainte ca Bruce să răspundă. Mai aruncă 
peste umăr doar atât: 

— Ne vedem în arenă. 

Capitolul 14 

În aceeaşi seară, Mim plecă înapoi la Barlow's. Nu mai avea 
nimic de făcut. Cabana ei arsese, puţinele clădiri rămase erau pline 
până la refuz, iar hainele ei se aflau la Barlow's - şi Karri, bineînţeles. 

Acesta era lucrul pe care şi-l tot repeta Mim, în timp ce unul 
dintre oameni o ducea cu jeepul. Nu îndrăznea să recunoască profunda 
dezamăgire pe care o simţise când Blaze nu insistase să rămână. Nici 
măcar nu i-o sugerase. 

— O să ne lipsești, la Big Timbers, oftă Bill Price, la volan. Ne-ai 
fi fost de folos un timp, ca să punem totul la punct, domnișoară 

Mim. 

— Toate lucrurile mele sunt la Barlow's. Și fratele meu e acolo. 

Bill, poate Big Timbers să-și revină? 

— Întreabă-mă asta peste patru săptămâni. Până atunci, Blaze o 
să reconstruiască tabăra. 

Trecură prin dreptul unui copac uriaș, încă fumegând. Pună 
ştampila oficială pentru tăiere, dar acum nimeni nu mai avea nevoie de 
el. Mim își aminti de copacul pe care-l văzuse căzând, iar imaginea o 
duse cu gândul la concursul care se apropia. 

— Bill, începu. ea, întrecerea aceea liberă între Bruce şi Blaze... 

— Da? 

— O fi înțelept ce-a făcut? 

— Nu ştiu, domnişoară Mim. Barlow's n-a fost învins niciodată, 
iar Blaze n-a concurat nici el niciodată. Dar pot să vă spun un lucru, n-o 
să fie niciun om de la Big Timbers care să nu parieze pe șefu'. 

— Se vor pune şi pariuri? 


Bill zâmbi. 

— Pe pariu! Singurul pariu sigur, o informă el. 

x kK x 

În tabăra țapinarilor, Karri îi ieşi lui Mim în întâmpinare, agitat: 

— Cine-o să se ocupe de hainele lui Blaze? El n-o să aibă timp, și 
trebuie să fie îmbrăcat elegant. 

— Despre ce vorbeşti? întrebă tăios Mim, temându-se ca 
evenimentele din ultima vreme să nu-l fi şocat. 

— Despre concursul liber, cu o singură mână, la bușteni de 
cincisprezece inci. Fiecare concurent trebuie să poarte pantaloni și 
cizme albe. 

— Poate că n-o să participe. Cred că a vorbit sub efectul unui 
impuls. Ştie şi el, ca toată lumea, că domnul Barlow e invincibil. Karri o 
privi cu groază. 

— Cum să nu participe?! Altfel, nici n-ar fi spus. Blaze nu-i 
din-ăia... 

— Probabil, încercă Mim să-l calmeze, dar Karri, nu-ţi face prea 
mari speranţe. Vreau să spun... 

Expresia oripilată reapăru pe chipul băiatului. 

— Am impresia, Mim, că nu crezi c-o să câștige! o acuză el. 

— Nu cred nimic, se răsti Mim enervată, decât că totul e o 
copilărie. 

— Să tai cu fierăstrăul bușteni de cincisprezece inci? 

— Să rezolvi aşa conflictele! 

— Ei bine, aici, sus, aşa se face! declară Karri. Și cred că ar trebui 
să te ocupi de hainele lui Blaze, așa cum face Caroline pentru domnul 
Barlow. 

— Caroline? 

— Da, i-a spălatji călcat pantalonii albi, cu o dungă ascuţită ca un 
tăiş de secure, îți spun eu, Mim. sunt îngrijorat pentru Blaze. 

Dar Mim nu era atât îngrijorată, cât intrigată. Când părăsise 
tabăra țapinarilor, Caroline fusese dezinteresată, distantă. Acum, călca 
la dungă pantalonii lui Bruce. 

— Trebuie să fie curaţi și călcaţi în tot timpul festivalului, 
continuă Karri cu un aer de cunoscător. 


— Cine ţi-a spus toate astea? 

— Am citit în catalog. Concurentul trebuie să poarte pantaloni şi 
cizme albe, și o vestă de o culoare aprobată de comisie. Domnul 

Barlow poartă verde, așa a spus Caroline, într-un campionat ca 
ăsta, trebuie să taie trei bușteni. Buştenii pot să fie doar spălaţi cu apă 
şi nimic altceva. Şi fiecare concurent trebuie să taie buștenii care i se 
dau. N-are voie să-i schimbe. 

Karri îşi privi sora. 

— Vrei să continui? 

— Da, te rog, şopti ea. 

— Buștenii trebuie să fie tăiați în două. Chiar dacă se mai țin 
într-o așchie, nu merge. Nu pot să împingă lemnul cu piciorul sau 
mâna și nici să-i facă semne înainte de a începe. Pe ring, pe lângă juriu, 
mai au acces doar asistenții, iar dacă asistentul ghidează un fierăstrău, 
concurentul e descalificat. 

Făcu o pauză de respirație. 

— N-am s-o fac. 

— Tu, iubitule? 

— Da. Blaze trebuie să aibă pe cineva, și știu c-o să mă ia pe 
mine. 

— O, Karri! 

Mim nu putea să mai asculte. Intră în casă. 

x k x 

A doua zi, Carol îi spuse că Bruce se dusese în oraș ca să 
supravegheze reglarea fierăstrăului. 

— Ce prostie e toată povestea asta! izbucni impulsiv Mim. Spre 
surprinderea ei, Caroline zâmbi. 

— Nu-i aşa? Dar bărbaţii sunt niște copii, iar femeile trebuie 
să-şi dea seama de asta. 

Arăta mai femeie decât o văzuse vreodată Mim. Părea numai 
femeie. Oare Bruce îi descoperise vreodată această înfăţişare? 

În tabără nu se mai vorbea decât despre concurs. Toată lumea 
punea pariuri. Prognozele erau notate pe o tablă neagră, în fața 
biroului. 

— Pot să primesc mărunțișul pentru sâmbătă ca să-l pariez pe 

Blaze? o rugă Karri. 


— Nici nu mă gândesc. Nu-mi place treaba asta. Și-n plus, vei 
avea nevoie de bani pentru vată de zahăr, de la doamna aceea grasă. 

Karri o privi pe Mim cu milă. 

— N-ai decât să-ţi iei tu vată de zahăr. Eu voi fi cu Blaze, în 


arenă. 

— Nici n-am să mă duc acolo, declară sec Mim. 

— Dar trebuie! Toată lumea se duce. 

— Aşa e, Mimosa. 

Maşina lui Bruce Barlow tocmai oprise alături, silențios ca de 
obicei. 

— Vorba lui Karri, toată lumea va fi acolo. Tabăra o să fie 
închisă. 


— Pot sta aici, să am grijă de lucruri, răspunse ea cu 
încăpățânare. 

Bruce îşi aprinse o țigară. 

— Ce s-a întâmplat? o tachina el. Nu suporţi să-l vezi pe 

Ţăndărică mâncând bătaie? 

Din fericire, Karri se îndepărtase, ca întotdeauna când apărea 
Bruce. 

Cam rigid, Mim spuse: 

— Nu e asta, ci pur şi simplu n-am bani de aruncat, încă n-am 
trimis contribuţia pe săptămâna asta pentru mătușa ta. 

Bruce zâmbi ca în faţa unui copil foarte naiv. 

— Am vorbit cu mătuşa Phyllis despre asta și a fost foarte 
amuzată..." 

— Amuzată? 

— Şi crezi că banii nu erau ai tăi, mlădițo? 

— Ai mei? Vrei să spui că acele douăzeci de lire sterline mi-au 
fost date intenţionat? 

— Exact asta vreau să spun. Și mai vreau să spun că mâine 
tabăra va fi într-adevăr închisă. N-am de gând să te las aici. Dacă vrei, 
n-ai decât să stai în mașină, la festival, fără să participi, dar să nu crezi 
nicio clipă că am să te las aici când noi toți vom fi acolo, la cheremul 
oricărui derbedeu în trecere. 

Mim nu răspunse, îşi aminti de vagabond, de ceea ce se 
întâmplase după aceea. 


Bruce îşi aruncă ţigara, o strivi sub picior şi se întoarse să plece, 
iritat. 

— Mergem cu toţii! mai declară el. 

Cei doi bărbaţi intrară în arenă. Bruce, în verde și alb imaculat, 
Blaze în alb și auriu. 

Bruce era însoţit de unul dintre tăietorii lui; Blaze îl avea 
alături... ei bine, îl avea cu el pe Karri. Cel puţin, Karri părea să fie. Mim 
abia putea să-l distingă, printre lacrimi. De ce auriu? se întreba ea, 
prostește. Auriu ca Lâna-de-Aur? Auriu ca o mimoză? 

— „competiţia privată între Blaise Barlow şi Bernard Barlow, 
anunţa crainicul. 

Desigur, își aminti Mim, se numea Bernard, iar Karri îi putea 
spune Bern sau Blaze, şi alesese numele de Blaze. 

—  Fierăstraiele trebuie să taie complet buștenii în două, 
continua glasul. La acest concurs, participanții trebuie să taie începând 
cât mai aproape posibil de capătul anterior al lemnului. 

Se poate folosi ulei înainte de a începe. 

Karri făcu un pas înainte, cu un aer hotărât, unse fierăstrăul lui 
Blaze şi se retrase. 

— Concurențţi vor tăia patru bușteni. Pe locuri... fiți gata... Start! 

Aproape înainte ca Mim să se dezmeticească, începură. Bruce 
era deja la jumătatea primului lemn. Se mișca repede ca argintul-viu. 
ritmic, fără efort. Ajunse la al doilea înainte ca Blaze să-l fi tăiat pe 
primul pe trei sferturi. 

Blaze nu tăia la fel de lin, ci mai muncit, mai chinuit, ca o broască 
țestoasă pe lângă iepurele care era Bruce. 

Dar, în chip ciudat, aproape insidios, nu numai că ţinea pasul, 
dar şi recupera, astfel încât, când Bruce ajunse la al treilea buștean, 
Blaze tocmai îl termina pe al doilea. 

Tăcerea mormântală se risipea, oameni regăsindu-și graiul. Cele 
mai multe strigăte îl încurajau pe Barlow's, căci pe el pariaseră, dar 
sentimentele erau pentru Blaze, în timp ce fierăstrăul lui Bruce 
ajunsese la jumătatea ultimului lemn, gonind spre finiş. 

Broasca țestoasă câștiga teren. Mai rămăsese doar o mică 
porţiune din bușteanul lui Bruce, Blaze mai avea mult, dar se întâmpla 
ceva neașteptat. Broasca întrecea iepurele, alerga cu o iuțeală lipsită de 


efort care făcea fierăstrăul lui Bruce să pară aproape că stătea oprit în 
aer. 

În clipa următoare, totul se sfârşi. Blaze se oprise din tăiat. 
Stătea privindu-l pe Bruce cum termina. 

Şi atunci Mim o văzu, în același timp cu Karri, văzu așchia 
netăiată care încă mai ținea ultimul buştean, îl văzu pe băiețel, păşind 
înainte, îl văzu pe Blaze întorcând capul și privindu-l scurt, 
pătrunzător, autoritar. Apoi Bruce termină, tăind curat, fără a lăsa 
nicio aşchie care să-i mai țină bușteanul. 

Mulțimea se repezi înainte. Un moment domni agitația, apoi 
Bruce Barlow fu anunţat ca învingător - deși toți ştiau că Blaze 
câștigase, iar oamenii vociferau. 

Cumva, Mim ajunse până lângă Blaze. 

— Idiotule! strigă ea. Karri ţi-a atras atenţia, şi uite ce-ai făcut! 

— Da, asta, răspunse el - şi se întoarse să strângă mâna întinsă a 
lui Bruce. 

— Eu sunt învingătorul, dar tu ai învins, Barlow, îi zâmbi 

Bruce. Nu ştiu dacă ai făcut-o anume dar, pe toți sfinții, omule, e 
o idee! 

— Trebuia să se termine la un moment dat, răspunse Blaze. N-o 
puteam ţine aşa la nesfârșit. Era rândul meu să dau tonul și ăsta-i tonul 
pe care l-am dat: tu eşti învingătorul, iar eu sunt omul care te-a învins 
pe tine. Dacă-ţi convine, îmi convine şi mie, colega. 


TĂIETORUL DE LEMNE 

153 

— Îmi convine, colega. 

Bruce îi strânse din nou mâna. 

Cei doi se îmbulzeau prin mulțime, spre vestiar. Bruce îi ţinea 
lui Blaze o mână pe umăr. 

— Nu-mi vine să cred, spuse Mim. 

— Poate că nici asta nu-ți vine să crezi. 

Lângă ea apăruse Caroline. Sfioasă, îi întinse mâna. Mim privi 
inelul cu diamant de pe degetul ei, apoi ridică ochii spre ea. 

— Tu şi Bruce...? 

— Da. Eşti Surprinsă? 

Pe fața Carolinei apăru o expresie neliniştită. 

— Sau... necăjită? 


— A, nu, nu...! Sunt doar extrem de bucuroasă, Caroline. 

— A fost opera ta, spuse Caroline cam încurcată. După ceea ce 
mi-ai spus în seara aceea, m-am analizat mai bine. N-am mai alergat 
după Bruce, lăsându-l pe el să alerge după mine în schimb. 

— Carol, am spus eu asta? N-am vorbit serios! 

— Chiar dacă n-ai vorbit serios, mă bucur că mi-ai spus-o. îl 
iubesc pe Bruce din prima zi când am venit aici. Ghinionul meu a fost 
că, înainte, l-au mai „iubit” vreo duzină de fete, punându-l în gardă. Mă 
tot țineam după el, Mim, deşi toată tabăra mă bârfea, pentru că iubirea 
nu cunoaște mândrie și... şi... în tine, şi încă dintr-o cauză. 

— Da, Carol? 

— Din cauza lui Bruce însuși. Ştiam că ţinea cu adevărat la mine. 

Deşi nu mi-a arătat-o niciodată, eu ştiam. Cred că o femeie știe 
întotdeauna lucrurile astea, în inima ei. Dar... 

Zâmbi. 

— ...Aş fi putut continua la nesfârşit, dacă tu nu-mi spuneai că 
încercasem prea tare. 

— Aşa am spus? murmură Mim. 

Era doar un murmur, pentru că Mim privea prin mulțime spre o 
siluetă care părea să fi apărut dintr-un coșmar. Lydia nu putea fi acolo. 

Dar Lydia era acolo. Se împingea printre oameni, apropiindu-se. 
Și, înainte ca Mim să poată interveni, îl prinse pe Karri de mână. 

Capitolul 15 

— Ei, în sfârşit am prins păsărică în laţ, spuse tăios Lydia. Ceea 
ce n-au putut face poliţia şi presa pentru mine, ai făcut chiar tu. 

Te-ai dat de gol. Întotdeauna ai fost o proastă. 

— Cum... vreau să zic... 

Dar Mim își amintea ultima zi a incendiului, și cuvintele pe care 
le rostise: Acum închid!... Cu bine. Aici Mim Tarrant. Dumnezeu să ne 
aibă în pază. 

Isabel le transmisese la Brisbane. De acolo, ajunseseră în toate 
colțurile lumii. Incendiile făceau întotdeauna senzaţie. 

— A fost foarte emoționant, râse afectat Lydia. Ştii că ai ajuns pe 
prima pagină a ziarelor? Dacă-mi amintesc bine, au scris: „ACUM 

ÎNCHID! 

— DUMNEZEU SĂ NE AJBĂ ÎN PAZĂ”. 

Cu voce îngroșată, Mim o întrebă: 

— De ce-ai venit? 


— A, nu după tine, Mimosa, nu-ţi face griji, nu coseai chiar atât 
de bine. După puşti am venit. 

— După... după Karri? Nu se poate! 

— Sunt aici, nu? 

— Dar niciodată n-ai ţinut la el, ştii bine că nu! 

— Foarte adevărat, iar acum cu atât mai puţin. Dar ceea ce ai 
omis tu, în entuziasmul tău frățesc, a fost faptul că trebuia să prezint 
obiectul întreţinerii ori de câte ori câte un mandatar băgăreţ își vâra 
nasul ca să vadă cum o mai duce tancul. 

— Vrei să spui că tatăl meu a stipulat asta? 

— Da. 

Faţa Lydiei era vânătă de furie. 

— N-a fost tocmai prost, nu-i așa? 

Îşi aprinse o ţigară, punând-o în portțigaretul ei lung. 

— Ai perfectă dreptate, continuă ea, ghicind gândurile lui Mim, 
nu-mi doresc plăcerea companiei lui Karri. Dar cu banii aş avea ce să 
fac. Nu-s mulţi, dar vin regulat. Vreau să mă extind, iar așa ceva ți-i 
înghite pe toţi, până la ultima centimă. De-asta am venit aici, ca să te 
scap de povara acestui puști odios, dar necesar. 

— Nu-l iei nicăieri! Nu te las! 

— A, nu mă lași? Te sfătuiesc să te mai gândești înainte de a face 
asemenea declarații pripite. Legea nu le privește deloc cu ochi buni. Un 
tutore fără casă! 

— Am casă, răspunse Mim. 

— Ai o slujbă şi o locuință de serviciu, dar niciun domiciliu 
propriu. Eu nu-s proastă ca tine, Mimosa, eu mă documentez! în al 
doilea rând, legea susține o stare financiară solidă. Eu am salonul, 
apartamentul... Tu n-ai decât o simplă leafă săptămânală, în al treilea 
rând, starea conjugală. Legea nu privește cu ochi buni o susținătoare 
legală nemăritată. 

În timpul acestei tirade, Mim o zărise pe Garoline 
îndepărtându-se şi, în clipa când Lydia menţiona dorita stare civilă, o 
văzu aducându-l pe Blaze Barâow prin arenă. Blaze ajunse lângă ea 
tocmai la timp pentru a răspunde: 

— Asta se poate aranja. 


Lydia se răsuci spre el. 

— Şi dumneata, mă rog, cine ești? A, acum îmi amintesc. Ai 
câștigat concursul, şi pe urmă l-ai pierdut, făcând pe prostul. 

Blaze se înclină. 

— Şi cu ce drept te amesteci? întrebă Lydia. 

Netulburat, Blaze răspunse: 

— Cu dreptul soţului celei mai apropiate rude a copilului. 

Lydia îl privi cu gura căscată. 

— Eşti... eşti căsătorit cu ea? 

— Ne vom căsători, foarte curând. 

Pentru prima oară în viața ei,.”. 

O văzu pe Lydia descumpănită. 

— Legea privește cu bunăvoință un tutore bărbat, continuă calm 

Blaze. 

Lydia își regăsi graiul. Se răsti cu venin: 

— Nu te cred! Nu cred o vorbă! Nici măcar n-are inel de 
logodnă! 

— Şi ăsta ce-o fi? replică Blaze. 

Scoase o cutiuţă și, o clipă, Mim crezu recunoscătoare că era 
inelul lui Carol, dat cu împrumut. Apoi văzu că nu avea diamant, ci un 
chihlimbar superb, în montură de perle, pe o bandă galbenă ca 
Lâna-de-Aur - ca mimoza. Lydia îl privi lung. 

— În regulă, consimţi ea după un timp, ai să te însori cu fata, dar 
până atunci... 

— Despre asta vreau să vorbim, doamnă Tarrant. 

— Vom vorbi, fii sigur. Vom mai vorbi despre asta, după 
căsătorie. Faptul că fiica mea vitregă a furat inima unui bărbat nu-i dă 
dreptul să creadă că poate fura şi alocaţia fratelui ei. 

— N-am nicio nevoie de ea! interveni disperată Mim. Numai pe 

Karri îl vreau. 

— Cine are puştiul, primește şi banii - ce, nici atâta lucru nu 
poate să-ți intre în mintea aia înceată? 

Buzele lui Blaze se subțiaseră tăios, dar glasul îi rămase calm și 
politicos, când spuse. 

— În orice caz, doamnă Tarrant, vom vorbi despre asta după 
căsătorie. 


Se întoarse spre Mim. 

— [a-l pe Karri de aici, te rog. 
— Dar... 

— Fă ce spun eu. 

Glasul lui Blaze era ferm. 

În timp ce se conforma, Mim o auzi pe Lydia râzând 
dispreţuitor. Se duseră în cortul cu ceai. Așa cum era de așteptat, Karri 
avea deplină încredere în Blaze. 

— Blaze o să le rezolve pe toate. Blaze poate face orice. E 
minunat 

— Ele regele, nu Barâow's! Mim, Blaze e fratele meu mai mare! 

— Of, Karri, taci o dată! intrugă ea. 

Dar Karri nu putea să tacă, şi nici să stea locului. Cânta. Juca în 
loc. Apoi, Mim sări în picioare şi îl luă de mână, strâns. 

Blaze Barlow intrase în cort. Veni spre ei, își scoase pălăria, cu 
gestul lui caracteristic, își trecu degetele în jurul borului, apoi şi-o puse 
din nou pe cap, trasă pe ochi. 

— Ei bine, anunţă el, a plecat. 

— A plecat? repetă Mim. 

— S-a întors la hanul unde stă, ca să-și ia bagajele. Trenul spre 
sud pleacă într-o jumătate de oră. 

— Vrei să spui că... pleacă de-aici? 

— Da. 

— Şi nu se mai întoarce? 

— Nu. 

— Adică... adică o va reprezenta avocatul ei? 

— N-o va reprezenta nimeni, Mim. A renunțat la copilul nostru. 

„Copilul nostru”. Numai Karri își dădu seama de importanţa 
acestor cuvinte şi începu să sară într-un picior. Mim nu făcea decât să-l 
privească lung pe Blaze. 

— Dar Lydia n-ar face niciodată asta. 

— Uite că a făcut-o. 

— Lydia n-ar renunţa la o asemenea sumă de bani. 

— l-a primit. 

— Ce? exclamă ea. 


— Nu începe, Mimosa. Ce înseamnă câţiva băieţi, acolo, pe lângă 
puietul nostru? Atâta costă, și-ți spun eu că, dacă tai copaci pentru 
traverse, pentru punți, pentru te miri ce, pe toți sfinţii, crezi că nu-i pot 
tăia şi pentru fiul meu? 

— Dar plantaţia a ars, Blaze, eşti ruinat...! 

— Nuss la fel de bogat ca Barlow's, și nici nu voi fi vreodată, dar 
nici sărac nu sunt. Regiunea asta e sălbatică, dar generoasă. O să-mi 
dea înapoi tot ce mi-a luat. 

— Tot nu-ţi poţi permite! protestă Mim. 

— Aşa cum ar putea regele, vrei să spui? 

— Tu eşti regele, interveni Karri, dar Blaze ridică o mână. 

— N-are rost să plângi pentru asta, fetițo, o sfătui el pe Mim. 

Carol a ajuns prima. 

— Nu pentru asta plângeam! bătu Mim din picior. Niciodată 
n-am plâns pentru asta! 

— Atunci, de ce te-ai dus la el? De ce-ai plecat de la Big Timbers? 

— Trebuia să fug, spuse ea simplu. 

— Şi la casa de pe plajă de ce te-ai dus? 

O pauză. O expresie tăioasă în ochii duri ca lemnul. 

— De ce i-ai spălat hainele? 

— Aş fi spălat orice haine care mucezeau, prostule, și m-am dus 
acolo pentru că vizitatorii lui Bruce o cunoșteau pe mama mea vitregă 
şi mă temeam să nu-mi dea de urmă. 

— Şi nu puteai să-mi spui toate astea? 

Karri întrebase şi el același lucru, iar Mim dădu acelaşi răspuns: 

— Tu eşti prea cinstit. 

Blaze își umplea pipa, cu mișcări calme, metodice. Deodată, ochii 
lui calzi îi priviră pe ai ei. 

— Nu-s întotdeauna atât de cinstit, Mim, o ameninţă el cu 
blândeţe. 

Mim îl privi deconcertată, apoi spuse cu voce răgușită: - Inelul 
acela... 

— E frumos, nu-i așa? Auriul e culoarea ta. Vrei să-l mai vezi? 

— D-da... 

Blaze scoase din nou inelul. 

— N-ai vrea să-l încerci? 


— Ba... ha da... 

I se potrivea perfect. Soarele se reflecta în chihlimbar, cu luciri 
blânde. Karri, nedeprins cu cele lumești, întrebă: 

— Acum sunteţi căsătoriți? 

— Aproape, răspunse Blaze. 

Cobori privirea spre Mim. 

— Ei, cum rămâne? 

— N-ai să primeşti prea mult, șopti ea. Nu avem nimic. A trebuit 
să plătești până şi ca să ne ţii aici, Blaze. 

— Voi primi în schimb paradisul, răspunse el cu convingere. 

— Cred că asta înseamnă o familie fericită, îi întrerupse din nou 

Karri. Mereu ai vrut să stai în casa aia mare, nu-i așa, Blaze, iar 
acum poţi să te muţi. 

Adăugă mândru: 

— Vin şi eu! 

— Se poate, încuviință Blaze. Îmi placi, fiule, dar am să-ți spun 
ceva. Sora ta îmi place mult mai mult. 

Aceste cuvinte ar fi trebuit să-l dezumfle pe Karri, dar avură 
efectul contrar: îl făcură să sară-n sus de bucurie. 

Cât despre Mim... dintr-odată, se bucura că ajunsese acolo, 
într-o regiune fără pretenții, unde un bărbat putea sta într-un cort 
public, în văxul tuturor, sărutând o fată așa cum nimeni n-o mai 
sămtase în viaţa ei. 

Karri se potolise. Zâmbea cu gura până la urechi, dar buzele îi 
tremurau. Oricum, nimeni nu și-ar fi putut forma o părere greşita, căci 
anunță prompt: 

— Nu plâng, nici să nu vă gândiţi. Mă șterg doar cu mâneca la 
ochi. 

Sfârşit 


